തമിഴ് സിനിമ പറയുന്നു പാണക്കാട്ടെ തങ്ങളുമാരെ മഹത്വം...!കൊടപ്പനക്കലെ തറവാടിന് ഇത് പൊൻ തൂവൽ\nHomemalappuramതമിഴ് സിനിമ പറയുന്നു പാണക്കാട്ടെ തങ്ങളുമാരെ മഹത്വം...!കൊടപ്പനക്കലെ തറവാടിന് ഇത് പൊൻ തൂവൽ\nമലപ്പുറം : മുസ്ലിം യൂത്ത് ലീഗ് സംസ്ഥാന പ്രസിഡണ്ട് മുനവ്വറലി ശിഹാബ് തങ്ങളെയും പിതാവും ലീഗ് സംസ്ഥാന അധ്യക്ഷനുമായിരുന്ന മുഹമ്മദലി ശിഹാബ് തങ്ങളെയും പ്രതിപാദിച്ച് തമിഴ് സിനിമ. കെഎം സര്‍ജുന് സംവിധാനം ചെയ്ത ‘ബ്ലഡ് മണി’ എന്ന സിനിമയിലാണ് ഇരുവരെയും കുറിച്ചുള്ള പരാമര്‍ശമുള്ളത്. വധശിക്ഷ വിധിക്കപ്പെട്ട് കുവൈത്ത് ജയിലില് കഴിയുന്ന രണ്ട് തമിഴരുടെ കഥ പറയുന്നതാണ് ചിത്രം. ഇതില് ഒരാളായ കാളിയപ്പനു വേണ്ടി ചെന്നൈയിലെ ഒരു മാധ്യമപ്രവര്‍ത്തക നടത്തുന്ന ഇടപെടലുകളിലാണ് പാണക്കാട് കുടുംബത്തിന്റെ കഥ കടന്നുവരുന്നത്. സംഭവമിങ്ങനെ പെരിന്തല്‍മണ്ണക്കാരന് കൊല്ലപ്പെട്ട കേസില് നാലു വര്‍ഷമായി കുവൈത്തില് തൂക്കുകയര് കാത്തിരിക്കുന്ന അര്‍ജുനന് അത്തിമുത്തുവിനെ രക്ഷിക്കാനായി ഭാര്യ മാലതിയാണ് മുനവ്വറലി ശിഹാബ് തങ്ങളെ സമീപിച്ചത്. 2017 നവംബറിലായിരുന്നു സംഭവം.\nകൊല്ലപ്പെട്ടയാളുടെ ബന്ധുക്കള് മാപ്പു നല്‍കാന് സന്നദ്ധമായിട്ടും അവര് ആവശ്യപ്പെട്ട 30 ലക്ഷം രൂപ മാലതിക്ക് കണ്ടെത്താന് കഴിഞ്ഞിരുന്നില്ല. ഇതേത്തുടര്‍ന്നാണ് ഇവര് പാണക്കാട്ട് സഹായം തേടിയെത്തിയത്.\nമാലതിക്കു വേണ്ടി മുനവ്വറലി തങ്ങള് അഭ്യര്‍ത്ഥന നടത്തുകയും മാധ്യമങ്ങള് ഇത് വാര്‍ത്തയാക്കുകയും ചെയ്തു. ഇങ്ങനെ 25 ലക്ഷം രൂപ സമാഹരിച്ചു. മാലതി അഞ്ചു ലക്ഷം രൂപയും സംഘടിപ്പിച്ചു. പിന്നീട് മുനവ്വറലി തങ്ങളുടെ വീട്ടിലെത്തി കൊല്ലപ്പെട്ടയാളുടെ കുടുംബത്തിന് തുക കൈമാറി. മാപ്പു നല്‍കിയെന്ന രേഖയും അവര് നല്‍കി. അഭിഭാഷകനായ നിയാസ് വരിക്കോടന് മുഖേനയാണ് അര്‍ജുനനെ മോചിപ്പിക്കാനുള്ള ശ്രമങ്ങള് നടന്നത്. മാലതിക്ക് തുക കൈമാറുന്ന പാണക്കാട് ഹൈദരലി ശിഹാബ് തങ്ങള്. സമീപം മുനവ്വറലി തങ്ങള് മാലതിക്ക് തുക കൈമാറുന്ന പാണക്കാട് ഹൈദരലി ശിഹാബ് തങ്ങള്. സമീപം മുനവ്വറലി തങ്ങള് ഇതേക്കുറിച്ച് മുനവ്വറലി തങ്ങള് ഫേസ്ബുക്കില് കുറിച്ചതിപ്രകാരം\n‘കുവൈത്ത് ജയിലില് മരണത്തെ മുഖാമുഖം കണ്ട്, തൂക്കു കയറും കാത്ത് നിമിഷങ്ങള് എണ്ണിയിരുന്ന തമിഴ്‌നാട് സ്വദേശി അര്‍ജുനനെ തൂക്കു കയറില് നിന്ന് രക്ഷിക്കാനായത് എന്റെ ജീവിതത്തിലെ ഏറ്റവും വലിയ മുഹൂര്‍ത്തമായി ഞാന് കണക്കാക്കുന്നു. ഭര്‍ത്താവ് അര്‍ജുനന്റെ ജീവന് രക്ഷിക്കാന്, 25 ലക്ഷം രൂപ ഇന്ന് രാവിലെ എളാപ്പ ഹൈദറലി ശിഹാബ് തങ്ങള് അര്‍ജുനന്റെ ഭാര്യ മാലതിക്ക് കൈമാറിയപ്പോള് സ്വന്തം ഭര്‍ത്താവിന്റെ ജീവന് തിരിച്ച് കിട്ടിയ സന്തോഷത്താല് മാലതിയുടെ കണ്ണുകള് ഈറനണിഞ്ഞു. കഴിഞ്ഞ ചൊവ്വാഴ്ച മാലതി പാണക്കാടെത്തി സഹായം ആവശ്യപ്പെട്ടപ്പോള് ഏറെ ആശങ്കയോടെയാണ് അത് ഏറ്റെടുത്തത്. എന്നാല് അന്ന് രാത്രി രണ്ട് മണി വരെ വിദേശത്തടക്കമുള്ള എന്റെ സുഹൃത്തുക്കളുമായി നേരിട്ട് ഞാന് വിഷയം ധരിപ്പിച്ചപ്പോള് അവരെല്ലാം വളരെ ആവേശത്തോടെയാണ് മുന്നോട്ട് വന്നത്.\nകൊല്ലപ്പെട്ട മലപ്പുറം പെരിന്തല്‍മണ്ണ സ്വദേശിയുടെ ഭാര്യയും 13 വയസുകാരി മകളും വാടക വീട്ടിലാണ് താമസം. നിത്യച്ചെലവിന് പോലും വകയില്ലാത്ത ഈ വിധവക്കും മകള്‍ക്കും ഈ തുക ആശ്വാസമാകും. ഒപ്പം മാലതിക്കും 14 വയസുകാരി മകള്‍ക്കും കുടുംബനാഥനേയും ലഭിക്കും.’ സിനിമയിലിങ്ങനെ സിനിമയില് മാധ്യമപ്രവര്‍ത്തകയുടെ വേഷം ചെയ്യുന്ന പ്രിയ ഭവാനി ശങ്കര് (ചിത്രത്തില് റേച്ചല് വിക്ടര്) ഒരു ഓഫീസിലെത്തുകയും ഇതേക്കുറിച്ച് അന്വേഷിക്കുകയും ചെയ്യുന്നു. റേച്ചല് ചോദിക്കുന്നതിങ്ങനെ; ‘കാളിയപ്പന്റെ (അത്തിമുത്തുവിന് സിനിമയില് നല്‍കിയിരിക്കുന്ന പേര്) അമ്മ പറഞ്ഞത് ഞങ്ങള് നഷ്ടപരിഹാരത്തുക അഞ്ചു ലക്ഷം രൂപ കൊടുത്തുവെന്നാണ്. 25 ലക്ഷം രൂപ നിങ്ങളുടെ ട്രസ്റ്റിലെ മുനവ്വറലി തങ്ങള് കൊടുത്തുവെന്നാണ് പറയുന്നത്. അത് സത്യമാണോ?’ ഓഫീസിലെ കസേരയില് ഇരിക്കുന്നയാള് മറുപടി നല്‍കുന്നത് ഇപ്രകാരം; ‘ ആ കേസിനെ കുറിച്ച് എനിക്കറിയും. അതേ, മുനവ്വറലി ശിഹാബ് തങ്ങള്. അപ്പുറം അവരുടെ പിതാവ് ഇന്ത്യന് യൂണിയന് മുസ്ലിം ലീഗിലെ സമുന്നതനായ നേതാവാണ്. ഹിന്ദു മുസ്ലിംന്ന് പാക്ക മാട്ടാര്. എല്ലാത്ത്ക്കുമേ ഉദവി പണ്ണുവാര്. (ഹിന്ദുവോ മുസ്ലിമോ എന്ന വേര്‍തിരിവു കാട്ടില്ല, എല്ലാവരേയും സഹായിക്കും).’ സീ5ഒടിടി പ്ലാറ്റ്ഫോമിലിറങ്ങിയ ചിത്രത്തിന്റെ തിരക്കഥ ശങ്കര് ദോസാണ്. സതീഷ് രഘുനാഥാണ് സംഗീതം. നിരവധി പേരാണ് ചിത്രത്തിലെ ഈ ഭാഗം സമൂഹമാധ്യമങ്ങളില് പങ്കുവയ്ക്കുന്നത്.കൊല്ലപ്പെട്ട മലപ്പുറം പെരിന്തല്‍മണ്ണ സ്വദേശിയുടെ ഭാര്യയും 13 വയസുകാരി മകളും വാടക വീട്ടിലാണ് താമസം. നിത്യച്ചെലവിന് പോലും വകയില്ലാത്ത ഈ വിധവക്കും മകള്‍ക്കും ഈ തുക ആശ്വാസമാകും. ഒപ്പം മാലതിക്കും 14 വയസുകാരി മകള്‍ക്കും കുടുംബനാഥനേയും ലഭിക്കും.’ സിനിമയിലിങ്ങനെ സിനിമയില് മാധ്യമപ്രവര്‍ത്തകയുടെ വേഷം ചെയ്യുന്ന പ്രിയ ഭവാനി ശങ്കര് (ചിത്രത്തില് റേച്ചല് വിക്ടര്) ഒരു ഓഫീസിലെത്തുകയും ഇതേക്കുറിച്ച് അന്വേഷിക്കുകയും ചെയ്യുന്നു. റേച്ചല് ചോദിക്കുന്നതിങ്ങനെ; ‘കാളിയപ്പന്റെ (അത്തിമുത്തുവിന് സിനിമയില് നല്‍കിയിരിക്കുന്ന പേര്) അമ്മ പറഞ്ഞത് ഞങ്ങള് നഷ്ടപരിഹാരത്തുക അഞ്ചു ലക്ഷം രൂപ കൊടുത്തുവെന്നാണ്. 25 ലക്ഷം രൂപ നിങ്ങളുടെ ട്രസ്റ്റിലെ മുനവ്വറലി തങ്ങള് കൊടുത്തുവെന്നാണ് പറയുന്നത്. അത് സത്യമാണോ?’ ഓഫീസിലെ കസേരയില് ഇരിക്കുന്നയാള് മറുപടി നല്‍കുന്നത് ഇപ്രകാരം; ‘ ആ കേസിനെ കുറിച്ച് എനിക്കറിയും. അതേ, മുനവ്വറലി ശിഹാബ് തങ്ങള്. അപ്പുറം അവരുടെ പിതാവ് ഇന്ത്യന് യൂണിയന് മുസ്ലിം ലീഗിലെ സമുന്നതനായ നേതാവാണ്. ഹിന്ദു മുസ്ലിംന്ന് പാക്ക മാട്ടാര്. എല്ലാത്ത്ക്കുമേ ഉദവി പണ്ണുവാര്. (ഹിന്ദുവോ മുസ്ലിമോ എന്ന വേര്‍തിരിവു കാട്ടില്ല, എല്ലാവരേയും സഹായിക്കും).’ സീ5ഒടിടി പ്ലാറ്റ്ഫോമിലിറങ്ങിയ ചിത്രത്തിന്റെ തിരക്കഥ ശങ്കര് ദോസാണ്. സതീഷ് രഘുനാഥാണ് സംഗീതം. നിരവധി പേരാണ് ചിത്രത്തിലെ ഈ ഭാഗം സമൂഹമാധ്യമങ്ങളില് പങ്കുവയ്ക്കുന്നത്.


'എന്റെ സിനിമകള് വിജയിപ്പിക്കാന് ഫാന്‍സ് അസോസിയേഷനുകളുടെ ആവശ്യമില്ല', നിലപാട് പറഞ്ഞ് ഫഹദ്\nBy വെബ്ഡെസ്ക് • 09/02/2020 at 10:18AM\nവൈവിധ്യമുളള വേഷങ്ങള് ചെയ്യുക എന്നതാണ് നടന് എന്ന നിലയില് ആഹ്ലാദം നല്‍കുന്നത്.\nവൈവിധ്യമുളള വേഷങ്ങള് ചെയ്യുക എന്നതാണ് നടന് എന്ന നിലയില് ആഹ്ളാദം നല്‍കുന്നത്. താരപദവി ഉറപ്പിക്കാന് കയ്യടി നേടുന്ന മാസ് രംഗങ്ങള് കൂടുതല് ചെയ്യേണ്ട കാലമൊക്കെ കഴിഞ്ഞു. കുമ്പളങ്ങി നൈറ്റ്‌സില് നായകനല്ലായിരുന്നു, പക്ഷേ കഥയും കഥാപാത്രവും ശ്രദ്ധിക്കപ്പെട്ടു.താരപദവി എന്നെ ഭ്രമിപ്പിക്കുന്നില്ല. നല്ല നടനാകുക എന്നത് തന്നെയാണ് ലക്ഷ്യം. എന്നെ ആരാധിക്കാനും എന്റെ സിനിമകള് വിജയിപ്പിക്കാനും എനിക്ക് ഫാന്‍സ് അസോസിയേഷനുകള് ആവശ്യമില്ല. - ഫഹദ് ഫാസില്


ഹൽദിയ്ക്ക് നിറസാന്നിധ്യമായി ദിലീപും കാവ്യയും ; ആഭരണങ്ങൾ തിരഞ്ഞെടുക്കാൻ സംയുക്ത വർമ്മ! 11 വർഷം കഴിഞ്ഞ് ജനിച്ച ഉത്തരയ്ക്ക് നിതേഷ് ചാർത്തിയത് ചിലങ്ക മണി കോർത്ത താലി മാല! - Cine Kerala\nഹൽദിയ്ക്ക് നിറസാന്നിധ്യമായി ദിലീപും കാവ്യയും ; ആഭരണങ്ങൾ തിരഞ്ഞെടുക്കാൻ സംയുക്ത വർമ്മ! 11 വർഷം കഴിഞ്ഞ് ജനിച്ച ഉത്തരയ്ക്ക് നിതേഷ് ചാർത്തിയത് ചിലങ്ക മണി കോർത്ത താലി മാല!\nകഴിഞ്ഞ ഇടയ്ക്കായിരുന്നു ഊർമ്മിള ഉണ്ണിയുടെ മകളും നർത്തകിയുമായ ഉത്തര ഉണ്ണിയുടെ വിവാഹ കഴിഞ്ഞത്. ബാംഗ്ലൂരിൽ എൻജിനീയറായ നിതേഷ് നായർ ആണ് ഉത്തരയെ വരണമാല്യം അണിയിച്ചത്. ഇരുവരുടെയും വിവാഹ നിശ്ചയം തന്നെ വലിയ രീതിയിൽ ശ്രദ്ധിക്കപ്പെട്ടിരുന്നു. പൊതുവേ മോതിരം അണിയിച്ചാണ് എല്ലാവരും വിവാഹനിശ്ചയം നടത്തുക.എന്നാൽ നിതേഷ് ഉത്തരയുടെ കാലിൽ ചിലങ്ക അണിയിച്ചു കൊണ്ടായിരുന്നു വിവാഹനിശ്ചയം നടത്തിയത്.\nമാട്രിമോണി വഴി ഊർമിള ഉണ്ണി തന്നെയാണ് തന്റെ മകൾക്കുള്ള വരനെ കണ്ടെത്തിയത്. ഇന്നിപ്പോൾ ഉത്തര ഉണ്ണിയുടെ വിവാഹ വീഡിയോയുമായി എത്തിയിരിക്കുകയാണ് ഊർമ്മിള. ഉത്തരയുടെ വിവാഹം എന്റെ കാഴ്ചപ്പാടിലൂടെ എന്ന വീഡിയോയിൽ ഊർമിള ഉണ്ണിയുടെ ശബ്ദത്തിനൊപ്പം ആണ് ദൃശ്യങ്ങൾ ചലിക്കുന്നത്.\nവിവാഹം കഴിഞ്ഞ് 11 വര്‍ഷത്തിന് ശേഷമായാണ് ഉത്തര പിറക്കുന്നത്. അധികമാരുടേയും മുഖത്ത് നോക്കാത്ത നാണംകുണുങ്ങിയായ കുട്ടിയായിരുന്നു. അവള് പോലുമറിയാതെ അവള്4ഡിഗ്രി സ്വന്തമാക്കുകയായിരുന്നു. പേരെടുത്തൊരു നര്‍ത്തകിയുമായി. നാട്ടുകാരും വീട്ടുകാരുമെല്ലാം ഉത്തരയുടെ കല്യാണത്തെക്കുറിച്ച് ചോദിച്ചിരുന്നു. എന്നെ നന്നായി അറിയുന്നത് അമ്മയ്ക്കല്ലേ, അമ്മ തന്നെ എനിക്കുള്ള ആളെ കണ്ടുപിടിച്ചാല് മതിയെന്നായിരുന്നു ഉത്തര പറഞ്ഞത്. അവള് ഇത്രത്തോളം വളര്‍ന്നുവെന്നത് അന്നാണ് മനസ്സിലാക്കിയത്. കൊതിച്ചത് പോലെയുള്ളയാളായിരുന്നു.\nനിതേഷി്‌ന് ഉണ്ണിയേട്ടന് നൂറില് നൂറായിരുന്നു നല്‍കിയത്്. ജനുവരിയിലായിരുന്നു വിവാഹനിശ്ചയം. ഉത്തരയുടെ കാലില് ചിലങ്ക അണിയിച്ചിരുന്നു നിതേഷ്. വിവാഹ ശേഷവും നൃത്തം തുടരാമെന്നുള്ള വാഗ്ദാനമായിരുന്നു അത്.വിവാഹത്തിന്റെ തിരക്കുകളായിരുന്നു പിന്നീട്. നിരവധി സ്ഥലങ്ങളില് നിന്നായാണ് സാരിയും മറ്റ് സാധനങ്ങളുമെല്ലാം വാങ്ങിയത്. ആഭരണങ്ങള് മേടിക്കാനായി ചേച്ചിയുടെ മകള് സംയുക്ത വര്‍മ്മയും കൂടെയുണ്ടായിരുന്നു ആഭരണങ്ങള് തിരഞ്ഞെടുക്കാന് അവള്‍ക്ക് പ്രത്യേകമായൊരു കഴിവുണ്ട്. പഴയ മാലകളെല്ലാം മാറ്റി ഉത്തരയ്ക്ക് ഇഷ്ടമുള്ള പുതിയ ആഭരണങ്ങളെടുത്തു. കൊവിലകത്ത് നിന്നും പാരമ്പര്യമായി കിട്ടിയ ആമാടക്കൂട്ടം മാലയായിരുന്നു ഏറ്റവും ഭംഗി.\nതലമുറകള് കൈമാറി വന്ന മാലയാണത്. കൂടാതെ കാലില് നാഗത്തളകളും അണിഞ്ഞിരുന്നു. നാഗവഗിയാണ് തോള്‍വളായായി അണിഞ്ഞത്. മഹാലക്ഷ്മിയുടെ നെറ്റിച്ചുട്ടി. അഷ്ടഗണപതി വള, ദശാവതാര വള, ജിമിക്കി പാദസരം എല്ലാം വാങ്ങി. മംഗല്യസൂത്രമായിരുന്നു മറ്റൊരു പ്രത്യേകത.\nചുവന്ന മാണിക്യം പതിച്ച താലിക്ക് ഇരുപുറവും രണ്ട് സ്വർ‍ണ്ണച്ചിലങ്ക മണികള് കൂടി കോര്‍ത്തിടണമെന്ന് ഉത്തരയ്ക്ക് നിര്‍ബന്ധമായിരുന്നു. അവളുടെ മനസ്സും ശരീരവും നൃത്തത്തിനായി സമര്‍പ്പിച്ചതാണ്. 4ാം തീയതി വൈകിട്ട് നടന്ന ഹല്‍ദി പരിപാടിയില് ദിലീപും കാവ്യ മാധവനുമായിരുന്നു പ്രധാന ആകര്‍ഷണം.\nഉത്തരയെ വിവാഹ വേഷത്തില് കാണാനായി തിരക്കായിരുന്നു. ദിവ്യ ഉണ്ണിയുടെ സ്വന്തം ക്ഷേത്രമായ പാലഭദ്ര ക്ഷേത്രത്തില് വെച്ചായിരുന്നു വിവാഹം. ഉത്തരയ്ക്ക് ഏറെ പ്രിയപ്പെട്ട സ്ഥലമാണത്. ഏറ്റവും പുതുമയാര്‍ന്നതായിരുന്നു താലികെട്ടിന്റെ സാരി. മഹാഭാരതത്തിലെ ഉത്തരാസ്വയംവരം കഥയിലെ ഭാഗങ്ങള് വരപ്പിച്ചതാണ്.വിവാഹ ചടങ്ങുകളിലെല്ലാം തിളങ്ങിയത് ബിജു മേനോനും സംയുക്ത വര്‍മ്മയും ദക്ഷ് ധാര്‍മ്മിക്കുമായിരുന്നു. സുഹൃത്തുക്കളും ബന്ധുക്കളുമെല്ലാമുണ്ടായിരുന്നുവെങ്കിലും എന്റെ പ്രിയപ്പെട്ട ചേച്ചിയും മകളും ഭര്‍ത്താവും അവരുടെ മകനുമായിരുന്നു ചടങ്ങുകളിലെ എല്ലാം ആകർഷണം. എന്നായിരുന്നു ഊർമിള ഉണ്ണി വിഡിയോയിൽ പറയുന്നത്.\nകോവിഡ് രോഗിയ്ക്ക് ഐസിയു ബെഡ് കിട്ടിയില്ല, നൊമ്പരമായി മഞ്ജു എന്ന കലാകാരി; ‘അവരുടെ വാതോരാതെയുള്ള വാർത്തമാനങ്ങളും ചിരിയുമൊന്നും ഇനി ഒരു ലൊക്കേഷനിലും ഉണ്ടാവില്ല’! ഹൃദയം തൊട്ട് കിഷോർ സത്യയുടെ വാക്കുകൾ!\nജിയ ഇറാനിയും റിതു മന്ത്രയും തമ്മിലുള്ള ബന്ധമെന്ത്? കാമുകൻ എങ്കിൽ റിതു എന്തിന് ജിയയെ അൺഫോളോ ചെയ്തു? സംശയങ്ങളുമായി ആരാധകർ, ഉത്തരവുമായി ജിയ ഇറാനി!


സ്‌കൂളില് ഉച്ചഭക്ഷണത്തിനായി എത്തിച്ച അരിച്ചാക്കില് അതിരൂക്ഷ വിഷമായ അലൂമിനിയം ഫോസ്ഫൈഡ്; എഫ്‌സിഐ, ക്വാളിറ്റി കണ്‍ട്രോള് ഉദ്യോഗസ്ഥര് പരിശോധന നടത്തി - BIGNEWSLIVE | Latest Malayalam News\nമതിലകം സെന്റ് മേരീസ് എല്‍പി സ്‌കൂളിലാണ് സംഭവം. 600 ഓളം കുട്ടികള് പഠിക്കുന്ന സ്‌കൂളാണിത്\nതൃശ്ശൂര്: സ്‌കൂളിലെ ഉച്ചഭക്ഷണത്തിനുള്ള അരിച്ചാക്കില് നിന്ന് കീടനാശിനി കണ്ടെത്തി. എലികളെയും കീടങ്ങളെയും തുരത്താനുള്ള വിഷത്തിന്റെ ഒരു കിലോയാളം വരുന്ന കുപ്പിയാണ് ചാക്കില് നിന്ന് കണ്ടെത്തിയത്. മതിലകം സെന്റ് മേരീസ് എല്‍പി സ്‌കൂളിലാണ് സംഭവം. 600 ഓളം കുട്ടികള് പഠിക്കുന്ന സ്‌കൂളാണിത്. അലൂമിനിയം ഫോസ്ഫൈഡ് മിക്ക വിദേശരാജ്യങ്ങളിലും നിരോധിച്ച കീടനാശിനിയാണ്. ഇന്ത്യയില് നിരോധനമില്ല.\nധാന്യങ്ങള് സൂക്ഷിക്കുന്ന ഗോഡൗണുകളില് എലി, ഒച്ച്, മറ്റ് കീടങ്ങള് എന്നിവയെ അകറ്റാനാണ് കൂടുതലായി ഉപയോഗിക്കുന്നതെന്ന് കെഎഫ്ആര്‍ഐ-യിലെ ശാസ്ത്രജ്ഞന് ഡോപികെ സജീവ് പറഞ്ഞു. രാവിലെ ജീവനക്കാരി അരിച്ചാക്ക് പൊട്ടിച്ചപ്പോഴാണ് ഒരു കിലോ കീടനാശിനി കണ്ടെത്തിയത്. തുടര്‍ന്ന് ഉദ്യോഗസ്ഥരെ വിവരമറിയിക്കുകയായിരുന്നു. തുടര്‍ന്ന് എഫ്‌സിഐ ഉദ്യോഗസ്ഥരും സപ്ലൈകോ ഉദ്യോഗസ്ഥരും ക്വാളിറ്റി കണ്‍ട്രോള് ഉദ്യോഗസ്ഥരും സ്ഥലത്തെത്തി പരിശോധന നടത്തി. ഗുളിക രൂപത്തിലുള്ള അലുമിനിയം ഫോസ്‌ഫൈഡ് എന്ന കീടനാശിനിയാണ് അരി ചാക്കില് നിന്ന് കണ്ടെത്ത ബോട്ടിലിലുള്ളത്.\nഎസ്എന് പുരത്തുള്ള സപ്ലൈകോ മാവേലി സ്റ്റോറില് നിന്നാണ് ഉച്ചക്കഞ്ഞിക്ക് ഉള്ള അരി എത്തിക്കുന്നത്. ആന്ധ്രയില് നിന്ന് കൊണ്ടുവരുന്ന അരിച്ചാക്കുകള് തൃശ്ശൂര് മുളങ്കുന്നത്തുകാവിലുള്ള എഫ്‌സിഐ ഗോഡൗണില് എത്തിച്ച്, ക്വാളിറ്റി കണ്‍ട്രോളറുടെ പരിശോധനയ്ക്കു ശേഷം സപ്ലൈകോ വഴിയാണ് സ്‌കൂളില് എത്തിക്കുന്നത്.\nഎന്നാല് എല്ലാ ചാക്കുകളിലെയും സാമ്പിളുകള് ശേഖരിച്ച് നിലവാരം ഉറപ്പാക്കിയ ശേഷം തന്നെയാണ് വിതരണം നടത്തിയിട്ടുള്ളതെന്നും ചാക്കുകളെല്ലാം തുറന്ന് പരിശോധിക്കുക പ്രായോഗികമല്ലെന്നും എഫ്‌സിഐ ജില്ലാ മാനേജര് ടി ബിന്ദുമോളും ക്വാളിറ്റി ഓഫീസര് ജന്‍സി ഫിലിപ്പും അറിയിച്ചു. ആന്ധ്രയിലെ അരി പാക്കിങ് കേന്ദ്രത്തില് നിന്നാകാം കീടനാശിനി കടന്നുകൂടിയതെന്ന് മേലുദ്യോഗസ്ഥര്‍ക്ക് റിപ്പോര്‍ട്ട് നല്‍കിയിട്ടുണ്ട്.\nTags: aluminum phosphidethrissur\nഗള്‍ഫ് നാടുകളില് വിജയക്കൊടി പാറിക്കാന് 'ഫൈനല്‍സ്' വ്യാഴാഴ്ച എത്തും


ലോക് ഡൗൺ 30 വരെ; നിയന്ത്രണം പടിപടിയായി നീക്കും : മുഖ്യമന്ത്രി – News Creators\nസംസ്ഥാനം ലോക് ഡൗണിന് മുമ്പുള്ള സ്ഥിതിയിലേക്ക് തിരിച്ചു പോകാൻ സമയമായിട്ടില്ലെന്ന് മുഖ്യമന്ത്രി പിണറായി വിജയൻ പറഞ്ഞു. നിയന്ത്രണം പടിപടിയായി മാത്രമേ നീക്കാൻ കഴിയൂ. ഹോട്ട്സ്പോട്ടുകളിൽ നിയന്ത്രണം ഏപ്രിൽ 30 വരെ. നിയന്ത്രണങ്ങളിൽ ഇളവ് വരുത്താനുള്ള അധികാരം സംസ്ഥാനത്തിന് നൽകണം.\nഅതിഥി തൊഴിലാളികളെ നാട്ടിലെത്തിക്കണം. ഇവർക്കായ നോൺ സ്റ്റോപ്പ് ട്രെയിൻ അനുവദിക്കണം എന്ന് മുഖ്യമന്ത്രി ആവശ്യപ്പെട്ടു.\nപ്രവാസികളുടെ പ്രശ്നം പ്രധാനമന്ത്രിയുടെ ശ്രദ്ധയിൽ പെടുത്തിയിട്ടുണ്ട്. ഈഎസ്ഐ/പിഎഫ് പരിധി ഉയർത്തണമെന്നും പ്രവാസികൾക്കായി പ്രത്യേക വിമാനം തയ്യാറാകണമെന്നും ആവശ്യപ്പെട്ടു.\nപൊതുവിതരണസംവിധാനം സാർവത്രികം ആകണം. കേരളത്തിന് മതിയായ ഭക്ഷ്യധാന്യം ഉറപ്പാക്കണം. കേരളത്തിലേക്ക് കൂടുതൽ ചരക്ക് ട്രെയിൻ വേണം. സംസ്ഥാനത്തിന് പ്രത്യേക പാക്കേജ് വേണം.\nഇവയായിരുന്നു കേന്ദ്ര ഗവൺമെന്റിനോട് സംസ്ഥാനം ഉന്നയിച്ച ആവശ്യങ്ങൾ.\nകോവിഡ് ബാധിതരായ പ്രവാസികൾക്ക് പ്രവാസി ക്ഷേമനിധി ബോർഡിൽ നിന്നും പത്തായിരം രൂപ ധനസഹായം നൽകും. പ്രവാസി ക്ഷേമനിധിയിൽ അംഗങ്ങളായവർക്ക് പെൻഷനു പുറമേ 1000 രൂപ സഹായം. വിസ കാലാവധി തീർന്ന നാട്ടിൽ കുടുങ്ങിയവർക്ക് 5000 രൂപ വീതം ധനസഹായം നൽകും.\nസംസ്ഥാനത്ത് ചരക്ക് നീക്കത്തിൽ ഗണ്യമായ പുരോഗതി ഉണ്ടായി. അവശ്യവസ്തുക്കൾ സംസ്ഥാനത്ത് എത്തുന്നുണ്ട്. എൽപിജി സിലിണ്ടറുകളുടെ നീക്കം വർദ്ധിപ്പിക്കും.\nടണലുകൾ ഉണ്ടാക്കി അണുവിമുക്തമാക്കൽ അശാസ്ത്രീയമാണ്. ഇത്തരം കാര്യങ്ങൾ നിരോധിച്ചിട്ടുണ്ട്. തെറ്റായ രീതികൾ അനുവദിക്കില്ല. ആവശ്യമെങ്കിൽ ഉപയോഗിക്കാൻ രണ്ടരലക്ഷം മുറികൾ കണ്ടെത്തി.\nനിയന്ത്രണം ലംഘിച്ച് ആംബുലൻസ് യാത്രയ്ക്ക് ഉപയോഗിച്ചു. ഇത് അനുവദിക്കില്ല. അതിർത്തിയിൽ നിന്നും റെയിൽവേ പാളത്തിലൂടെ ബൈക്കുകളിൽ വരുന്നത് തടയും.\nഅധികൃത അനൗൺസ്മെന്റ് മാത്രം നടത്തണം. അനൗൺസ്മെൻറ് അധികൃത മാകണം. പറയുന്നവർക്ക് ഭാഷ അറിയണം.\nഅൺ എയ്ഡഡ് ജീവനക്കാർക്ക് മാനേജ്മെൻറ് ശമ്പളം നൽകണം. ഹോസ്റ്റൽ ഫീസ് ഒഴിവാക്കി. കുട്ടികളുടെ ഫീസ് ഇപ്പോൾ വാങ്ങരുത്. വിദേശത്തുള്ളവർക്ക് കാർഗോ വഴി മരുന്ന് എത്തിക്കും. എൻഡോസൾഫാൻ ദുരിത ബാധിതർക്ക് സഹായം നൽകും. കൂടുതൽ ഇളവുകൾ കേന്ദ്രം തീരുമാനിക്കും.\nഅലങ്കാര മത്സ്യ കടകളും കോഴിക്കുഞ്ഞുങ്ങളുടെ വില്പന കേന്ദ്രങ്ങളും തുറക്കുന്നത് പരിഗണിക്കും. പ്രിൻറിംഗ് പ്രസ്സുകൾ ഒരു ദിവസം തുറക്കാം. ഹോം നേഴ്സ്മാർക്ക് യാത്രാനുമതി നൽകി. തേനീച്ച കർഷകർക്ക് ജോലിക്ക് പോകാൻ അനുമതി നൽകിയതായി മുഖ്യമന്ത്രി പറഞ്ഞു.\nആഘോഷങ്ങൾ പരിമിതപ്പെടുത്തണം. നാളെ ചില കടകൾ തുറക്കുമ്പോൾ അനാവശ്യമായി പുറത്തിറങ്ങരുത്.\nകോട്ടക്കമ്പൂരിലെ ജലസംഭരണിയിൽ വിഷം കലർത്തിയവർക്കെതിരെ കർശന നടപടി.\nPrevious Previous post: കേരളത്തിൽ ഇന്ന് 10 പേർക്ക് കൂടി കോവിഡ് ബാധ\nNext Next post: ലോക്ക് ഡൗണിൽ ചെറിയ ഇളവുകൾ ; അനാവശ്യമായി പുറത്തിറങ്ങാൻ കർശന നടപടി


ഇസ്രയേല് മുന് കമാന്‍ഡോ, ശതകോടീശ്വരന്; ബെനറ്റിന്റെ വരവില് പലസ്തീനിലും ആശങ്ക – The End Time News\nജറുസലം∙ ഇസ്രയേലില് ഭരണത്തിനായി പ്രധാനമന്ത്രി ബെന്യമിന് നെതന്യാഹുവും പ്രതിപക്ഷ കക്ഷികളും തമ്മില് പൊരിഞ്ഞ പോര് നടക്കുമ്പോള് ചങ്കിടിപ്പേറുന്നത് പലസ്തീന്‍കാര്‍ക്ക്. അധികാരത്തില് തുടരാന് നെതന്യാഹു നടത്തിയ അവസാന ശ്രമങ്ങളും പരാജയപ്പെട്ടതോടെ 12 വര്‍ഷം നീണ്ട നെതന്യാഹു യുഗം ഇസ്രയേലില് അവസാനിക്കുമെന്നാണു നിരീക്ഷകര് വിലയിരുത്തുന്നത്.\nതിരഞ്ഞെടുപ്പില് ആര്‍ക്കും ഭൂരിപക്ഷമില്ലാത്ത സാഹചര്യത്തില് കിങ്‌മേക്കറായി കളം നിറയുന്നത് ശതകോടീശ്വരനും തീവ്രവലതുപക്ഷ യമിന പാര്‍ട്ടിയുടെ നേതാവുമായ നഫ്താലി ബെനറ്റ് ആണ്. ബെനറ്റ് പ്രതിപക്ഷത്തിനു പിന്തുണ പ്രഖ്യാപിച്ചതോടെയാണ് ഇസ്രയേലില് പുതിയ സര്‍ക്കാരിനു വഴിയൊരുങ്ങുന്നത്.\nപിടിച്ചതിലും വലുതാണോ അളയില് എന്ന ആശങ്കയാണ് ഇസ്രയേല് – പലസ്തീന് വിഷയം കൈകാര്യം ചെയ്യുന്ന പലര്‍ക്കുമുള്ളത്. തീവ്രനിലപാടുകളുള്ള നഫ്താലി ബെനറ്റ് പ്രധാനമന്ത്രി സ്ഥാനത്തേക്ക് എത്തിയാല് കാര്യങ്ങള് കൂടുതല് വഷളാകുമെന്നാണു വിലയിരുത്തല്. വെസ്റ്റ് ബാങ്കിലെ അധിനിവേശ മേഖലകള് മുഴുവനായും ഇസ്രയേലിനൊപ്പമാക്കുകയെന്ന സ്വപ്‌നം പേറുന്ന ബെനറ്റ്, പലസ്തീന് രൂപീകരണം, ഇസ്രയേലിനെ സംബന്ധിച്ച് ആത്മഹത്യാപരമാണെന്ന നിലപാടില് ഉറച്ചുനില്‍ക്കുന്ന നേതാവു കൂടിയാണ്.\nരാജ്യത്തെ ഒരു വലിയ രാഷ്ട്രീയ ദുരന്തത്തില്‍നിന്നു രക്ഷപ്പെടുത്താന് രാഷ്ട്രീയ എതിരാളികള്‍ക്കൊപ്പം ചേരുകയാണെന്നാണ് ഞായറാഴ്ച ബെനറ്റ് പറഞ്ഞത്. ഇതോടെയാണ് ഇസ്രയേലില് പുതിയ സര്‍ക്കാരുണ്ടാക്കാന് പ്രതിപക്ഷകക്ഷികള് തമ്മില് ധാരണ ഉടലെടുത്തത്. പ്രതിപക്ഷ നേതാവ് യയ്ര് ലപീദിന്റെ (57) നേതൃത്വത്തില് പുതിയ സര്‍ക്കാര് രൂപീകരിക്കുന്നതിനു നഫ്താലി ബെനറ്റ് പിന്തുണ പ്രഖ്യാപിക്കുകയായിരുന്നു. 2023 സെപ്റ്റംബര് വരെ താന് പ്രധാനമന്ത്രിയായിരിക്കുമെന്നാണ് ബെനറ്റ് ഞായറാഴ്ച പറഞ്ഞത്.\nരണ്ടു മാസം മുന്‍പു നടന്ന തിരഞ്ഞെടുപ്പിലും ആര്‍ക്കും ഭൂരിപക്ഷമില്ലാതെ വന്നതോടെ, ഏറ്റവും വലിയ ഒറ്റക്കക്ഷിയായ ലിക്കുഡ് പാര്‍ട്ടിയുടെ തലവനായ നെതന്യാഹുവിനെയാണു സര്‍ക്കാരുണ്ടാക്കാന് പ്രസിഡന്റ് ആദ്യം ക്ഷണിച്ചത്. എന്നാല് ആവശ്യമായ പിന്തുണ നേടിയെടുക്കാന് കഴിയാതെ വന്നതോടെ രണ്ടാമത്തെ വലിയ കക്ഷിയായ യെഷ് അതീദ് പാര്‍ട്ടിയുടെ തലവനായ ലപീദിനെ ക്ഷണിച്ചു.\nയമിന പാര്‍ട്ടി നേതാവ് നഫ്താലി ബെനറ്റ് കിങ് മേക്കറായതോടെ പ്രധാനമന്ത്രി സ്ഥാനമാണ് ആവശ്യപ്പെടുന്നത്. ആദ്യ പകുതി ബെനറ്റിന് അവസരം നല്‍കി ഈ ധാരണയ്ക്കു ലപീദ് വഴങ്ങുമെന്നാണ് ഇസ്രയേല് മാധ്യമ റിപ്പോര്‍ട്ടുകള് പറയുന്നത്. ബുധനാഴ്ച വരെയാണ് കാര്യങ്ങള് തീരുമാനിക്കാന് പ്രതിപക്ഷപാര്‍ട്ടികള്‍ക്കു നല്‍കിയിരിക്കുന്ന സമയം. ബെനറ്റിന്റെ നയങ്ങളുടെ കടുത്ത വിമര്‍ശകരായ അറബ് പാര്‍ട്ടിയുടെ പുറത്തുനിന്നുളള പിന്തുണയോടെയാണു പ്രതിപക്ഷ സര്‍ക്കാര് വരിക.\nനാല്‍പത്തിയൊമ്പതുകാരനായ നഫ്താലി ബെനറ്റിന്റെ മാതാപിതാക്കള് അമേരിക്കയില്‍നിന്ന് ഇസ്രയേലിലേക്ക് കുടിയേറിയവരാണ്. സാന്‍ഫാന്‍സിസ്‌കോയില്‍നിന്നാണ് ബെനറ്റിന്റെ മാതാപിതാക്കള് ഇസ്രയേലിലേക്ക് എത്തിയത്. ഹയ്ഫ നഗരത്തില് ജനിച്ച ബെനറ്റ് യാഥാസ്ഥിതിക ജൂത കുടുംബത്തിലെ അംഗമാണ്. ഷെഫായ ഭാര്യ ഗിലാതിനും നാലു മക്കള്‍ക്കുമൊപ്പം ടെല് അവീവിന്റെ പ്രന്തപ്രദേശമായ റാണണയിലാണു താമസം.\nഇസ്രയേല് സൈന്യത്തിലെ മുന് കമാന്‍ഡോയായ ബെനറ്റ് തന്റെ മൂത്തമകന്, 1976ല് ഉഗാണ്ടയില് ബന്ദികളാക്കിയ വിമാനയാത്രക്കാരെ രക്ഷിക്കാന് ഇസ്രയേല് നടത്തിയ ഓപ്പറേഷനില് മരിച്ച നെതന്യാഹുവിന്റെ സഹോദരന്റെ പേരാണ് നല്‍കിയിരിക്കുന്നത്. തൊണ്ണൂറുകളില് ഇസ്രയേല് സൈന്യത്തില് കമാന്‍ഡോ ആയിരുന്ന ബെനറ്റ് പല സൈനിക നീക്കങ്ങളിലും പങ്കെടുത്തു. പിന്നീട് ജറുസലേമിലെ ഹീബ്രു സര്‍വകലാശാലയില് നിയമം പഠിച്ചു. 1999ല് ഹൈടെക് സെക്ടറില് സ്റ്റാര്‍ട്ടപ്പ് ആംരഭിച്ചശേഷം ന്യൂയോര്‍ക്കിലേക്ക് പോയി. പിന്നീട് തന്റെ ആന്റി-ഫ്രോഡ് സോഫ്റ്റ്‌വെയര് കമ്പനിയായ ‘ക്യോട്ട’ 2005ല് അമേരിക്കന് സുരക്ഷാ സ്ഥാപനമായ ആര്‍എസ്എയ്ക്ക് 145 മില്യണ് ഡോളറിനു വിറ്റു. തുടര്‍ന്ന് ഇസ്രയേലിലേക്കു മടങ്ങി പൊതുരംഗത്തേക്ക് എത്തുകയായിരുന്നു.\nനെതന്യാഹുവിന്റെ വിശ്വസ്തനായിരുന്ന ബെനറ്റ് 2015-19 വരെ വിദ്യാഭ്യാസ മന്ത്രിയും 2019-20ല് പ്രതിരോധമന്ത്രിയുമായിരുന്നു. 2006ല് രാഷ്ട്രീയത്തിലെത്തിയ ബെനറ്റ് 2008 വരെ നെതന്യാഹുവിന്റെ ചീഫ് ഓഫ് സ്റ്റാഫായിരുന്നു. 2012ല് ജ്യൂയിഷ് ഹോം പാര്‍ട്ടിയുടെ നേതാവായി. 2018ല് ന്യൂ റൈറ്റ് പാര്‍ട്ടി രൂപീകരിച്ചു.\n2013ലാണ് ബെനറ്റ് ദേശീയരാഷ്ട്രീയത്തിലേക്ക് എത്തുന്നത്. ജൂതകുടിയേറ്റത്തെ അനുകൂലിക്കുന്ന പാര്‍ട്ടിയുടെ നേതാവായി മാറിയ ബെനറ്റ് നെതന്യാഹു മന്ത്രിസഭയില് പ്രതിരോധ, വിദ്യാഭ്യാസ വകുപ്പുകളടെ ചുമതല വഹിച്ചിരുന്നു. 1967ലെ യുദ്ധത്തില് പിടിച്ചെടുത്ത ഭാഗങ്ങള് ഇസ്രയേലിനൊപ്പം ചേര്‍ക്കാനുള്ള നടപടികള്‍ക്കു ചുക്കാന് പിടിച്ചിരുന്നു. യുഎസിലെ ട്രംപ് ഭരണകൂടത്തിന്റെ അവസാനകാലത്ത് വെസ്റ്റ് ബാങ്കിലെ നിര്‍മാണ പ്രവര്‍ത്തനങ്ങളുമായി നെതന്യാഹു മുന്നോട്ടു പോയപ്പോള് ശക്തമായി പിന്തുണച്ചു. നിര്‍മാണപ്രവര്‍ത്തനങ്ങള് ഒരു സെക്കന്‍ഡ് പോലും നിര്‍ത്തിവയ്ക്കരുതെന്ന് ബെനറ്റ് പറഞ്ഞു. എന്നാല് യുഎഇയുമായി കൈകോര്‍ത്തതിനു ശേഷം നടപടികള് നിര്‍ത്തിവയ്ക്കുകയായിരുന്നു.\nബെനറ്റിന്റെ നയങ്ങളുടെ കടുത്ത വിമര്‍ശകരായ അറബ് പാര്‍ട്ടിയുടെ കൂടി പിന്തുണയോടെ പുതിയ സര്‍ക്കാര് അധികാരത്തിലെത്തുമ്പോള് മുന് നിലപാടുകളില് എത്രത്തോളം ഉറച്ചുനില്‍ക്കാന് ബെനറ്റിനു കഴിയുമെന്നാണു രാഷ്ട്രീയ നിരീക്ഷകര് ഉറ്റുനോക്കുന്നത്. ഇടത്, വലത് പക്ഷങ്ങള് ഇത്തരം പ്രത്യയശാസ്ത്ര വിഷയങ്ങളില് വിട്ടുവീഴ്ചയ്ക്കു തയാറാകണമെന്ന് ബെനറ്റ് ഞായറാഴ്ച വ്യക്തമാക്കിയിരുന്നു.\nബെനറ്റ് പ്രധാനമന്ത്രി പദത്തിലെത്തുന്നത് സമാധാന നീക്കങ്ങള്‍ക്കും സ്വതന്ത്ര പലസ്തീന് എന്ന നിലപാടിനും വലിയ തിരിച്ചടിയാകുമെന്നാണു പലസ്തീന് കരുതുന്നത്. യുഎസ് പ്രസിഡന്റ് ജോ ബൈഡന് മുന്നോട്ടുവയ്ക്കുന്ന സമാധാന ഫോര്‍മുല അംഗീകരിക്കപ്പെടാനുള്ള സാധ്യതയും മങ്ങും.\nഇസ്രയേലില് കഴിഞ്ഞ രണ്ടു വര്‍ഷത്തിനിടയില് രണ്ടാമത്തെ തിരഞ്ഞെടുപ്പാണ് മാര്‍ച്ചില് നടന്നത്. ആര്‍ക്കും ഭൂരിപക്ഷമില്ലാത്ത സാഹചര്യത്തില് അഞ്ചാമതൊരു തിരഞ്ഞെടുപ്പിലേക്കു രാജ്യം പോകുന്നത് ദേശീയ ദുരന്തമാകുമെന്നു വിലയിരുത്തിയാണ് യാമിന പാര്‍ട്ടി മേധാവിയായ ബെനറ്റ് പ്രധാന പ്രതിപക്ഷ കക്ഷികളുമായി ചര്‍ച്ചയ്ക്കു തുനിഞ്ഞത്. ഉദാരവത്കരണത്തിന്റെ വക്താവായ ബെനറ്റ് സര്‍ക്കാരിലെ ചുവപ്പുനാടയും നികുതികളും നിയന്ത്രിക്കണമെന്ന നിലപാടുകാരനാണ്.\nRelated Topics:FeaturedNaphtali Bennett


കേന്ദ്രത്തിന് പണംകൊടുത്ത് റിസര്‍വ് ബാങ്ക് വെട്ടിലായി; നാല് മാസത്തിനിടെ വിറ്റത് 8000 കോടിയുടെ സ്വര്‍ണം\nSun May 29 2022 05:24:29 GMT+0530 (India Standard Time)\nജൂലൈ മുതല് ഒക്ടോബര് വരെയുള്ള കണക്കാണിത്. ജൂലൈ-ജൂണ് കാലയളവാണ് റിസര്‍വ് ബാങ്കിന്റെ സാമ്പത്തിക വര്‍ഷം. കഴിഞ്ഞ സാമ്പത്തിക വര്‍ഷം ആകെ വിറ്റത് രണ്ട് ബില്യണ് ഡോളറിന്റെ (14168 കോടി രൂപ) സ്വര്‍ണമാണ്.\nBY MTP27 Oct 2019 7:39 AM GMT\nMTP27 Oct 2019 7:39 AM GMT\nന്യൂദല്‍ഹി: ഈ സാമ്പത്തിക വര്‍ഷത്തിലെ ആദ്യ നാല് മാസം കൊണ്ടുമാത്രം റിസര്‍വ് ബാങ്ക് വിറ്റത് 1.15 ബില്യണ് ഡോളറിന്റെ (ഏകദേശം 8146 കോടി രൂപ) കരുതല് സ്വര്‍ണം. ജൂലൈ മുതല് ഒക്ടോബര് വരെയുള്ള കണക്കാണിത്. ജൂലൈ-ജൂണ് കാലയളവാണ് റിസര്‍വ് ബാങ്കിന്റെ സാമ്പത്തിക വര്‍ഷം. കഴിഞ്ഞ സാമ്പത്തിക വര്‍ഷം ആകെ വിറ്റത് രണ്ട് ബില്യണ് ഡോളറിന്റെ (14168 കോടി രൂപ) സ്വര്‍ണമാണ്.\nബിമല് ജലാന് കമ്മിറ്റി ശുപാര്‍ശ പ്രകാരം 1.76 ലക്ഷം കോടി രൂപ കേന്ദ്ര സര്‍ക്കാരിനു കൈമാറാന് തയ്യാറായതാണു ഇത്രയധികം സ്വര്‍ണം വില്‍ക്കാന് റിസര്‍വ് ബാങ്കിനെ നിര്‍ബന്ധിതമാക്കിയതെന്ന് വിദഗ്ധര് പറയുന്നു. വെള്ളിയാഴ്ച വരെയുള്ള കണക്ക് പ്രകാരം രാജ്യത്തിന്റെ ഫോറെക്‌സ് റിസര്‍വിലുള്ളത് 26.8 ബില്യണ് ഡോളറിന്റെ (1.89 ലക്ഷം കോടി രൂപ) സ്വര്‍ണമാണ്.\nഅതേ സമയം, മൂല്യനിര്‍ണയ കാലയളവില് വന്ന മാറ്റമാണ് കരുതല് സ്വര്‍ണത്തിലെ ഏറ്റക്കുറച്ചിലിന് കാരണമെന്നാണ് റിസര്‍വ് ബാങ്കിന്റെ അവകാശവാദം. സ്വര്‍ണ ശേഖരം വന്‍തോതില് വില്‍ക്കുന്നുവെന്ന ഊഹാപോഹം തള്ളിക്കളഞ്ഞുകൊണ്ടാണ് ഈ വിശദീകരണം.\nസാമ്പത്തിക പ്രതിസന്ധി മറികടക്കാന് 1991ല് 67 ടണ് സ്വര്‍ണം റിസര്‍വ് ബാങ്ക് യൂണിയന് ബാങ്ക് ഓഫ് സ്വിറ്റ്‌സര്‍ലന്‍ഡിലും ബാങ്ക് ഓഫ് ഇംഗ്ലണ്ടിലും പണയം വെച്ചിരുന്നു. വിദേശനാണ്യ കരുതല് ശേഖരത്തില് വന്ന വന് ഇടിവ് മറികടക്കാനായിരുന്നു അന്നത്തെ പണയം. ഈ നടപടി അന്ന് ഏറെ കോളിളക്കം സൃഷ്ടിച്ചതാണ്.\nRBI GOLD RESERVE financial crisis


പി എം കെയർസ് ഫണ്ടിലെ ചൈനീസ് പണം തിരിച്ചുനൽകണമെന്ന് പഞ്ചാബ് മുഖ്യമന്ത്രി അമരീന്ദർ സിംഗ്; 99 വരെ ഞങ്ങൾ യുദ്ധം ജയിച്ചു, ഇനി നിങ്ങളുടെ ഊഴം | "We Won Wars Till '99, Your Turn": Amarinder Singh Slams BJP On China\nപി എം കെയർസ് ഫണ്ടിലെ...\nപി എം കെയർസ് ഫണ്ടിലെ ചൈനീസ് പണം തിരിച്ചുനൽകണമെന്ന് പഞ്ചാബ് മുഖ്യമന്ത്രി അമരീന്ദർ സിംഗ്; 99 വരെ ഞങ്ങൾ യുദ്ധം ജയിച്ചു, ഇനി നിങ്ങളുടെ ഊഴം\nചൈനയുമായുള്ള അതിര്‍ത്തി സംഘര്‍ഷത്തില് മോദി സര്‍ക്കാരിനേയും ബിജെപിയേയും വിമര്‍ശിച്ച് വീണ്ടും പഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിംഗ്. 1948ലും 65ലും 71ലും 99ലും ഞങ്ങള് യുദ്ധം ജയിച്ചു (99ലെ കാര്‍ഗില് യുദ്ധസമയത്ത് എ ബി വാജ്‌പേയിയുടെ ബിജെപി സര്‍ക്കാരായിരുന്നു അധികാരത്തില്). ഇപ്പോള് ചൈനീസ് കടന്നുകയറ്റത്തിന് മറുപടി നല്‍കാനുള്ള നിങ്ങളുടെ ഊഴമാണ് - അമരീന്ദര് സിംഗ് പറഞ്ഞു. 1960കള് മുതല് ചൈന നമ്മളെ തുടര്‍ച്ചയായി വെറുപ്പിക്കുന്നുണ്ട്. ഗാല്‍വാന് ആദ്യത്തെ സംഭവമല്ല. സൈനികമായ മുന്‍കരുതലുകള് സര്‍ക്കാര് എടുക്കുമെന്ന് എനിക്കുറപ്പാണ്. അക്‌സായി ചിന്നും സിയാച്ചിനും തമ്മിലുള്ള കലം കുറക്കാനുള്ള അവരുടെ ശ്രമങ്ങളെ ജാഗ്രതയോടെ കാണണം. മേഖല ഇന്ത്യക്ക് അപ്രാപ്യമാക്കാനാണ് അവര് ശ്രമിക്കുന്നത് - അമരീന്ദർ സിംഗ് പറഞ്ഞു.\nപിഎം കെയർസ് ഫണ്ടിൽ (Prime Minister's Citizen Assistance and Relief in Emergency Situations) Fund ചൈനീസ് കമ്പനികളിൽ നിന്ന് ലഭിച്ച പണം തിരിച്ചുനൽകണമെന്നും അമരീന്ദർ സിംഗ് ആവശ്യപ്പെട്ടു. ഇന്നെല ടിക്ക് ടോക്ക് അടക്കം 59 ചൈനീസ് മൊബൈൽ ആപ്പുകൾക്കാണ് കേന്ദ്ര സർക്കാർ നിരോധനമേർപ്പെടുത്തിയത്. ടിക്ക് ടോക്ക്, പിഎം കെയർസ് ഫണ്ടിലേയ്ക്ക് നൽകിയത് 30 കോടി രൂപയാണ്. ഇന്ത്യന് പ്രദേശത്ത് അവര് കടന്നുകയറുകയും നമ്മുടെ സൈനികരെ കൊല്ലുകയും ചെയ്യുമ്പോള് ചൈനീസ് പണം വാങ്ങാന് നമുക്കാവില്ല. ഒന്നാമത് അവരാണ് കോവിഡിന് ഉത്തരവാദികള്, രണ്ടാമത് അവരാണ് എന്റെ രാജ്യത്ത് കടന്നുകയറിയത്. അവര് എത്ര പണം തരുന്നു എന്നത് വിഷയമല്ല. എത്രയായാലും അത് അവർക്ക് തന്നെ കൊടുക്കണം. ചൈനീസ് പണമില്ലാതെയും ഇന്ത്യക്ക് സുഗമമായി മുന്നോട്ടുപോകാന് കഴിയും - അമരീന്ദർ സിംഗ് അഭിപ്രായപ്പെട്ടു.\n#IndiaChinaFaceOff #Ladakh #IndiaChinaBorder


ബൂലോകസഞ്ചാരം: സ്വര്‍ഗ്ഗവും ചാമ്പലും\nPosted by Manoraj at 10:54 AM\nമറ്റു ബ്ലോഗുകള് പരിചയപ്പെടുത്തുന്നത് നല്ല കാര്യം. തിരക്കിനൈടയില് ശ്രദ്ധയില് പെടാതെ നല്ല ബ്ലോഗികള് നഷ്ടപ്പെടാതിരിക്കാന് ഇത് നല്ലതാണ്..\nBut word verification painful..\nനന്നായി മനോ... ഈ ശ്രമം\nഈ പരിചയപ്പെടുത്തലുകള് വളരെ നന്നായി മാഷേ.\nസഞ്ചാരം തുടര്‍ന്നോളൂ ഞങ്ങള് പിന്നാലെയുണ്ട്..\nഇത് നന്നായി ..മുന്നെ വായിച്ചു കമന്റിയത് കൊണ്ട് വീണ്ടും അത് ആവര്‍ത്തിക്കുന്നില്ല....തുടരുക\nനല്ല ഉദ്യമം.അറിയാതെ പോവുന്ന പല നല്ല എഴുത്തുകാരെയും ഇതിലുടെ അറിയാന് കഴിഞ്ഞാല് അത് വളരെ സന്തോഷകരം.ബെസ്റ്റ് ഓഫ് ലക്ക്.\nഇതുപോളെ എഴുതാൻ കഴിവുള്ള പുത്തൻ പ്രതിഭകളെ കണ്ടെത്തുന്നതിനും,പരിചപ്പെടുത്തുന്നതിനും മനോരജിന് എല്ലാവിധ അഭിനന്ദനങ്ങളും ..കേട്ടൊ\nവ്യത്യസ്തമായ ഈ നിലപാടിനു നന്ദി.\nപരിചയപ്പെടുത്തലുകൾക്ക് പ്രത്യേകം അഭിനന്ദനം.\nതാങ്കളുടെ അക്ഷരങ്ങളിലൂടെ സഞ്ചരിച്ച്,ഒടുവിൽ ഇവിടം വരെ എത്തി നില്ക്കുന്നൂ...നന്ദിയാണോ,ആശംസയാണോ ..എന്താണ് പറയേണ്ടത് എന്നറിയുന്നില്ല..


പ്രവർത്തനങ്ങൾക്ക് വേഗതയേറുന്നു | Kannur | Kerala | Deshabhimani | Tuesday Nov 30, 2021\nജില്ലയിൽ ദേശീയപാത വികസനപ്രവർത്തനങ്ങൾക്ക് വേഗതയേറുന്നു. തളിപ്പറമ്പ്–- നീലേശ്വരം, തളിപ്പറമ്പ്–- മുഴപ്പിലങ്ങാട് റീച്ചുകളിൽ ദേശീയപാത വികസനത്തിനായി ഏറ്റെടുത്ത ഭൂമിയിലാണ് പ്രാരംഭ പ്രവർത്തനങ്ങൾ തുടങ്ങിയത്. റോഡ് നാലുവരിയാക്കുന്നതിന്റെ ഭാഗമായുള്ള ഭൂമി നിരപ്പാക്കൽ തുടങ്ങി. 45 മീറ്ററിലാണ് ദേശീയപാത വികസനം. രണ്ടുഭാഗത്തും സർവീസ് റോഡുകളുമുണ്ടാകും. തളിപ്പറമ്പ് മുഴപ്പിലങ്ങാട് റീച്ചിൽ വിശ്വസമുദ്ര എൻജിനീയറിങ്ങും തളിപ്പറമ്പ് നീലേശ്വരം റീച്ചിൽ മേഘ കൺസ്‌ട്രക്‌ഷൻസുമാണ് നിർമാണം ഏറ്റെടുത്തത്.\nരണ്ടു റീച്ചിലും ഇരുഭാഗത്തുമാണ് റോഡ് നാലുവരിയാക്കുന്നതിന് സ്ഥലമെടുത്തത്. രണ്ടിലും ബൈപാസുകളുമുണ്ട്. കണ്ണൂർ, തളിപ്പറമ്പ്, പയ്യന്നൂർ ബൈപാസുകളിലായി ചെറുതും വലുതുമായ പാലങ്ങളും ഫ്ലൈ ഓവറുകളുമുണ്ട്. കണ്ണൂർ ബൈപാസിൽ വരുന്ന വളപട്ടണം പുഴയ്‌ക്കുകുറുകെയുള്ള പാലത്തിന് ഒരു കിലോമീറ്ററോളം നീളമുണ്ട്. മുഴപ്പിലങ്ങാടും മുണ്ടയാടുമാണ് ഫ്ലൈ ഓവറുകൾ നിർദേശിച്ചത്. ഏറ്റെടുത്ത സ്ഥലത്തെ കെട്ടിടങ്ങളും മരങ്ങളും നീക്കുന്നതോടൊപ്പം നിരപ്പാക്കൽ പ്രവൃത്തിയും നടക്കുന്നുണ്ട്. ഇത് പൂർണമാകുന്നതിനുമുമ്പ് റോഡ് നിർമാണവും തുടങ്ങും. നിലവിലുള്ള റോഡിലെ അപകടകരമായ കയറ്റിറക്കങ്ങളും വളവുകളും നിവർത്തും.\nകൈമാറിയത് 2097 കോടി\nജില്ലയിൽ രണ്ട് റീച്ചുകളിലുമായി 200 ഹെക്ടർ സ്ഥലമാണ് ദേശീയപാത വികസനത്തിന് ഏറ്റെടുത്തത്. സ്ഥലമേറ്റെടുക്കൽ നടപടികൾ പൂർത്തിയായി. കണ്ണൂർ ഡെപ്യൂട്ടി കലക്ടറുടെകീഴിൽ ഒമ്പത് വില്ലേജുകളിലായി 648 കോടിയാണ് സ്ഥലമെടുക്കാൻ അനുവദിച്ചത്. ഇതിൽ 572 കോടി വിതരണം ചെയ്‌തു. തളിപ്പറമ്പ് ഡെപ്യൂട്ടി കലക്ടറുടെ കീഴിൽ 12 വില്ലേജുകളിൽ 1595 കോടിയാണ് അനുവദിച്ചത്. 1525 കോടി വിതരണം ചെയ്‌തു. പണം അനുവദിക്കാൻ കഴിയാത്ത ഭൂമിയുടേത് കോടതിയിൽ കെട്ടിവച്ച് സ്ഥലം ഏറ്റെടുക്കുകയാണ് ചെയ്‌തത്. രേഖകൾ കൃത്യമല്ലാത്തതാണ് ഇങ്ങനെ ഏറ്റെടുത്തത്. വെള്ളക്കെട്ടുള്ള സ്ഥലങ്ങളിൽ അതിർത്തി നിർണയിക്കാൻ കഴിയാത്തതും കോടതിയിൽ പണം കെട്ടിവയ്‌ക്കുകയാണ്. സർക്കാർ വകുപ്പുകളിലെ കെട്ടിടങ്ങളുടെ പണവും അനുവദിക്കാൻ ബാക്കിയുണ്ട്.


ഭ്രാന്ത്: ജീവിത വിശപ്പിന്റെ മണം- Mad article by sunitha harikumar\nഭ്രാന്ത്: ജീവിത വിശപ്പിന്റെ മണം\nജീവിതത്തിന്റെ നൂൽപ്പാലത്തിലൂടെയുളള ഓർമ്മ സഞ്ചാരമാണിത്. ഒരു ജീവിതാവസ്ഥയെ യാഥാർത്ഥ്യ ബോധത്തോടെ, ഇന്ദ്രിയാനുഭവത്തിന്റെ ആഴങ്ങളിലൂടെ വാക്കുകളിലേയ്ക്ക് ആവാഹിക്കുന്നു\nWritten By Sunitha Harikumar\nUpdated: June 23, 2017 6:35:17 pm\nകുഞ്ഞുനാളിലേ മനസ്സിൽ കയറിയ ഒരു വാക്കാണ് ഭ്രാന്ത്. അമ്മയുടെ പഴമ്പുരാണത്തിൽ നിന്ന് എന്നെ സ്വാധീനിച്ച ഒരു വാക്ക് . അച്ഛൻ ഗൗരവം വിടുന്ന സമയങ്ങളിൽ അമ്മയെ വിളിച്ചിരുന്ന ഒരു പേരാണ് തങ്കോപ്പോൾ. തങ്കം എന്ന അമ്മയുടെ പേരിന് വല്ലാത്ത ഒരു ചന്തം വരും ഓപ്പോൾ എന്ന പദം കൂടി ചേരുമ്പോൾ.\nഅമ്മയുടെ തറവാട്ടിലെ അമ്മക്കു വളരെ പ്രിയപ്പെട്ട ഒരാൾ അമ്മയെ വിളിച്ചിരുന്ന പേരാണ് തങ്കോപ്പോൾ എന്നത്. ഭ്രാന്ത് മണക്കുന്ന ഒരു വിളിയാണത്. രാമൻ ചേട്ടൻ അതായിരുന്നു ആ ഭ്രാന്തിന്റെ പേര്. നീളൻ വരാന്തയോട് ചേർന്ന് ഇടത് വശത്തുളള ചായ്പിന്റെ മുറ്റത്തേക്ക് തുറക്കുന്ന ജനലിലൂടെ സദാ പുറത്തേക്ക് നീണ്ടിരുന്ന രണ്ട് കൈയ്യുകൾ . അവ നിരന്തരം തങ്കോപോളേ, ഒന്ന് ഇതിലേ വരൂ,, എനിക്ക് വിശക്കുന്നു എന്ന് കരഞ്ഞു വിളിച്ചുകൊണ്ടിരുന്നു.\nഎനിക്ക് വിശക്കുന്നേ എന്ന് ഒച്ച ഉയർത്തി ഒരു വല്ലാത്ത താളത്തിൽ പറയുമ്പോളെല്ലാം തങ്കോപ്പോൾ എന്ന എന്റെ അമ്മ ഭീതിയോടെ മറ്റൊരു വിളിയുടെ ഓർമ്മയിൽ എന്നെ തുറിച്ച് നോക്കും. പിന്നീട് അത് രണ്ടു തുള്ളി കണ്ണുനീരായി മാറുകയും “പാവം” എന്ന പിറുപിറുപ്പിൽ അവസാനിക്കുകയും ചെയ്യും.\nഒരിക്കൽ നീട്ടിയും ഉറക്കെയുമുളള വിളി കേട്ട് ജനലരികിൽ ചെന്ന അമ്മയെ രണ്ട് ചുമലിലും പിടിച്ചു കുലുക്കി കൊണ്ട് എന്നെ തുറന്നുവിടോപ്പോളെ എന്നും പറഞ്ഞ് കരയാൻ തുടങ്ങി രാമൻ ചേട്ടൻ. വേദന കൊണ്ടും സങ്കടം കൊണ്ടും അമ്മയും കരയാൻ തുടങ്ങി . രാമൻ ചേട്ടന്റെ അമ്മയും അമ്മാവനും കൂടി ശ്രമിച്ചിട്ടു പോലും പിടിവിടുവിക്കാൻ കഴിയുന്നില്ലായിരുന്നു. എല്ലാരും ചേർന്ന് ഒച്ചയെടുത്തപ്പോൾ പതിയെ കൈവിട്ട് മുറിയുടെ മൂലയിൽ പോയിരുന്ന് അമ്മയെ ദയനീയമായി നോക്കി കൊണ്ടിരുന്നു ആ പാവം. ആ നോട്ടത്തിന്റെ വേദന അമ്മയുടെ കണ്ണിൽ ഇന്നും തളം കെട്ടി കിടപ്പുണ്ട്. ഒരു കഷ്ണം ചക്കട , ഒരു ഉണ്ണിയപ്പം അല്ലെങ്കിൽ ഒരു അരിനെല്ലിക്ക. ഇതെല്ലാമാണ് അമ്മ കൊണ്ടു കൊടുക്കുന്നത്.\nഭ്രാന്തിന്റെ ശാരീരിക ക്ഷമതയെപ്പറ്റി പറഞ്ഞു കേൾക്കാറുള്ളത് ശരിവക്കുന്ന തരത്തിലായിരുന്നു രാമൻ ചേട്ടന്റെ സാമാന്യത്തിലധികം കരുത്തുറ്റ ശരീരവും സൗന്ദര്യവും ചുരുണ്ട മുടിയും വീതിയുളള നെറ്റിയും ചന്ദനത്തിന്റെ നിറവും ഒത്ത ഉയരവും. പക്ഷേ ചിന്തകളിൽ എപ്പോഴും വണ്ടു മൂളിക്കൊണ്ടിരുന്നു. ഒരേ ആവശ്യങ്ങൾ പലവട്ടം ആവർത്തിച്ചപ്പോൾ എല്ലാവരും ആശ്ചര്യപ്പെട്ടു. വിട്ടുമാറാത്ത ചിന്തയായി വിശപ്പ്. അമ്മായി ഒഴിഞ്ഞ ചോറു കലം കാണിച്ചു കൊടുത്താൽ മുഖംവാടും വിശപ്പ് മാറില്ല .വിശപ്പ് പതിയെ കരച്ചിലായി മാറാൻ തുടങ്ങി. അസ്വസ്ഥതയുളവാക്കുന്ന തരത്തിലുള്ള നീണ്ട കരച്ചിലുകൾ. രാത്രി മുഴുവൻ നീളൻ വരാന്ത അളന്നും ശൂന്യതയിലേയ്ക്കു കണ്ണുനട്ടുള്ള ഇരിപ്പുമായി കഴിച്ചുകൂട്ടും. രാമാ കുറച്ച് ഉറങ്ങൂ എന്ന് പറഞ്ഞാൽ വെറുതെ മൂളും . വീണ്ടും നടപ്പ് തുടങ്ങും.\nഭ്രാന്ത് പകരുമോ? അറിയില്ല. പക്ഷേ അമ്മിണി അമ്മായി എന്ന് ഞങ്ങൾ വിളിക്കുന്ന സർവ്വംസഹ തന്റെ കൂടെപ്പിറപ്പിനെ പഴിച്ചു. ഭർത്താവ് മരിച്ച ഒരനിയത്തി അമ്മായിയുടെ കൂടെ ഒരു മകളോടൊപ്പം തറവാട്ടിൽ ഉണ്ടായിരുന്നു. ചിറ്റയെന്ന് രാമൻ ചേട്ടൻ വിളിച്ചിരുന്ന അവർ ഇടതടവില്ലാതെ രാമാ രാമാന്ന് വിളിക്കുമായിരുന്നു. അവരുടെ ഇടയിലുളള സ്നേഹം ദൈവത്തിന് സഹിച്ചില്ലെന്നു തോന്നുന്നു. ഒരു മഴക്കാലത്തെ പനിയിൽ മകൾ ഒലിച്ചുപോയപ്പോൾ, അവൾ ചിറ്റയുടെ ഈ ഭൂമിയിലെ ഓർമ്മകളെക്കൂടി കൂടെ കൊണ്ട് പോയി.\nരാമൻ ചേട്ടൻ ഊണിലും ഉറക്കത്തിലും കൂട്ടിരുന്നു. ഭക്ഷണം എന്ന വാക്ക് ചിറ്റ മറന്നു’ വായ തുറക്കുക എന്നത് ശീലമല്ലാതായി. പുലർച്ചെ പുഴയിൽ കുളിക്കാനും * മുപ്പട്ട വെളളിയാഴ്ച പാറപ്പുറത്ത് ഭഗവതിയ്ക്ക് പുഷ്പാഞ്ജലിക്കും ജാപ്പാണം പുകയലിയ്ക്കും ഇരട്ടി മധുരത്തിനും തെങ്ങും തടത്തിലെ തളിർ വെറ്റിലയ്ക്കും തെക്കെ പറമ്പിലേ കപ്പലു മാങ്ങയ്ക്കും ചിറ്റയുടെ വായ തുറപ്പിക്കാനായില്ല. ശൂന്യമായ ‘ മിഴികളുമായി ആ അമ്മ ജീവിക്കുന്ന ജഡമായി മാറി. ഒരർദ്ധരാത്രിയിലെ ” രാമാ ” എന്ന വിളിയോടെ ചിറ്റ ഭൂമിയിലെ വാക്കില്ലാ പൊറുതി അവസാനിപ്പിച്ചു.\nചിറ്റയില്ലാത്ത മുറിയിൽ രാമൻ ചേട്ടൻ വെറുതെയിരുന്നു. പിന്നെ നടന്നു. വറുതിയിലെ വിശപ്പ് ഭ്രാന്തിനേക്കാൾ കഷ്ടമാണെന്ന് അമ്മായി പറഞ്ഞു. നടപ്പുകളുടെ നീളവും വിശപ്പിന്റെ കരച്ചിലും രാമൻ ചേട്ടനെ സന്നിയിലേക്കാണ് കൊണ്ടുപോയത്. പലവട്ടം തലനാരിഴയ്ക്ക് പ്രാണൻ തിരികെ കിട്ടി. ഒടുവിൽ ഒരു രാത്രി നടപ്പിൽ തലയടിച്ച് വീണു . നടപ്പിനും വിശപ്പിനും വിരാമമായി.\nഭ്രാന്തായിരുന്നോ? പകരുമോ അറിയില്ല.\nഉറക്കം വരാത്ത രാത്രികളിൽ തലമുറകളുടെ തേങ്ങലായി ഞാനും കേൾക്കാറുണ്ട്, “ഓപ്പോളെ എന്നെ ഒന്ന് തുറന്ന് വിടൂ. എനിക്ക് വിശക്കുന്നു… ”\n* മലയാള മാസത്തിലെ ആദ്യത്തെ ആഴ്ചയിലെ ദിവസങ്ങളെ സൂചിപ്പിക്കാൻ പ്രത്യേകമായി ഉപയോഗിക്കുന്ന വാക്ക് – മുപ്പട്ട\nWeb Title: Mad article by sunitha harikumar\nആവര്‍ത്തിക്കുന്ന വീഴ്ച, രാഹുല് ദ്രാവിഡ് ശ്രദ്ധ ചെലുത്തണം; മുന്നറിയിപ്പുമായി വിവിഎസ്


പൊതുവിദ്യാഭ്യാസ വകുപ്പിന്റെ എല്ലാ സ്ഥാപനങ്ങളിലും ടെലിഫോണ് നിര്‍ബന്ധമാക്കി -\nപൊതുവിദ്യാഭ്യാസ വകുപ്പിനു കീഴിലുള്ള സ്ഥാപനങ്ങളില് ഫോണ് സംവിധാനം കാര്യക്ഷമമാക്കുന്ന പദ്ധതിയുടെ സംസ്ഥാനതല ഉദ്ഘാടനം പൊതു വിദ്യാഭ്യാസ വകുപ്പ് മന്ത്രി വി. ശിവന്‍കുട്ടി ഓണ്‍ലൈനായി നിര്‍വ്വഹിച്ചു. ജില്ലാതല ഉദ്ഘാടനം ഡി.ഡി.ഇ ഓഫീസിലേക്ക് വന്ന ഫോണ്‍കോള്‍ക്ക് മറുപടി നല്‍കി ജില്ലാ പഞ്ചായത്ത് വൈസ് പ്രസിഡന്റ് ഷാനവാസ് പാദൂര് നിര്‍വ്വഹിച്ചു. ടെലിഫോണ് സംവിധാനം കാര്യക്ഷമമാകുന്നതോടെ വകുപ്പ് കൂടുതല് ജനസൗഹൃദമാകുമെന്നും ഏതു സമയത്തും പൊതുജനങ്ങള്‍ക്ക് വിവരങ്ങള് ലഭിക്കാനുള്ള അവസരമൊരുങ്ങുമെന്നും അദ്ദേഹം പറഞ്ഞു. ജില്ലാ വിദ്യാഭ്യാസ ഉപഡയറക്ടര് കെ.വി പുഷ്പ അധ്യക്ഷയായി. സി.കെ നാരായണന്, ബി. സുരേന്ദ്രന് തുടങ്ങിയവര് സംസാരിച്ചു.\nകാര്യങ്ങള് അറിയാനായി സ്ഥാപനങ്ങളിലേക്ക് വിളിക്കാന് പല ഓഫീസുകള്‍ക്കും ഫോണ് ഇല്ലെന്ന പരാതിയെ തുടര്‍ന്നാണ് വിദ്യാഭ്യാസ മന്ത്രിയുടെ നിര്‍ദ്ദേശ പ്രകാരം പദ്ധതി നടപ്പാക്കിയത്. പദ്ധതിയുടെ ഭാഗമായി പ്രൈമറി തലം മുതല് ഹയര് സെക്കണ്ടറി തലം വരെയുള്ള എല്ലാ സ്ഥാപനങ്ങളിലും ലാന്‍ഡ് ഫോണ് ലഭ്യമാണ്. പ്രവര്‍ത്തനക്ഷമമല്ലാത്ത ഫോണ് കണക്ഷനുകള് ഉണ്ടെങ്കില് അത് ശരിയാക്കിയെടുക്കാന് നടപടിയായി. അത് സാധ്യമല്ലാത്ത ഇടങ്ങളില് പൊതുവിദ്യാഭ്യാസ ഡയറക്ടറുടെ അനുമതിയോടെ പുതിയ കണക്ഷന് എടുക്കും. ഓരോ ദിവസവും ഓഫീസിലേക്ക് വരുന്ന കാളുകള് അറ്റന്‍ഡ് ചെയ്യാന് ഓഫീസ് മേധാവി റൊട്ടേഷന് അടിസ്ഥാനത്തില് ഓഫീസ് ജീവനക്കാര്‍ക്ക് ഉത്തരവ് വഴി ചുമതല നല്‍കിയിട്ടുണ്ട്. ടെലിഫോണ് വഴി പരാതി ലഭിക്കുന്ന പരാതി കൃത്യമായി രജിസ്റ്ററില് രേഖപ്പെടുത്തും. തുടര് നടപടി രണ്ടാഴ്ചയിലൊരിക്കല് ഓഫീസ് മേധാവി വിലയിരുത്തും. ഓഫീസ് പരിശോധനാ വേളയില് ബന്ധപ്പെട്ട അധികാരികള് രജിസ്റ്റര് നിര്‍ബന്ധമായും പരിശോധിക്കും. അതാത് കാര്യാലയങ്ങളില് നിന്നും അയക്കുന്ന കത്തിടപാടുകളില് കാര്യാലയത്തിന്റെ ഫോണ് നമ്പര്, ഔദ്യോഗിക ഇമെയില് ഐ.ഡി. എന്നിവ നിര്‍ബന്ധമായും ഉള്‍പ്പെടുത്തണം. ഇക്കാര്യങ്ങള് ശരിയായ രീതിയില് നടക്കുന്നുണ്ടെന്ന് ഉറപ്പു വരുത്തുന്നതിന് അതാതു സ്ഥാപനങ്ങളുടെ മേല്‍നോട്ട ചുമതലയുള്ള ജില്ലാ ഉപജില്ലാ വിദ്യാഭ്യാസ ഓഫീസര്‍മാര്, റീജിയണല് ഡെപ്യൂട്ടി ഡയറക്ടര്, അസിസ്റ്റന്റ് ഡയറക്ടര് ഓഫീസുകളിലെ സീനിയര് സൂപ്രണ്ട് റാങ്കില് കുറയാത്ത ഒരുദ്യോഗസ്ഥനെ ബന്ധപ്പെട്ട ഓഫീസ് മേധാവികള് ചുമതലപ്പെടുത്തണം. ഈ ഉദ്യോഗസ്ഥന്റെ പേരു വിവരം ഫോണ് നമ്പര് സഹിതം ജില്ലാതലത്തില് ക്രോഡീകരിച്ച് ബന്ധപ്പെട്ട സെക്ഷനിലേക്ക് നല്‍കണം.\nതുണിക്കടയുടെ മറവില് കഞ്ചാവ് വില്‍പ്പന; യുവാവ് അറസ്റ്റില്


പെരുമനം: 2010 - പഞ്ചായത്ത് തെരഞ്ഞെടുപ്പു നല്‍കുന്ന പാഠം.\nതോല്‍വിയും ജയവും കേരളത്തില് ഓരോ അഞ്ചു വര്‍ഷവും മാറിക്കൊണ്ടിരിക്കുന്നു. ത്രിതല പഞ്ചായത്തുകളില് ഇത് ആശ്വസ്യവും നിയമസഭ തെരഞ്ഞെടുപ്പുകളില് അനാവശ്യവും ആണ് എന്നാണ് എന്റെ അഭിപ്രായം. അധികാരം മത്തു പിടിച്ചു കഴിയുമ്പോള് നേതാക്കള് തല മറന്നു എണ്ണ തേക്കുന്ന കാഴ്ചാ ആണ് കേരളത്തില് നാം കാണുന്നത്. ഏറ്റവും കൂടുതല് പണം തെരഞ്ഞെടുപ്പിന് ചിലവഴിക്കുന്നതും ഒരു പക്ഷെ കേരളത്തില് ആയിരിക്കും. പക്ഷങ്ങള് മാറി മാറി വരുന്നു എങ്കിലും എന്ത് കൊണ്ടാണ് ജനങ്ങളുടെ ഏറ്റവും ചെറിയ അവകാശങ്ങല് പോലും ആരും സംരക്ഷിക്കാത്തത്. രാഷ്ട്രീയം വളര്‍ത്തുമ്പോള് , രാഷ്ട്രത്തെ മറക്കുന്നത് എന്ത് കൊണ്ട്. രാഷ്ട്രത്തെ മറന്നു കൊണ്ടുള്ള രാഷ്ട്രീയം ആണോ നമുക്ക് വേണ്ടത്? . ജാതിയമായ, സാമുദായികമായ മത വര്ഗീയ ചിന്തകള് ഇളക്കി വോട്ടു പിടിക്കുവാന് മുന്നണികള് തമ്മില് മത്സരിക്കുന്നു. ആര്ജവം ഇല്ലാത്ത രാഷ്ട്രീയ നേതൃത്വത്തിന് പകരം ഗുണ്ടാ നേതാക്കന്മാരെ ഓര്മിപ്പിക്കുന്ന നേതാക്കള് ആണോ നമുക്കാവശ്യം. സൌമ്യമായി പെരുമാറുന്ന, ആരെയും ഭള്ളു വിളിക്കാത്ത, നല്ല ഇടപെടലുകള് നടത്തുന്ന, ഏതു നിമിഷവും, വിളിച്ചാല് വിളിയയലത്തുള്ള പാര്ട്ടിയും നേതാക്കളും. ജനം ഇന്ന് ആഗ്രഹിക്കുന്നതും അതാണ്. അവര് സമാധാനം ആഗ്രഹിക്കുന്നു എങ്കില് അതിനു ഉപോല്പലകം ആയ കര്ത്തവ്യങ്ങള് നടത്തുവാന് നമ്മുടെ നേതാക്കള് തയ്യാറാകുമോ? അല്ലാതെ സിനിമകളില് അധോലോക നായകര് പരിവേഷം എടുത്തണിയുന്നതാണോ അഭികാമ്യം. ലോകമെമ്പാടും നടക്കുന്ന അക്രമങ്ങള് കണ്ടു മനസ്സ് മടുത്ത ഒരു കാലഘട്ടത്തില് ആണ് നാം ജീവിക്കുന്നത് എന്നത് ഇവര് മറന്നു പോകുന്നോ?\nചെറുപ്പത്തില് ഞങ്ങളുടെ നാട്ടില് കള്ളു മോന്തി വൈകുന്നേരങ്ങളില് നാടൊട്ടുക്കും നടന്നു ചീത്ത വിളിക്കുന്ന ഒരു സാമൂഹ്യ ദ്രോഹി ഉണ്ടായിരുന്നു. സ്വന്തം ഭാര്യയേയും മക്കളെയും ഉപദ്രവിക്കുക, ചട്ടി, കഞ്ഞിക്കലം തുടങ്ങിയവ എറിഞ്ഞുടക്കുക. മാനം മര്യാദക്ക് ജീവിക്കുന്നവരെ ചീത്ത വിളിക്കുക. നാടിന്റെ സ്വൈരജീവിതം തകര്ക്കുക. അടുത്തെങ്ങും പോലീസെ സ്റ്റേഷന് ഇല്ലാത്തതിനാലും, പോലീസില് പരാതിപ്പെട്ടാല് വിശേഷമില്ലത്തതിനാലും ആരും പരാതി പറയുകയില്ലായിരുന്നു. സ്ത്രീകളും കുഞ്ഞുങ്ങളും ഇവരെ കാണുമ്പോള് വഴി മാറി നടക്കും. ബാക്കിയുള്ളവര് ഇതൊക്കെ ഒരു ദിനചര്യ പോലെ സഹിച്ചു കൊണ്ടിരുന്നു. വര്ഷങ്ങള് കഴിഞ്ഞു നാട്ടില് തിരിച്ചു ചെന്നപ്പോള് ഈ ശബ്ദം കേള്ക്കാതിരുന്നപ്പോല് അന്വേഷിചു. സഹികെട്ടു ജനം അയ്യാളെ ഒരു ദിവസം തല്ലിക്കൊന്നു എന്നായിരുന്നു മറുപടി . അയ്യാളല് വീരാരാധന തോന്നിയവരും നാട്ടില് ഇല്ലതിരുന്നിട്ടില്ല. അവരായിരുന്നിരിക്കണം കള്ളു മോന്താന് ഈ മനുഷ്യനെ സ്പോന്‍സര് ചെയ്തിരുന്നത്.\nമലയാള സിനിമയിലും ചിത്രം വിഭിന്നമല്ല, കള്ളന്മാരും കൊള്ളക്കാരും, അധോലോക നായകരും സാമൂഹ്യ ദ്രോഹികളും ഒക്കെ അഴിഞ്ഞാടിയ ഒരു കാലഘട്ടം. വില്ലന്മാരെ അനുകരിച്ചും, അവര്ക്ക് ഫാന്സ് അസോസിയേഷന് പോലും ഉണ്ടാക്കിയിരുന്ന, അവരെ ആരാധിച്ചിരുന്ന ഒരു സമൂഹം. മലയാള സിനിമ വിജയിക്കണമെങ്കില് നല്ല രണ്ടു തെറി എങ്കിലും പറയുകയും ത്യാഗരാജന് മാഷിന്റെ സ്റ്റണ്ട് രംഗങ്ങള് നിര്ബന്ധം എന്നും കരുതിയ ഒരു കാലഘട്ടം. ദ്വയാര്‍ത്ഥം വരുന്ന നെടുങ്കന് ഡയലോഗുകള് ... ഇന്ന് ആ അവസ്ഥയില് മാറ്റം വരുന്നു. ഇപ്പോള് ഷാജി കൈലാസ് സിനിമകള് പോലും പരാജയപ്പെടുന്നത് നമ്മള് കാണുന്നില്ലേ?\nഎസ്താബ്ലിഷ്മെന്ടുകള്ക്കെതിരെ പ്രതികരിക്കുക, അല്ലെങ്കില് അതിനെതിരെ പ്രതികരിക്കാന് സാധാരണ ജനങ്ങളെ ഉത്ബോധിപ്പിച്ചത്, നമ്മുടെ പ്രബുദ്ധതയെ ഉണര്ത്തിയത് കമ്മ്യൂണിസ്റ്റ് പ്രസ്ഥാനങ്ങള് ആണ്. അവര്ക്ക് ഒരു പ്രത്യയ ശാസ്ത്രം ഉണ്ടായിരുന്ന്നു, കൂട്ടായ ചര്ച്ചകളും അവിടെ ഉരുത്തിരിയുന്ന ചിന്തകള്ക്കും ഒപ്പം അവര് അദ്ധ്വാന വര്ഗ്ഗത്തിന്റെ കൂടെ നില നിന്ന്. സമൂഹത്തില് നിന്നും ഒറ്റപ്പെട്ടു കിടന്നിരുന്ന അവര്ക്ക് അറിവും സ്വത്വ ബോധവും നല്കി മുഖ്യധാരയിലേക്ക് കൊണ്ടുവരുവാന് എന്നും അവര്ക്ക് മുന്നില് നടന്നു. കേരളത്തില് ഇന്ന് കാണുന്ന പല ആരോഗ്യപരമായ മാറ്റങ്ങള്ക്കും നേതൃത്വം നല്കി, വിദ്യാര്ത്ഥികള്ക്കും യുവജനങ്ങള്ക്കും തൊഴിലാളി വര്ഗത്തിനും എന്നും തുണയായി കൂടെ ഉണ്ടായിരുന്നു. നക്സലൈറ്റു പ്രസ്ഥാനങ്ങള് സായുധ വിപ്ലവത്തിലൂടെ മാത്രമേ പാവപ്പെട്ടവന് മോചനം ഉള്ളു എന്ന് ശഠിച്ചപ്പോള്, പാര്ലിമെന്റ് വ്യ്വസ്ഥിതിയിലൂടെയും ആ മോചനം സാധ്യമാക്കാം എന്ന ബോധ്യത്തില് കേരളത്തില് അവഗനിക്കപ്പെട്ടവര്ക്ക് വേണ്ടി അധികാര വര്ഗത്തിനോട് സമരം ചെയ്തു വിജയം വരിച്ച എത്രയോ വീര സമര ഗാഥകള്...\nഒടുവില് പാര്ലിമെന്ററി വ്യാമോഹം തലയ്ക്കു പിടിച്ചപ്പോള്, എന്നും അധികാരം കയ്യില് കിട്ടും എന്ന തോന്നലിനും, എന്നും അധികാരം വേണമെന്നും തോന്നിത്തുടങ്ങിയപ്പോള് തലയ്ക്കു ഭാരം വര്ദ്ധിച്ചു. ആഗോളവത്ക്കരണത്തെ കല്ലും നഖവും എതിര്ത്ത് പോരാടിയവര് ഒടുവില് അവയുടെ വക്താക്കളായി മാറുന്നതാണ് കേരളം കണ്ടത്. എല്ലാവരും അധികാരക്കസേരകളില് ഇരുപ്പുറപ്പിച്ചു, അല്ലെങ്കില് അതിനു ചുറ്റും വട്ടം കൂടി നിന്ന്. പൊതു ജന സമ്പര്ക്കം തീരെ ഇല്ലാതായി. തനിക്കെതിരെ ആരും ശബ്ദിക്കാന് പാടില്ല എന്ന ഒരു കല്പ്പന ഇറക്കി. എതിര്ക്കുന്നവന്റെ കാലു തല്ലി ഓടിക്കുക, ശബ്ടിക്കുന്നവന്റെ നാക്ക് പിഴുതെടുക്കുക എന്നതു ഒരു കര്ത്തവ്യം പോലെ വലിപ്പച്ചെറുപ്പം ഇല്ലാതവര് നടത്തിത്തുടങ്ങി.\nമലയാള ഭാഷ ഏറ്റവും സമ്പന്ന മായ ഒരു കാലഘട്ടം ആയിരുന്നു, കഴിഞ്ഞു പോയ വര്‍ഷങ്ങള് , മോഹന് ലാലില് നിന്നൊരു സവാരി ഗിരി ഗിരി യോ, സച്ചിതാനന്ദന് മാഷ് തുടങ്ങിയ സാഹിത്യകാരില് നിന്നും വല്ലപ്പോഴും കിട്ടുന്ന പുതിയ പദങ്ങളോ ആയിരുന്നു ഭാഷയുടെ മുതല്‍ക്കൂട് എങ്കില് കഴിഞ്ഞ വര്‍ഷങ്ങളില് മലയാളത്തിനു ചാകര ആയിരുന്നു. നികൃഷ്ട ജീവികള് , കൂലംകുത്തികള് , കീടങ്ങള് , പിതൃശൂന്യര് , ശുംഭാന്മാര് , പോഴന്മാര് തുടങ്ങിയ വാക്കുകള് ആയിരുന്നു ഭാഷയില് കൂടുതലായി ഉപയോഗിച്ച് കൊണ്ടിരുന്ന വാക്കുകള് . കെ ഇ എന്, പോക്കര് നടത്തിയ റിസര്‍ച്ചും സ്വത്വ വാദവും മലയാള ഭാഷയെ സമ്പുഷ്ടമാക്കി. വിദ്യാഭ്യാസ ആതുരാലയ കച്ചവടങ്ങളില് കണ്ണ് നട്ടിരുന്ന ക്രൈസ്തവ മേലാളന്മാരും വിശ്വാസ മേഖലകളിലുള്ള കടന്നു കയറ്റത്തില് മുസ്ലിം, ക്രിസ്തീയ സഭകളും ഒരു വശത്തും മതമില്ലാത്ത ജീവനും ആയി രണ്ടാം മുണ്ടശ്ശേരി ആകാന് കച്ചകെട്ടി ബുദ്ധിജീവി ആയി എം എ ബേബിയും. വിദ്യാഭ്യാസ മേഖലകളില് ഉണ്ടായ കയേറ്റത്തിനു എതിരെ മുന്നിട്ടു ഇറങ്ങിയത് ക്രൈസ്തവ മേലാളന്മാര് ആയിരുന്നു എങ്കിലും വിദ്യാഭ്യാസ കച്ചവടം നടത്തുന്നവര് എല്ലാവരും അവര്ക്ക് പരിപൂര്ണ്ണ പിന്തുണ നല്കിയിരുന്നു.\nവി എസ് അച്ചുതാനന്ദന് മുന്നിട്ടു നടത്തിയ മൂന്നാര് പോരാട്ടത്തെ അട്ടിമറിച്ചതും വി എസ്സിനെ ഒറ്റപ്പെടുത്താന് ശ്രമിച്ചതും, കേരളജനത വളരെ മനം പുരട്ടലോടെ ആണ് കണ്ടത്. മാധ്യമങ്ങളെയും സിന്ഡിക്കേറ്റിനെയും ഭള്ളു പറഞ്ഞപ്പോളൊന്നും അവര് മാത്രമല്ല ഒരു നിരീക്ഷകരും ഓര്ത്തില്ല കഴിഞ്ഞ നിയമസഭ തെരഞ്ഞെടുപ്പിലെ ഇടതുപക്ഷ വിജയത്തിന് മാധ്യമങ്ങള് നടത്തിയ സംഭാവന. വി എസ് എന്ന ഫാക്ടര് ചര്ച്ചാവിഷയം ആക്കിയും വി എസ്സിനെ പ്രൊമോട്ട് ചെയ്തും വി എസ്സിന് നിയമസഭ തെരഞ്ഞെടുപ്പില് സീറ്റ് നല്കുന്നതിനും അവര് നല്കിയ പങ്കു ഒരു തരംഗം ആക്കി വി എസ്സിനെ വിജയിപ്പിക്കുന്നതില് വരെ മാധ്യമങ്ങള് കൂടെ നിന്ന്. ഏ കെ ആന്റണി സര്ക്കാരിന്റെ നെറി കേട്ട പ്രവര്ത്തനത്തിനും പാര്ട്ടിയിലെ ഗ്രൂപ്പ് വഴക്കുകളും ഉണ്ടാക്കിയ വിരുദ്ധ വികാരം ഒരളവു വരെ എങ്കിലും കുറയ്ക്കുവാന് ഉമ്മന് ചാണ്ടി സര്ക്കാരിനു കഴിഞ്ഞിരുന്നു. വി എസ് തരംഗം ഉണ്ടായിരുന്നത് കൊണ്ട് മാത്രം ആണ് കഴിഞ്ഞ തെരഞ്ഞെടുപ്പില് പാര്ട്ടി ഇത്ര ഗംഭീരം ആയ ഒരു വിജയം നേടിയത്. അല്ലെങ്കില് അതൊക്കെ ലാവ്‌ലിന് എന്ന മഞ്ഞുമലയില് തട്ടി വ്യത്യസ്തമായ ഒരു വിധി ആയിരുന്നേനെ കേരളം കാണേണ്ടി വന്നിട്ടുണ്ടാവുക. ഒരു പക്ഷെ പിണറായിയും മാധ്യമങ്ങളും തമ്മിലുള്ള വ്യക്തിവൈരാഗ്യം ആകാം വി എസ് എന്ന ഒരു മുഖ്യമന്ത്രി കേരളത്തിന് ഉണ്ടായതിനു പിന്നില്... എന്തായാലും സി പി എമ്മിന്റെ വിജയത്തിന് മാധ്യമങ്ങള് ഇളക്കി വിട്ട വി എസ് എന്ന ഭൂതം കാരണമായി എന്നതായിരിക്കാം പിണറായിക്ക് അവരോടു ഒടുങ്ങാത്ത പക ഉണ്ടാകുവാന് കാരണം. വി എസ്സിന്റെ വിജയം മുഖ്യമന്ത്രി ആവുക എന്ന തന്റെ ആഗ്രഹത്തെ എന്നന്നേക്കും ആയി വെട്ടിനിരത്തും എന്ന് പിണറായി കരുതിയിട്ടുണ്ടാവില്ല. കേരളയാത്ര മാത്രം ആണ് ഇടതുപക്ഷ വിജയത്തിന് നിദാനം എന്ന പിണറായിയുടെ മൌഡ്യം ആയിരിക്കാം അദേഹത്തില് ഇന്ന് കാണുന്ന വെറുപ്പും ധാര്ഷ്ട്യവും ഇത്രയധികം ഉണ്ടാകുവാന് കാരണം.\nത്രിതല പഞ്ചായത്ത് വിജയത്തില് സാധാരണയായി ഒരു ഇടതുപക്ഷ മേല്ക്കോയ്മ പ്രകടമാണ്. വി എസ്സിനെ ഒരു മൂലക്കിരുത്താനും അധികാര സ്ഥാനങ്ങളിലെ മധുരം നൊട്ടി നുണയാനും മാധ്യമ ശ്രദ്ധ ആകര്ഷിക്കാനും വോട്ടു ചെയ്തവരെ ഒക്കെ അകറ്റി നിര്ത്തുവാനും ശ്രമിച്ച ഒരു കാലഘട്ടം അതായിരുന്നു കഴിഞ്ഞ നാലരക്കൊല്ലം. ഇതൊക്കെ ഓരോ ആഘോഷമാക്കി മാറ്റുവാനും അവയില് നിന്നൊക്കെ എസ എം എസ വഴിയും പരസ്യം മുഖേനെയും തങ്ങളുടെ വരുമാനം വര്ദ്ധിപ്പിക്കുവാന് മുഖ്യധാര മാധ്യമങ്ങള്ക്ക് കഴിഞ്ഞു. ഓരോ ദിവസവും ജനങ്ങള് കണ്ടു കൊണ്ടിരുന്നത് റിയാലിറ്റി ഷോകളുടെ അരങ്ങായിരുന്നു. ഇടപെട്ട എല്ലാ വിഷയത്തിലും പങ്കെടുത്ത ഓരോ അംഗങ്ങളും ഫൈനലില് വരെ എത്തുകയുണ്ടായി. തുടക്കത്തില് തന്നെ വകുപ്പ് വിഭജന അസ്വാരസ്യങ്ങളും പൂമൂടല് വിവാദവും ആയിരുന്നു ഈ സര്ക്കാരിനെ ജന ശ്രദ്ധയിലേക്ക് കൊണ്ട് വന്നതെങ്കിലും എം എ ബേബിയുടെ മതമില്ലാത്ത ജീവന് ആയിരുന്നു ഈശ്വര വിശ്വാസികളുടെയും മാതാപിതാക്കളുടെയും സമുദായ മേലാളന്മാരുടെയും എതിര്പ്പിനു മാറ്റ് കൂട്ടിയത്. അതിനിടയില് വര്ഷം തോറും ഉണ്ടായിക്കൊണ്ടിരുന്ന, ചിക്കന് ഗുനിയ, എലിപ്പനി, ടെന്ഗിപ്പനി തുടങ്ങിയ പനികള് ആരോഗ്യ മന്ത്രിയെയും പിടികൂടി. ഭൂമി ഇടപാടുകള്, കിനാലൂര് തുടങ്ങിയവ ഒക്കെയും എളമരം കരീമിനും താന് ചെയ്ത നല്ല തീരുമാനങ്ങളെ ജനങളുടെ ശ്രദ്ധയില് നിന്നും അകറ്റി. കേരളത്തില് പ്രമാദമായി നടന്നു കൊണ്ടിരുന്ന കൊലപാതകം, നിയമ ലന്ഘന വിഷയങ്ങളില് മക്കളുടെ പേരുകള് വലിച്ചിഴക്കപ്പെടുകയും ടോമിന് തച്ചങ്കരി എന്ന പോലീസുകാരന് ഉണ്ടാക്കികൊടുത്ത സല്പ്പേരും വിനയായി. ലാപ്ടോപ് ബാഗില് കണ്ട വെടിയുണ്ടയും കോലാഹലങ്ങളും ലാവ്ലിന്നോടൊപ്പം പിണറായിയെയും പിടികൂടി. വിവാദങ്ങള് ഉണ്ടായപ്പോഴെല്ലാം സംശയങ്ങള് ബാക്കി വെക്കുവാന് ഈ നേതാക്കള് എല്ലാം ശ്രമിക്കുകയും ചെയ്തു എന്നതാണ് പിണറായിയുടെ വീട് വിഷയത്തില് കണ്ടത്. പാര്ട്ടിക്ക് പത്രവും ചാനലും ഉണ്ട്, സ്വന്തം വീടിന്റെ ഒരു ചിത്രം എങ്കിലും അതിലൂടെ എങ്കിലും കാണിച്ചു തനിക്കെതിരെ വന്ന വികാരത്തെ തടുക്കുവാന് കഴിയുമായിര്ന്നു. മന്ത്രി ഗുരുദാസനും വ്യാജ മദ്യ ദുരന്തം കാരണം മുന് നിരയില് എത്തപെട്ടു. പാലോളിയും, ശര്മയും ആണ് കൂട്ടത്തില് അധികം എസ എം എസ നേടാതെ പോയ മത്സരാര്ഥികള് . മൂന്നാര് വിഷയവും പിണറായിയും ആയുള്ള ഒളി യുദ്ധവും വി എസ്സിനെ ശ്രദ്ധേയനാക്കി. മതമില്ലാത്ത ജീവനിലൂടെ കൂടുതല് വെറുപ്പ് വാങ്ങിയ എം എ ബേബിയ്ക്ക് പകരം ഡോ. തോമസ് ഐസക് എന്ന ജനകീയാസൂത്രണക്കാരനെ കോടിയേരിയെ മറി കടന്നു അടുത്ത മുഖ്യമന്ത്രി സ്ഥാനാര്ഥി ആക്കുക എന്ന പിണറായിയുടെ മോഹം ലോട്ടറിയിലൂടെ തട്ടിപ്പറത്താന് വി എസ്സിനാകുമോ? എം സി റോഡിന്റെ എന്ന് മാത്രമല്ല റോഡായ റോഡിലൊക്കെ കുഴികള് നിറയ്ക്കുവാന് ഇറങ്ങിത്തിരിച്ചിരിക്കുന്ന തോമസ് ഐസക്കിന് അതിനു സമയം ഉണ്ടാവുമോ? കാത്തിരുന്നു കാണാം. അഴിമതി രഹിത ചെക്ക് പോസ്റ്റുകള് സ്ഥാപിക്കുക വഴി നേടിയ പണം അദേഹം കെ എസ ടി പിക്ക് 100 കോടി പിഴ കൊടുത്തതിലൂടെ നശിപ്പിച്ചില്ലേ എന്നതാണ് മലയാളിയുടെ ആത്മഗതം. മന്തിസഭയുടെ തുടക്കത്തില് ജി സുധാകരന് സഖാവ് നാവിനെ കയറൂരി വിട്ടിരുന്നു എങ്കിലും, പാകവും പക്വതയും വന്നതിനാലോ, ശബരിമല, ഗുരുവായൂര് ക്ഷേത്രം തുടങ്ങിയ ഇടങ്ങളിലെ സന്ദര്‍ശനവും സംസര്‍ഗവും കൊണ്ടോ , മലയാള സാഹിത്യത്തിനു മുതല് കൂട്ടാവുന്ന സാഹിത്യ ശാഖയിലേക്ക് തിരിഞ്ഞത് ശുഭോദര്‍ക്കം.\nകേരളത്തിലെ തെരഞ്ഞെടുപ്പുകളില് വര്‍ഗീയ ധ്രുവീകരണം നടക്കുന്നുണ്ടോ? സമുദായങ്ങള് എങ്ങനെ ചിന്തിക്കുന്നു.\nത്രിതല പഞ്ചായത്ത് പരാജയത്തില് ന്യൂനപക്ഷം മാത്രം അല്ല ഭൂരിപക്ഷവും വോട്ടു മറിച്ചു കുത്തി, സഭ മാത്രമല്ല, സഖാക്കളും മറിച്ചു കുത്തി എന്ന് ധരിക്കെണ്ടിയിരിക്കുന്നു. കേരളത്തിലെ സുറിയാനി ക്രിസ്ത്യാനികള് മലങ്കരയും, യാക്കൊബയും ഓര്ത്തോഡോക്സും ചേര്ന്നാല് വരിക പന്ത്രണ്ടിനും ഒരല്പം മുകളില് ശതമാനം മാത്രം, നാല് ശതമാനം ഉള്ള ലത്തീന് കത്തോലിക്കരെ കൂടി കൂട്ടിയാല് 17 ശതമാനം മാത്രം. ഇവരില് സുറിയാനിക്കാരില് യാക്കോബ ഒഴികെ ഉള്ള വോട്ടില് 60 % ആരും പറഞ്ഞില്ല എങ്കിലും UDF കൂടെ നില്ക്കുന്നതാണ്. മാണിയും ജോസെഫും കൂടി ഒരു 20 % വോട്ടു ബാങ്കുകളെ നിയന്ത്രിക്കുന്നു. ബാക്കി 10 % എന്നും LDF നൊപ്പം. ബാക്കി നിക്ഷ്പക്ഷരും. സാധാരണ ഗതിയില് ഇടതു പക്ഷ ആഭിമുഖ്യം പ്രകടമാക്കിയിരുന്ന ലത്തീന് ക്രിസ്ത്യാനികള് ആകട്ടെ ഇപ്പോള് UDF പാളയത്തോട് അടുക്കുന്ന കാഴ്ചയും കാണുന്നു. തിരുവനന്തപുരം, എറണാകുളം, കൊല്ലം , കോഴിക്കോട്, ആലപ്പുഴയിലോക്കെ അവരുടെ വോട്ടിംഗ് പാറ്റെന് കണ്ടാല് ഇത് മനസ്സിലാകും. ഗുജറാത്ത്, ഒറീസ്സ പ്രശ്നങ്ങള് ഉയര്ത്തിക്കാട്ടി അവിടങ്ങളില് ക്രിസ്ത്യന് മിഷനറിമാര് പീഡനത്തിന് ഇരയായപ്പോള് ക്രിസ്ത്യാനിയുടെ വോട്ടു ബാങ്കുകളില് കയറിപ്പറ്റാന് അവിടെ ചെന്ന് മാധ്യമങ്ങള്ക്ക് മുന്നില് പോസ് ചെയ്തത് ഉയര്ത്തിക്കട്ടിയിട്ടും സുറിയാനി അവന്റെ സ്വഭാവം മാറാന് കൂട്ടാക്കിയില്ല. സി എസ ഐ ഉള്പ്പെടെയുള്ള പ്രോട്ടസ്ടന്റ്റ് വിഭാഗം എന്നും LDF നൊപ്പം ആയിരുന്നു. സി എം എസ് കോളേജു വിഷയം അവരിലും ഒരു മനം മാറ്റത്തിന് പ്രേരണ കൊടുത്തിട്ടുണ്ടാകാം. ഒരു ശതമാനം വരുന്ന നവ ക്രിസ്ത്യാനികള് ( പെന്തകൊസ്തു വിഭാഗങ്ങള് ) സഖാവ് ഏ കെ നായനാരുടെ കാലം മുതലേ ഉറച്ച സി പി എം വോട്ടുകളാണ്. ആര് എസ് എസ് എന്ന ഉമ്മാക്കി കാണിച്ചു പേടിപ്പിച്ചു, അവര്ക്ക് വേണ്ടുന്ന സംരക്ഷണം കൊടുത്തു കൊള്ളാം എന്ന ഉറപ്പില് അവരുടെ വോട്ടിനായി അന്ന് കരാര് ഒപ്പിട്ടതാണ്. അതവര് ഒരു ബഹളവും ഇല്ലാതെ ചെയ്തു നന്ദി കാട്ടുന്നും ഉണ്ട്. ഈ സര്ക്കാരിന്റെ ചില കടുംപിടുത്തങ്ങളും മത മേലദ്ധയ്ക്ഷന്മാരോടുള്ള സമീപനവും, ഇടതു പക്ഷത്തോട് ചേര്ന്ന് നിന്നിരുന്ന ചെറിയ വിഭാഗത്തിലും അതൃപ്തി ഉണ്ടാക്കി കാണും, അതവര് വോട്ടായി പരിണാമിപ്പിച്ചു കാണും. . ക്രിസ്തീയ സഭക്കെതിരെ വിശിഷ്യ കത്തോലിക്കാ സഭക്കെതിരെ പ്രകോപനം സൃഷ്ട്ടിച്ചത് വഴി അവരോടു എതിര്പ്പുള്ളവരുടെ വോട്ടുകള് ഒന്നിച്ചു കൂട്ടം എന്ന ചിന്തയില് നിന്നാണ് ശ്രീ വിജയനും കൂട്ടരും അവരെ കൂടുതല് ഇകഴ്ത്താന് കോപ്പ് കൂട്ടിയത്. ഇതവരുടെ പാര്ട്ടി പ്രചാരണ തന്ത്രത്തിന്റെ ഭാഗം കൂടി ആണ്.\nകേരളത്തില് ഏതാണ്ട് 24 ശതമാനം ആണ് മുസ്ലിം വോട്ടുകള്. അതില് ജമ അത്തെ ഇസ്ലാമി, പി ഡി പി തുടങ്ങിയവര് തുടര്ച്ചയായി LDF പക്ഷത്താണ് നില കൊള്ളുന്നത്. ഈശ്വര വിശ്വാസികളായ മുസ്ലിംങ്ങള് സാധാരണയായി വലതു പക്ഷ ആഭിമുഖ്യം ആയിരുന്നു പ്രകടിപ്പിച്ചിരുന്നത്. ബാബറി മസ്ജിദ് തകര്ച്ചക്ക് മുന്പ് , മുസ്ലിം ലീഗ്, അഖിലേന്ത്യാ ലീഗ് , കോണ്ഗ്രസ് എന്നിവര്ക്ക് മാത്രമായി പ്രധാനമായും വീതിച്ചു പോയ മുസ്ലീം വോട്ടുകള് ബാബറി മസ്ജിദ് തകര്ച്ചക്ക് ശേഷം പി ഡി പി, ജമ അത്തെ ഇസ്ലാമി, എന് ഡി എഫ് തുടങ്ങിയവര്ക്കൊപ്പം മാര്ക്സിസ്റ്റ് പാര്ട്ടിക്കും വീതം വെച്ച് കിട്ടി. മുസ്ലീം, ക്രിസ്ത്യന് വോട്ടുകള് ഏകീകരിക്കാന് മാര്ക്സിസ്റ്റ് പാര്ട്ടി നടത്തിയ ശ്രമങ്ങള്ക്ക് ബാബറി മസ്ജിദ് സംഭവം വലിയൊരു കടന്നു കയറ്റത്തിന് കാരണം ആയി. സംഘ പരിവാര്, ആര് എസ് എസ് , ബി ജെ പി തുടങ്ങിയ സംഘടനകള് മുസ്ലീംകളെ നിഷ്കാസനം ചെയ്യാന് വേണ്ടി മാത്രം ഉണ്ടായ സംഘടന എന്ന ചിന്ത പാര്‍വതീകരിച്ചു , ആ പേരുകള് പറയുന്നത് പോലും പാപം ആണ് എന്ന ഭയം ന്യൂനപക്ഷ സമുദായത്തില് വളര്ത്തി, ന്യൂനപക്ഷത്തിനെ ചെറുക്കാന് തങ്ങള്ക്ക് മാത്രമേ സാധിക്കുകയുള്ളൂ എന്ന പ്രചരണം വളരെ ശ്രദ്ധയോടെ നടത്തിയെങ്കിലും അതിനു ഫലപ്രാപ്തി കണ്ടു തുടങ്ങിയത് ബാബറി മസ്ജിദ് തകര്ച്ചക്ക് ശേഷം ആണ്. മുസ്ലീംകളുടെ മിശിഹാ ആണ് മാര്ക്സിസ്റ്റ് പാര്ട്ടി എന്ന ബോധ്യം അവരില് എത്തിക്കുവാന് നടത്തിയ ശ്രമം അങ്ങനെ കുറച്ചൊക്കെ വിജയിച്ചു. ഇറാഖു ഭരണാധികാരി സദ്ദാം ഹുസൈന് കൊല്ലപ്പെട്ടപ്പോള് ബന്ധു നടത്താന് മുന്പന്തിയില് സി പി എം ആയിരുന്നു, എന്ന വസ്തുതയും നാം തള്ളിക്കളയുന്നില്ല. മുസ്ലിംലീഗും കോണ്ഗ്രസ്സും ഒക്കെ ബന്ദില് സഹകരിക്കാന് നിര്ബന്ധിപ്പിക്കപ്പെടുകയായിരുന്നു. മഞ്ഞളാം കുഴി അലി, ജലീല്, ടി കെ ഹംസ എന്നിവരെ ഒക്കെ കൂടെ നിര്ത്തുവാനും അവര്ക്കായി. മലപ്പുറം ചുവന്നു എന്നവര് ശക്തമായ പ്രചാരണവും നടത്തി. UDF പിടിച്ചു കൊണ്ടിരുന്ന ഭൂരിഭാഗം മുസ്ലീം വോട്ടുകളില് ചെറിയ വിള്ളലുകള് സാധിച്ചിരുന്ന LDF നു ഇത്തവണ വലിയ തിരിച്ചടി ആയിരുന്നു മുസ്ലിം വോട്ടുകളില് വന്ന ഏകീകരണം.\nഎന് എസ് എസ് മുന് കാലങ്ങളിലെ പോലെ നിക്ഷ്പക്ഷ സമീപനം ആണ് നടത്തുന്നത് എങ്കില് പോലും സി പി എമ്മിനോട് ആഭിമുഖ്യം കാട്ടിയിരുന്ന വെള്ളാപ്പള്ളിയുടെ എസ് എന് ഡി പി യില് വാക്കുകളില് എങ്കിലും ഒരു യു ഡി എഫ് ചായവു ദ്രിശ്യമായി. അത് ഒരു പക്ഷെ വെള്ളാപ്പള്ളിയുടെ പാര്‍ലിമെന്ടരി മോഹങ്ങള് തുഷാരിലൂടെ പൂവണിയാന് നടത്തുന്ന ഒരു ശ്രമം അല്ലെ എന്നും സംശയിക്കേണ്ടിയിരിക്കുന്നു. നിയമസഭ തെരഞ്ഞെടുപ്പില് ജെ എസ് എസ് സ്ഥാനാര്‍ഥി ആയി തുഷാര് രംഗ പ്രവേശം ചെയുവാന് ഉള്ള സാധ്യതയും വെള്ളാപ്പള്ളിയെ വലതു പക്ഷത്തേക്ക് അടുപ്പിച്ചു കാണും.\nമുസ്ലീം, ക്രിസ്ത്യന് വോട്ടുകളില് പത്തു ശതമാനം ഇക്കുറി വലതു പക്ഷത്തേക്ക് മാറിയിരിക്കാം, പക്ഷെ അതിനും കാരണക്കാര് സി പി എം നേതാക്കളുടെ വായ്ത്താരി ആണ്. പക്ഷെ ഇതിലെല്ലാം എത്രയോ കൂടുതലാണ് മാര്ക്സിസ്റ്റ് പാര്ട്ടിയില് ഉണ്ടായ കുത്തൊലിപ്പ്. ഒഞ്ചിയം, ഏറാമല, ഒറ്റപ്പാലം, ഷോര്ന്നൂര്, പള്ളിച്ചല്, വിളവൂര്ക്കല് , കുന്നംകുളം എന്നിവിടങ്ങളില് കണ്ട കൂലംകുത്തികള് വരുത്തി വച്ച നാണക്കേട് എത്ര തൂത്താലും മായാതെ കിടക്കും. കേരളീയ പൊതു സമൂഹത്തില് മാര്ക്സിസ്റ്റ് പാര്ട്ടിയില് നിന്നുണ്ടായ ഈ ഉരുള് പൊട്ടല് അവര്ക്കുണ്ടാക്കിയ തകര്ച്ച അതി ഭീമം ആയിരുന്നു... ഇവരെ നേരിടുവാന് പിണറായിയും കൂട്ടരും ഉപയോഗിച്ച ഭാഷ വലിയൊരു പങ്കു നിക്ഷ്പക്ഷ വോട്ടര് മാരെ കൂടി ശത്രു പക്ഷത്തേക്ക് മാറ്റി. ഹിട്ലര്ക്ക് ശേഷം എന്ന വിശേഷണത്തിന് പിണറായിയുടെ നാവ് അര്ഹത നേടിയോ എന്നൊരു സംശയം ജനങ്ങളില് ഉണ്ടാക്കി. ഇതില് നിന്നെല്ലാം വ്യത്യസ്തം ആയിരുന്നു, കേരള കോണ്ഗ്രസ് ജോസഫ് വിഭാഗം, ഐ എന് എല് തുടങ്ങിയ കക്ഷികളുടെ UDF ലേക്കുള്ള പാലായനം. ലോകസഭ തെരഞ്ഞെടുപ്പില് പി ഡി പി നേതാവ് അബ്ദുല് നാസ്സര് മദനിയെ ആലിംഗനം ചെയ്തതും, വര്ഗീയത വളര്ത്തി എന്ന ഒറ്റക്കാരണത്താല് തെരഞ്ഞെടുപ്പില് മത്സരിക്കാന് കൂടി അനുവാദം ഇല്ലാത്ത പി സി തോമസിനെ കൂടെ കൂട്ടിയതും മത നിരപേക്ഷ കക്ഷി എന്ന ലേബലിനെ ജനം സംശയത്തോട് കൂടി നോക്കിക്കണ്ട്.\nവര്ഗീയ കക്ഷികള് ജയിച്ച മണ്ഡലങ്ങളില് ഒന്ന് കണ്ണോടിച്ചാല് കാണുവാന് സാധിക്കുന്നത് ഇതിലും രസാവഹമായ കാര്യങ്ങള് ആണ്. ബി ജെ പി , എസ ഡി പി ഐ തുടങ്ങിയ കക്ഷികള് ജയിച്ച മണ്ഡലങ്ങള് മിക്കവയും മാര്ക്സിസ്റ്റ് പാര്ട്ടിയുടെ ശക്തിടുര്ഗങ്ങള് ആയിരുന്നു. അതുമല്ലെങ്കില് അവര് ജയിച്ച മണ്ഡലങ്ങളില് പലതിലും കാണുന്ന വോട്ടുകളുടെ എണ്ണം വളരെ ചിന്തനീയം ആണ്. സി പി എം ലോകസഭ തെരഞ്ഞെടുപ്പില് കാസര്ഗോട് മണ്ഡലത്തിലെ കാസര്ഗോട് മുനിസിപ്പാലിറ്റിയില് ബി ജെ പി ജയിച്ച വാര്ഡുകളില് സി പി എം സ്ഥാനര്തികള്ക്ക് കിട്ടിയ വോട്ടുകള് വിരളിലെന്നവുന്നതാണ്. ഒരു വോട്ടു മുതല് 55 വോട്ടുകള് ആണ് അവര്ക്ക് ഈ വാര്ഡുകളില് കിട്ടിയത് എന്ന് തെരഞ്ഞെടുപ്പു കമ്മിഷന്റെ കണക്കുകള് സൂചിപ്പിക്കുന്നു. കണ്ണൂര് മുനിസിപ്പാലിറ്റിയില് എസ ഡി പി ഐ ജയിച്ച വാര്ഡില് മൂന്നാം സ്ഥാനത്തായ LDF സ്ഥാനാര്ഥി പറഞ്ഞത് കോണ്ഗ്രസിനെ തോല്പിക്കുവാന് പാര്ട്ടിയുടെ വോട്ടുകള് എസ ഡി പി ഐ സ്ഥാനര്തിക്ക് മറിച്ചു കൊടുത്തു പോലും. കൈ വെട്ടു കേസില് പ്രതിയായ പ്രൊഫ്. അനസ്സു ജയിച്ച വാര്ഡില് കഴിഞ്ഞ തവണ സി പി എം ജയിച്ചതാണ് . ഇക്കുറി അവര് മൂന്നാം സ്ഥാനത്തേക്ക് പിന്തല്ലപ്പെട്ട്ടു പോയി. ബി ജെ പി യും എസ ഡി പി ഐ യും ജയിച്ച ചില സ്ഥലങ്ങളില്,മത്സരിച്ച സ്ഥാനാര്ഥി പോലും വോട്ടു ചെയ്യാത്ത മണ്ഡലങ്ങള് സി പി എമ്മിനുണ്ട്. ഇത് കേരളത്തില് എല്ലായിടത്തും കണ്ട കാഴ്ച ആണ്.\nകാലം മാറി, കേരളവും. കേരളത്തിലെ ജനങ്ങളുടെ ജീവിത രീതിയില് വലിയ മാറ്റങ്ങള് കഴിഞ്ഞ പത്തു പതിനഞ്ചു കൊല്ലത്തിനിടയില് ഉണ്ടായി എന്നാ കാര്യം വിസ്മരിച്ചു കൂടാ. ജീവിത ശൈലിക്ക് ഇണങ്ങുന്ന വിധം അവര് സ്വാര്‍തന്മാരും ആയി. മതവും ജാതിയ ചിന്തകളും, വര്‍ഗീയ ചിന്തകളും വളരുന്നു. ഇന്ന് എല്ലാവര്ക്കും പേടി ആണ് , അക്രമങ്ങളെ ഭയം, ഉറക്കെ സംസാരിക്കുന്നവരെ പേടി... കേരളത്തിലെ രാഷ്ട്രീയ ചിത്രത്തിലും അതൊക്കെ മാറ്റങ്ങള് വരുത്തും. പഴയ സി ഐ ടി യു സംസ്കാരത്തില് നിന്നും ജനം മാറുന്നു. അവര് അഭ്യസ്ത വിദ്യാര് ആണ്. അവരുടെ മുന്‍പില് നല്ല മോഡലുകള് ഉണ്ടാകണം. ഇന്നത്തെ രാഷ്ട്രീയക്കാര് ഒരു ആത്മ പരിശോധന നടത്തുന്നത് നന്നായിരിക്കും, തങ്ങള് നല്ല മാതൃകകള് ആണോ എന്ന്.


online newspaper Malayalam Archives - Online News\nTag: online newspaper Malayalam\nHourly Mag January 17, 2022\nരാവിലെ ലോട്ടറി എടുത്ത സദൻ വൈകുന്നേരം കോടീശ്വരനായി അപ്രതീക്ഷിതമായി ഭാഗ്യം കൈവന്നതിന്റെ അമ്പരപ്പിലും ആഹ്ലാദത്തിലുമാണ് കോട്ടയം കുടയംപടി സ്വദേശി സദൻ. ഇന്ന് ഉച്ചക്ക് രണ്ട് മണിക്ക് നറുക്കെടുത്ത ക്രിസ്തുമസ്- പുതുവത്സര ബമ്പറിലൂടെ 12 കോടിയാണ് സദാനന്ദൻ എന്ന സദന് സ്വന്തമായിരിക്കുന്നത്. രണ്ട് ദിവസം വീട്ടിൽ കാണില്ല എന്ന് മെസ്സേജ്, എന്നാൽ മൂന്നാം ദിവസം വീട്ടിൽ എത്തിയ ബന്ധു കണ്ട കാഴ്ച അതും ഇന്ന് രാവിലെ എടുത്ത ടിക്കറ്റിലൂടെ. തീർത്തും അപ്രതീക്ഷിതമായാണ് സമ്മാനാർഹമായ ടിക്കറ്റ് ഇദ്ദേഹത്തിന്റെ കൈയ്യിലെത്തുന്നത്. രാവിലെ […]\nപിഞ്ചു കുഞ്ഞുങ്ങളെ വിട്ട് കാ മുകന്മാരുടെ പുറകെ രണ്ട് സ്ത്രീകളുടെ കഥ. കാ മുകന്റെ കൂടെ ജീവിതം ഉല്ലസിക്കാൻ പോയ രണ്ട് അമ്മമാരുടെ കഥയാണ് ഇന്ന് ഉള്ളത്. ജീമ എന്ന് പറയുന്ന ഒരു അമ്മയും നാസിയ എന്ന് പറയുന്ന ഒരു അമ്മയും.5വർഷമായി ഞാൻ അ നുഭവിക്കുന്നത്… ഹൃദയം തൊടുന്ന കുറിപ്പുമായി നടി ഭാവന ഒന്നര, 4, 12, വയസ്സാണ് ജിമയുടെ പെൺമക്കൾക്ക്. നാസിയയുടെ പെൺമക്കൾക്ക് അഞ്ച് വയസ്സ് ആൺകുട്ടിയാണ് ഇവരെയാണ് ജിമയും നാസി യയും […]\nHourly Mag January 10, 2022\n5 വർഷമായി ഞാൻ അ നുഭവിക്കുന്നത്… ഹൃദയം തൊടുന്ന കുറിപ്പുമായി നടി ഭാവന മലയാള സിനിമാ പ്രേക്ഷകർക്കിടയിൽ പ്രിയപ്പെട്ട താരമാണ് ഭാവന. കൊച്ചിയിൽ പ്രമുഖ നടി ആ ക്രമിക്കപ്പെട്ട വിഷയമായി ബന്ധപ്പെട്ട് നടന്ന കേ സിന്റെ അവസാനഘട്ട വി സ്താരത്തിനിടയിൽ ഇപ്പോൾ ഉണ്ടായിട്ടുള്ള സംവിധായകൻ ബാലചന്ദ്ര മേനോന്റെ തുറന്ന് പറച്ചിലിലൂടെ കേ സിൽ പ്ര തിയായിട്ടുള്ള നടൻ ദിലീപിനെതിരെ കൂടുതൽ തെളിവുകൾ പുറത്തു വരുന്ന സാഹചര്യത്തിൽ ആ ക്രമിക്കപ്പെട്ട നടി മുഖ്യമന്ത്രിക്കും മറ്റും കത്ത് എഴുതുക ഉണ്ടായി. […]\nHourly Mag January 7, 2022\nപെരിയാറിൽ ചാ ടി10ആം ക്ലാസുകാരി ജീ വനൊടുക്കിയ സംഭവം; ന ടുക്കുന്ന റിപ്പോർട്ട്\nപെരിയാറിൽ ചാ ടി10ആം ക്ലാസുകാരി ജീ വനൊടുക്കിയ സംഭവം; ന ടുക്കുന്ന റിപ്പോർട്ട് യു സി കോളേജിന് സമീപം വെള്ളത്തു നാട്ടിൽ പെരിയാറിൽ മ രിച്ച നിലയിൽ പത്താം ക്ലാസ് വിദ്യാർത്ഥിനി ലൈം ഗീക പീ ഡനത്തിന് വി ധേയയായെന്നു പോ സ്റ്റ്മോർട്ടം റിപ്പോർട്ട്. തകരാത്ത റോഡിൽ അ റ്റകുറ്റപ്പണി. നാട്ടുകാർ മന്ത്രിയോട് പ രാതിപ്പെട്ടതോടെ ഇട്ട ടാർ കരാറുകാരനെക്കൊണ്ട് തിരികെ വാരി യെടുപ്പിച്ചു. വൈറലാകുന്ന ദൃശ്യം ഈ റിപ്പോർട്ടിന്റെ അടിസ്ഥാനത്തിൽ പോ ലീസ് പോ സ്കോ […]\nHourly Mag January 6, 2022\nതകരാത്ത റോഡിൽ അ റ്റകുറ്റപ്പണി. നാട്ടുകാർ മന്ത്രിയോട് പ രാതിപ്പെട്ടതോടെ ഇട്ട ടാർ കരാറുകാരനെക്കൊണ്ട് തിരികെ വാരി യെടുപ്പിച്ചു. വൈറലാകുന്ന ദൃശ്യം\nതകരാത്ത റോഡിൽ അ റ്റകുറ്റപ്പണി. നാട്ടുകാർ മന്ത്രിയോട് പ രാതിപ്പെട്ടതോടെ ഇട്ട ടാർ കരാറുകാരനെക്കൊണ്ട് തിരികെ വാരി യെടുപ്പിച്ചു. വൈറലാകുന്ന ദൃശ്യം തകരാത്ത റോഡിൽ പൊതുമരാമത്ത് വ കുപ്പിന്റെ അ റ്റകുറ്റപ്പണി. സംഭവം വിവാ ദമായപ്പോൾ ഇട്ട ടാർ കരാറുകാരനെക്കൊണ്ട് വാരിയെടുപ്പിച്ചു. കോഴിക്കോട് കുന്ദമംഗംലം-മെഡിക്കൽ കോളേജ് റോഡിൽ ഒഴുക്കരയിലാണ് സംഭവം. തേജാഭായ് ആൻഡ് ഫാമിലിയെ വെ ല്ലുന്ന സംഭവം പാലക്കാട്… ന ടുക്കം മാറാതെ നാട്ടുകാർ റോഡിന് കുഴികളൊന്നുമില്ലാത്ത 17 മീറ്റർ സ്ഥലത്താണ് ടാറൊഴിച്ച് പണി തുടങ്ങിയത്. […]\nHourly Mag January 5, 2022\nനടൻ ജഗതി ശ്രീകുമാറിന് പിറന്നാൾ മധുരം\nനടൻ ജഗതി ശ്രീകുമാറിന് പിറന്നാൾ മധുരം മലയാള സിനിമ പ്രേക്ഷകരെ ചിരിയുടെ ലോകത്ത് വിസ്മയം തീർത്ത നടനാണ് ജഗതി ശ്രീകുമാർ.. ഇന്ന് താരത്തിന്റെ 71 ആം പിറന്നാൾ ദിനമാണ്. തിരുവനന്തപുരം ജില്ലയിൽ 1951 ജനുവരി അഞ്ചിനാണ് ജഗതിശ്രീകുമാറിന്റെ ജനനം. നിനക്കൊക്കെ ആക്ഷേ പമുണ്ടെങ്കിൽ വിജി ലൻസിനോടോ, ഹൈക്കോ ടതിയോടോ പറയ്, റോഡുപണിയെക്കുറിച്ചു പ രാതി പറഞ്ഞ നാട്ടുകാരെ വെല്ലുവിളിച്ച് റോഡ് കോൺട്രാക്ടർ രണ്ട് അനുജന്മാരും ഒരു അനുജത്തിമാരും ആണ് താരത്തിനുള്ളത്… പ്രമുഖ നാടക ആചാര്യനായിരുന്ന പരേതനായ ജഗതി […]\nതേജാഭായ് ആൻഡ് ഫാമിലിയെ വെ ല്ലുന്ന സംഭവം പാലക്കാട്… ന ടുക്കം മാറാതെ നാട്ടുകാർ\nതേജാഭായ് ആൻഡ് ഫാമിലിയെ വെ ല്ലുന്ന സംഭവം പാലക്കാട്… ന ടുക്കം മാറാതെ നാട്ടുകാർ തേജാ ഭായ് ആൻഡ് ഫാമിലി എന്ന പൃഥ്വിരാജ് ചിത്രത്തിൽ നായികയുടെ കുടുംബത്തെ പറ്റിച്ച് വിവാഹം നടത്തുന്നത് നാം കണ്ടതാണ്. വ്യാജ അച്ഛനും അമ്മയും സഹോദരങ്ങളും ചേർന്നാണ് തേജാ ഭായ് എന്ന കഥാപാത്രത്തെ അവതരിപ്പിച്ച പൃഥ്വിരാജ് സിനിമയിൽ വിവാഹം നടത്താൻ ശ്രമിക്കുന്നത്. വേ ർപിരിഞ്ഞിട്ടും മുകേഷേട്ടാ എന്നു വിളിച്ച് ദേവിക.. സരിത പോലും ഇങ്ങനെ പറയില്ല ഇതിനു സമാനമായ സംഭവമാണ് പാലക്കാട് നിന്നും […]\nHourly Mag January 2, 2022\nപത്തനംതിട്ടയിൽ ഞെ ട്ടിക്കുന്ന സംഭവം, റോഡിൽ വാഹനം പാർക്ക് ചെയ്തത് എത്തിയ നാട്ടുകാർ കണ്ട കാഴ്ച കഴിഞ്ഞ ദിവസമാണ് കീഴ്‌വായ്പ്പൂർ പലമറ്റത്തു റിട്ടയേർഡ് കേ ണൽ തോമസ് ജോസഫിനെ കീഴ്‌വായ്പ്പൂർ പോ ലീസ് ഇ ൻസ്‌പെക്ടർ ജി സന്തോഷ് കുമാർ അ റസ്റ്റ് ചെയ്തത്. ബസിൽ കണ്ടക്ടറുടെ ലീ ലാവിലാസങ്ങൾ… ഒടുവിൽ സംഭവിച്ചത് കണ്ടോ? മല്ലപ്പള്ളി കീഴ്‌വായ്പൂര് പെരുമ്പ്രാമാവ് പാലമറ്റം വീട്ടിൽ ജോസഫ് പാലമറ്റമാണ് പോ ലീസ് പിടിയിലായത്. എഴുപത്തി രണ്ടു വയസ്സുകാരനായ ഇദ്ദേഹത്തെ, ശനിയാഴ്ച കുന്നന്താനം […]\nHourly Mag January 1, 2022\nഈശ്വരാ… ഇത് കണ്ടോ? വീണ്ടും…. ന ടുക്കത്തിൽ നാട്ടുകാർ ശനിയാഴ്ച വൈകീട്ട് അഞ്ചു മണിയോടെ ആയിരുന്നു, ആ ദാ രുണ സംഭവം നടന്നത്. ഏഴുവയസ്സുകാരനായ മകൻ നോക്കി നിൽക്കുകയാണ് അച്ഛൻ ആ ക്രൂ രകൃത്യം ചെയ്തത്, സംഭവിച്ചതറിഞ്ഞു ന ടുക്കത്തിൽ നാട്ടുകാർ. വൈക്കം വിജയലക്ഷ്മിയെ വിമർശിച്ച് സോഷ്യൽ മീഡിയ; ഭർത്താവിന്റെ പ്രതികരണം പുറത്ത് കൊല്ലം കടക്കലിൽ ഭാര്യയെ ഭർത്താവ് വെ ട്ടിക്കൊന്നു. കടക്കൽ കോട്ടപ്പുറം ലതാ മന്ദിരത്തിൽ ജിൻസി ആണ് മ രിച്ചത്. ജിൻസിയുടെ ഭർത്താവ് ദീപുവിനെ […]\nബസിൽ കണ്ടക്ടറുടെ ലീ ലാവിലാസങ്ങൾ… ഒടുവിൽ സംഭവിച്ചത് കണ്ടോ? മാറിലൂടെ ഇഴഞ്ഞു നീങ്ങുന്നത് ഒരുത്തന്റെ കൈകളാണെന്നു അറിയുവാൻ ഒരു നിമിഷവും അതിന്റെ അർദ്ധ നിമിഷവും വേണ്ടി വന്നു അവൾക്കു. ഒരു തരിപ്പായിരുന്നു ശരീരത്തിനും മനസ്സിനും ആദ്യം. കരൾ രോഗം മൂ ർച്ഛിച്ച് ര ക്തം ഛർദ്ദിച്ച് ആശുപത്രിയിൽ. ജി എസ് പ്രദീപിന്റെ അന്നത്തെ അവസ്ഥ കണ്ണുകൾ അറിയാതെ നിറഞ്ഞു വന്നു. അവൾ അറിയാതെ കുനിഞ്ഞു നോക്കി. ആ കൈകൾ ഇപ്പോളും അവിടെ തന്നെയുണ്ട്. ഒരു മണിക്കൂർ നീളുന്ന […]


വീഡിയോയില് എടുത്തെറിയുന്ന വിമാനയാത്രികരുടെ ലഗേജ് ഗള്‍ഫില് നിന്നു വന്ന മലയാളി പ്രവാസികളുടെതാണോ..? - FactCrescendo | The leading fact-checking website in India\n“ഗൾഫിൽ നിന്നും പ്രവാസികൾ കൊണ്ടു വരുന്ന ലഗേജുകൾ എത്ര ലാഘവത്തോടെയാണ് വലിച്ചെറിയുന്നത് …??? അധികാരികളിൽ എത്തും വരെ ഷെയർ ചെയ്യൂ….” എന്ന അടിക്കുറിപ്പോടെ നന്മയുടെ തീരം എന്ന ഫെസ്ബൂക്ക് പേജ് 2019 ജൂണ് 29, മുതല് ഒരു വീഡിയോ പ്രചരിപ്പിക്കുകയാണ്. വീഡിയോയില് വിമാനത്താവളത്തില് ജോലി ചെയ്യുന്ന ചില ജീവനക്കാര് കന്വേയര് ബെല്‍റ്റില് നിന്നു വരുന്ന വിമാനയാത്രികരുടെ ലഗേജ് കൈകാര്യം ചെയ്യുന്നതായി കാണാന് സാധിക്കുന്നു. ഇവര് വളരെ അശ്രദ്ധമായി തൂക്കി എറിയുന്നതായി കാണാം. ഉടഞ്ഞു പോകാന് സാധ്യതയുള്ള ലഗേജ് വരെ ഇവര് ശ്രദ്ധിക്കാതെ തൂക്കി എറിയുന്നു. പോസ്റ്റില് പറയുന്നത് ഈ ലഗേജ് ഗള്‍ഫില് നിന്നു വന്ന പ്രവസികളുടെതാണ് എന്നാണ്. ഈ വീഡിയോ ഏത് വിമാനത്താവളത്തില് നിന്നാണ് ഷൂട്ട് ചെയ്തത് എന്ന വിവരം പോസ്റ്റില് നല്കിയിട്ടില്ല. പോസ്റ്റിന് ഇത് വരെ ലഭിച്ചിരിക്കുന്നത് 1100ക്കാളധികം ഷെയറുകലാണ്. യഥാര്‍ത്ഥത്തില് ഗള്‍ഫില് കഷ്ടപാട് സഹിച്ച് പണം ഉണ്ടാക്കി നാട്ടിലേക്ക് വരുന്ന പ്രവാസികളുടെ ലഗേജ് ആണോ നമ്മള് വീഡിയോയില് കാണുന്നത്? വീഡിയോയില് കാണുന്ന വിമാനത്താവളം എവിടെയാണ്? നമുക്ക് അന്വേഷിക്കാം.\nവീഡിയോയെ കുറിച്ച് കൂടുതല് അറിയാന് ഞങ്ങള് വീഡിയോ In-Vid എന്ന ടൂള് ഉപയോഗിച്ച് പല പ്രധാന ഫ്രെയിമുകളില് വിഭജിച്ചു. വിവിധ ഫ്രേമുകളില് വിഭജിച്ച ശേഷം ഞങ്ങള് അതില് നിന്ന് ലഭിച്ച ഒരു ഫ്രേം ഉപയോഗിച്ച് റിവര്‍സ് ഇമേജ് അന്വേഷണം നടത്തി. അതിലുടെ ലഭിച്ച പരിനാമങ്ങളുടെ സ്ക്രീന്ഷോട്ട് താഴെ നല്‍കിയിട്ടുണ്ട്.\nമുകളില് നല്‍കിയ സ്ക്രീന്ഷോട്ടില് കാണുന്ന പോലെ വീഡിയോ ഹോങ്കോങ്ങിലെതാണ് എന്ന് മനസിലാക്കുന്നു. ഞങ്ങള് ഈ ലിങ്ക് ഉപയോഗിച്ച് വാര്‍ത്ത സന്ദര്‍ശിച്ചപ്പോള് വീഡിയോയുടെ കുറിച്ചുള്ള വിശദാംശങ്ങള് ഞങ്ങള്‍ക്ക് ലഭിച്ചു.\nവീഡിയോ കഴിഞ്ഞ കൊല്ലം ഒരു വിമാനയാത്രികന് ഹോങ്കോങ്ങില് നിന്ന് ഷൂട്ട് ചെയ്തതാണ്. വീഡിയോയില് കാണുന്ന ജീവനക്കാര് Cathay Pacific എന്ന എയര്‍ലൈന്‍സിന് വേണ്ടി പ്രവര്‍ത്തിക്കുന്നവരാണ്. ഇവര് വിമാനയത്രികളുടെ ലഗേജ് എടുത്തു എറിയുമ്പോള് മാര്സേല്ല ഫര്നാണ്ടോ സോലിസ് വാകര് എന്ന ഒരു സ്ത്രി തന്‍റെ മൊബൈല് ഫോണില് വീഡിയോ ചിത്രീകരിച്ചു. “ഇങ്ങനെയാണ് ഇവര് നമ്മളുടെ പ്രിയ ലഗേജിനെ കൈകാര്യം ചെയ്യുന്നത് എന്ന് അടിക്കുറിപ്പോടെ മാര്‍സെല സാമുഹിക മാധ്യമങ്ങളില് ഈ വീഡിയോ പ്രചരിപ്പിച്ചു. എനിക്ക് അവരുടെ ജോലിക്ക് പ്രശ്നം ഉണ്ടാക്കാന് താല്പര്യമില്ല. പക്ഷെ അവര് കാര്യങ്ങളുടെ ഗൌരവം മനസിലാക്കണം എന്ന് മാര്‍സെല മാധ്യമങ്ങളെ അറിയിച്ചു. വീഡിയോ വൈറല് ആയതിനു ശേഷം പലരും രൂക്ഷമായി സാമുഹിക മാധ്യമങ്ങളിലൂടെ ഇതിന്‍റെ എതിരെ പ്രതികരിച്ചു. ജിവനക്കാരെ ജോലിയില് നിന്നു പിരിച്ചു വിടണം, ഇവരുടെ മൊതലാളി ഈ വീഡിയോ കാണണം എന്നിങ്ങനെയുള്ള വിമര്‍ശനങ്ങള് സാമുഹിക മാധ്യമങ്ങളിലൂടെ ന്നയിക്കുകയുണ്ടായി. ഇതിനെ തുടര്‍ന്ന് Cathay Pacific എയര്‍ലൈന്‍സ് യാത്രക്കാരോട് മാപ്പ് പറഞു.\nChannel News Asia Archived Link\nFox News Archived Link\nപോസ്റ്റില് പറയുന്ന പോലെ ഈ ലഗേജ് ഗള്‍ഫില് നിന്ന് വന്ന പ്രവാസികളുടെതല്ല. വീഡിയോ ഹോങ്കോങ്ങിലെതാണ്.\nപോസ്റ്റില് അവകാശപ്പെടുന്നത് തെറ്റാണ്. വീഡിയോ ഹോങ്കോങ്ങിലെതാണ്, കേരളത്തില് എത്തിയ പ്രവാസി മലയാളികളുടെ ലഗേജ് കൈകാര്യം ചെയ്യുന്നതിന്‍റെ വീഡിയോ ആണിതെന്ന് പലോരും തെറ്റിദ്ധരിക്കുന്നുണ്ട്. അതിനാല് വസ്തുത അറിയാതെ പോസ്റ്റ് ഷെയര് ചെയ്യരുതെന്ന് ഞങ്ങള് പ്രിയ വായനക്കാരോട് അഭ്യര്‍ഥിക്കുന്നു.\nTitle:വീഡിയോയില് എടുത്തെറിയുന്ന വിമാനയാത്രികരുടെ ലഗേജ് ഗള്‍ഫില് നിന്നു വന്ന മലയാളി പ്രവാസികളുടെതാണോ..?


Emalayalee.com - ദുബായില് കൊയ്‌ത്തുല്‍സവം: ലോഗോ പ്രകാശിപ്പിച്ചു\nദുബായില് കൊയ്‌ത്തുല്‍സവം: ലോഗോ പ്രകാശിപ്പിച്ചു\nദുബായ്: സെന്റ് തോമസ് ഓര്‍ത്തഡോക്‌സ് കത്തീഡ്രല് കൊയ്‌ത്തുല്‍സവത്തിന്റെ ലോഗോ വികാരി ഫാ. ടി.ജെ. ജോണ്‍സണ് പ്രകാശനം ചെയ്‌തു. നവംബര് 25നാണ് ആഘോഷം. സഹവികാരി ഫാ. ബിജു ഡാനിയേല്, ട്രസ്‌റ്റി സാമുവല് ജോര്‍ജ്‌കുട്ടി, ജനറല് കണ്‍വീനര് ബാബു വര്‍ഗീസ്, ജോയിന്റ് കണ്‍വീനര് പി.ജി. മാത്യു എന്നിവര് നേതൃത്വം നല്‍കും. വിവരങ്ങള്‍ക്ക്: 050 4599240.


കടലില് പോയ 200ലേറെ ഓളം മത്സ്യത്തൊഴിലാളികള് തിരിച്ചെത്തിയില്ല നിരവധി കുടുംബങ്ങള് ആശങ്കയില്. | Gramajyothi News\nകടലില് പോയ 200ലേറെ ഓളം മത്സ്യത്തൊഴിലാളികള് തിരിച്ചെത്തിയില്ല നിരവധി കുടുംബങ്ങള് ആശങ്കയില്.\nDecember 1, 2017 9:10 am Published by : Web Desk\nതിരുവനന്തപുരം: കഴിഞ്ഞ ദിവസം കടലില് പോയ 200ലേറെ ഓളം മത്സ്യത്തൊഴിലാളികള് തിരിച്ചെത്താത്തതിനേത്തുടര്‍ന്ന് തിരുവനന്തപുരം, കൊല്ലം ജില്ലകളിലെ തീരപ്രദേശങ്ങളിലെ നിരവധി കുടുംബങ്ങള് ആശങ്കയില്. ഓഖി ചുഴലിക്കാറ്റ് ശക്തമായ സാഹചര്യത്തിലാണ് ബോട്ടുകളിലും വള്ളങ്ങളിലും കടലില് പോയവരുമായുള്ള ആശയവിനിമയ ബന്ധം നഷ്ടപ്പെട്ടത്. കന്നാസിലും മറ്റും പിടിച്ച് കടലില് പലരും പൊങ്ങിക്കിടക്കാന് ശ്രമിക്കുന്നതയി രക്ഷപ്പെട്ടവര് പറഞ്ഞു.\nതിരുവനന്തപുരത്തെ പൂന്തുറയില് നിന്നുമാണ് കൂടുതല് പേരെ കാണാതായത്. വിഴിഞ്ഞത്തു നിന്ന് കടലില് പോയ ആറ് ബോട്ടുകളും നൂറിലേറെ വള്ളങ്ങളും കാണാതായി. നാവികസേനയുടെ നാലു കപ്പലുകളും രണ്ട് ഹെലികോപ്റ്ററുകളും ഡോണിയര് വിമാനങ്ങളും ഇന്നലെ മുതല് തിരച്ചില് രംഗത്തുണ്ട്. കോസ്റ്റ് ഗാര്‍ഡും തിരച്ചിലിന് ഇറങ്ങിയിട്ടുണ്ട്\nകടലില് ഭീകരാന്തരീക്ഷമാണെന്ന് രക്ഷപ്പെട്ട മുത്തപ്പന്, ശെല്‍വന് എന്നിവര് പറഞ്ഞു. തനിക്കൊപ്പമുണ്ടായിരുന്ന രണ്ട് പേര്‍ക്ക് രക്ഷപ്പെടാന് കഴിഞ്ഞില്ല, കന്യാകുമാരിയില് നിന്നുള്ള ബോട്ടുകാരാണ് തന്നെ കൊല്ലം തീരത്തെത്തിച്ചതെന്ന് ശെല്‍വന് മാതൃഭൂമി ന്യൂസിനോട് പറഞ്ഞു. കനത്ത കാറ്റും മഴയുമാണ്, മറ്റുള്ളവരേക്കുറിച്ച് ഒന്നുമറിയില്ല -അവര് പറഞ്ഞു.\nകടലില് പലരും നീന്തിപ്പോകുന്നത് കണ്ടതായി വിഴിഞ്ഞത്ത് തിരിച്ചെത്തിയവര് പറഞ്ഞു. അഞ്ചുപേരാണ് വിഴിഞ്ഞത്ത് രാവിലെ തിരിച്ചെത്തിയത്. കടലിലേക്ക് ആര്‍ക്കും രക്ഷാപ്രവര്‍ത്തനത്തിന് എത്തിപ്പെടാന് കഴിയാത്ത സാഹചര്യമാണെന്നും അവര് പറഞ്ഞു.\nപലരേയും രക്ഷപ്പെടുത്തിയത് മത്സ്യത്തൊഴിലാളികള് തന്നെയാണ്. അതിനാല് തങ്ങളേക്കൂടി തിരച്ചിലില് ഉള്‍പ്പെടുത്തണമെന്നാവശ്യപ്പെട്ട് പൂന്തുറയില് കാണാതായവരുടെ ബന്ധുക്കള് പ്രതിഷേധം തുടങ്ങിയിട്ടുണ്ട്.


March 15, 2020 , ഡോ. മാത്യു ജോയിസ്\nഅറ്റ്‌ലാന്റ: ഇന്‍ഡോ അമേരിക്കന് പ്രസ് ക്ലബ് (ഐഎപിസി) അറ്റ്‌ലാന്‍റ ചാപ്റ്റര് പ്രസിഡന്‍റ് അലക്സ് തോമസ് (60) നിര്യാതനായി. മാര്‍ച്ച് 15നു പുലര്‍ച്ചെ ഹൃദയാഘാതത്തെ തുടര്‍ന്നായിരുന്നു അന്ത്യം. ഐഎപിസിയില് ദീര്‍ഘകാലമായി പ്രവര്‍ത്തിക്കുന്ന അലക്സ് തോമസ്, ജോര്‍ജിയ സ്റ്റേറ്റിലെ ഇന്ത്യന് അമേരിക്കന് സമൂഹത്തിലെ പ്രമുഖ വ്യക്തിയും, ചാര്‍ലറ്റ്‌വില് മലയാളി അസോസിയേഷന്‍റെ 2006-2007 കാലഘട്ടത്തിലെ തെരഞ്ഞെടുക്കപ്പെട്ട പ്രസിഡന്‍റുമായിരുന്നു. 2018 ലെ ഐഎപിസി അറ്റ്‌ലാന്‍റാ ചാപ്റ്റര് വൈസ് പ്രസിഡന്റ് ആയിരുന്നു. റിപ്പോര്‍ട്ടര് ചാനല്, ജയ് ഹിന്ദ് വാര്‍ത്ത മുതലായവയുടെ അട്‌ലാന്റ കോഓര്‍ഡിനേറ്റര്, എ ഏ ആര് പി യുടെ ജോര്‍ജിയയിലെ ഇന്‍സ്ട്രക്ടര് എന്നീ നിലയിലും പ്രവര്‍ത്തിച്ചിരുന്നു.\nഎറണാകുളം രാമമംഗലം മറ്റത്തില് (മല്ലശ്ശേരില് നടുവിലെ വീട് ) റിട്ടയേര്‍ഡ് ഹെഡ്‌മാസ്റ്റര് എം സി തോമസിന്‍റെയും എന്.സി. മറിയാമ്മയുടെയും പുത്രനായിരുന്നു അലക്സ്. പരേതന്‍റെ ഭാര്യ ലീലാ അലക്സ്, പുത്രന് ആല്‍വിന് അലക്സ്. സഹോദരങ്ങള്: പരേതനായ രാജു തോമസ്, ജയിംസ് തോമസ്, ബാബു തോമസ്, ഷാജി തോമസ്.\nഅലക്സ് തോമസിന്‍റെ നിര്യാണത്തില് ഐഎപിസി നാഷണല് കമ്മിറ്റിക്കുവേണ്ടി ചെയര്‍മാന് പ്രഫ. ജോസഫ് എം. ചാലില്, സ്ഥാപക ചെയര്‍മാന് ജിന്‍സ്‌മോന് പി. സക്കറിയ, വൈസ് ചെയര്‍മാന് ഡോ. മാത്യു ജോയിസ്, ബോര്‍ഡ് സെക്രട്ടറി മാത്തുക്കുട്ടി ഈശോ, ബോര്‍ഡ് മെമ്പര് മിനി നായര്, ട്രഷറര് റെജി ഫിലിപ്പ് (ഫിലഡല്‍ഫിയ), ആഷ്‌ലി ജോസഫ് (ടൊറന്‍റോ), സി.ജി. ഡാനിയേല് (ഹൂസ്റ്റണ്), ഡോ. പി.വി. ബൈജു (ആല്‍ബെര്‍ട്ട), തമ്പാനൂര് മോഹന് (വാന്‍കൂവര്), ന്യൂയോര്‍ക്ക് ചാപ്റ്റര് പ്രസിഡന്‍റ് ജോര്‍ജ്ജ് കൊട്ടാരം എന്നിവര് അനുശോചിച്ചു.\nകരുത്തുറ്റ സംഘാടകനെയും മാധ്യമ പ്രവര്‍ത്തകനെയുമാണ് നഷ്ടപ്പെട്ടതെന്ന് ഐഎപിസി നാഷണല് കമ്മിറ്റി അനുശോചന സന്ദേശത്തില് അറിയിച്ചു.\n(വ്യൂവിംഗ്, ഫ്യൂണറല് സംബന്ധിച്ച വിവരങ്ങള് പിന്നാലെ അറിയിക്കുന്നതാണ്).


ജനസംഖ്യയുടെ പകുതി എങ്കിലും അനധികൃത കുടിയേറ്റക്കാർ ഉണ്ടാകുമെന്നു പ്രചരിപ്പിച്ചു 9000 കോടിയിലേറെ ചിലവഴിച്ചു ഉണ്ടാക്കിയ ആസാം പൗരത്വലിസ്റ്റിലെ കുടിയേറ്റക്കാർ വെറും 1.6% - Boolokam\nHome Boolokam ജനസംഖ്യയുടെ പകുതി എങ്കിലും അനധികൃത കുടിയേറ്റക്കാർ ഉണ്ടാകുമെന്നു പ്രചരിപ്പിച്ചു 9000 കോടിയിലേറെ ചിലവഴിച്ചു ഉണ്ടാക്കിയ ആസാം...\nജനസംഖ്യയുടെ പകുതി എങ്കിലും അനധികൃത കുടിയേറ്റക്കാർ ഉണ്ടാകുമെന്നു പ്രചരിപ്പിച്ചു 9000 കോടിയിലേറെ ചിലവഴിച്ചു ഉണ്ടാക്കിയ ആസാം പൗരത്വലിസ്റ്റിലെ കുടിയേറ്റക്കാർ വെറും 1.6%\nഡീമോണിറ്റൈസേഷൻ തുടങ്ങിയത് തന്നെ അബദ്ധജഡിലമായ ചില മുൻവിധികളിൽ നിന്നാണ്. ഇൻഡ്യയിൽ തന്നെ നാലു ലക്ഷം കോടി കള്ളപ്പണം ഉണ്ടെന്നായിരുന്നു ഒരു വാദം. ഇനി ഇൻഡ്യയ്ക്ക് പുറത്ത് സൂക്ഷിച്ചിരിക്കുന്ന കള്ളപ്പണം തിരിച്ചെത്തിച്ചാൽ ഓരോ പൌരനും 15 ലക്ഷം വെച്ച് വിതരണം നടത്താവുന്നത്ര കള്ളപ്പണം ഉണ്ടാകുമെന്നായിരുന്നു.\nനാലു ലക്ഷം കോടി കിട്ടിയില്ല. ഇൻഡ്യയ്ക്ക് പുറത്തുള്ള കള്ളപ്പണത്തെ കുറിച്ച് ഇപ്പോൾ മിണ്ടുന്നുമില്ല. അവസാനം കമ്പ്ലീറ്റ് കോഞ്ഞാട്ട ആയി എന്ന് എല്ലാവർക്കും ഉറപ്പായപ്പോൾ നമ്മൾ കേട്ടത്\n“ഉഗ്രൻ ഐഡിയ ആയിരുന്നു, ഇമ്പ്ലിമെന്റേഷൻ പാളി പോയി”\nരാജ്യമെമ്പാടും NRC എന്ന ഐഡിയയും ഇത് പോലെ കുറേ മുൻവിധികളെ ആശ്രയിച്ചാണ്. ഇൻഡ്യ മുഴുവൻ ബംഗ്ലാദേശിൽ നിന്ന് നുഴഞ്ഞു കയറി എത്തിയിരിക്കുന്ന ഇല്ലീഗൽ ഇമിഗ്രൻസ്സാണെന്നാണ് പറയുന്നത്. ഭാഗ്യത്തിന് ഡീമോണിറ്റൈസേഷൻ പോലല്ല NRC. ഡീമോണിറ്റേസേഷൻ ആവശ്യമാണെന്നൊ, അല്ലെന്നൊ പറയാവുന്ന ഒരു ഡാറ്റ നമുക്കില്ലായിരുന്നു. പക്ഷെ, അമ്പേ പരാജയപ്പെട്ട ഒരു NRC ഉദാഹരണമായി നമ്മുടെ മുന്നിലുണ്ട്. ആസാമിലെ NRC.\nആസാം NRC ഒന്ന് ഇഴകീറി പരിശോധിച്ചാൽ ഇക്കാര്യം ബോധ്യപ്പെടും. 1600 കോടി ചിലവാക്കി, 50,000 ഉദ്യോഗസ്ഥരുടെ ആറു വർഷത്തെ അദ്ധ്വാനമാണ് NRC. ഇതലെ ആയിരത്തി അറുന്നൂറു കോടി ഗവണ്മെന്റ് ചിലവാണ്. ആസാമിലെ മൂന്ന് കോടി ജനങ്ങൾ രേഖകളുണ്ടാക്കാൻ ആറു വർഷം നെട്ടോട്ടം ഓടിയതിന്റെ അനൌദ്യോകിക കണക്ക് 8000 കോടി ആണെന്ന് പറയപ്പെടുന്നു. ഗവണ്മെന്റ് ചിലവും, പൌരമ്മാരുടെ പോക്കറ്റിൽ നിന്ന് ചിലവായതും കൂടെ കൂട്ടിയാൽ മൊത്തം 9600 കോടി.\nഈ 9600 കോടി മുടക്കിയിട്ട് കിട്ടിയത് 19 ലക്ഷം ഇല്ലീഗൽ ഇമിഗ്രൻസ്സിനെയാണ്. അതിൽ 14 ലക്ഷം പേർ ഹിന്ദുക്കളാണെന്നാണ് അനൌദ്യോകിക കണക്കുകൾ സൂചിപ്പിക്കുന്നത്. അവർ CAA യുടെ ബലത്തിൽ പൌരൻമ്മാരായി മാറും. ബാക്കി ഉള്ള5ലക്ഷം പേരെയാണ് ചാക്കിൽ കെട്ടി കൊണ്ട് കളയാൻ കിട്ടിയത്. മൂന്ന് കോടി ജനസംഘ്യയുടെ 1.6% ശതമാനമാണ് ഈ5ലക്ഷം പേർ എന്നത്.\nഒരു പരീക്ഷണം നടത്തി അതിനു ലഭിക്കുന്ന റിസൾട്ടിനാണ് ത്രൂപുട്ട്, അല്ലെങ്കിൽ ഗെയിൻ എന്ന് പറയുന്നത്. കറണ്ട് ഉത്പാദിപ്പിക്കുന്ന ഡാമിൽ നിന്ന് നമ്മുടെ വീടുകളിലേയ്ക്ക് എത്തുന്ന വഴിക്ക് പ്രസരണം വഴി നഷ്ടപ്പെടുന്ന കറണ്ടും കിഴിച്ചാണ് നമ്മൾ ഇഫക്ടീവ് ഗെയിൻ കണക്കാക്കുക. അതായത് ഗുണപരമായ ഔട്കം. ആസാമിലെ NRC യുടെ ഗുണപരമായ ഔട്കം എന്നത്5ലക്ഷം അനധികൃത കുടിയേറ്റക്കാരാണ്. ഇവരെ കണ്ടെത്താൻ നമുക്ക് ചിലവായത് 9600 കോടി /5ലക്ഷം = 1.92 ലക്ഷം. അതായത് ആളൊന്നുക്ക് ഏകദേശം2ലക്ഷം രൂപ നമ്മൾ ചിലവാക്കിയാണ് ഈ 1.6% പേരെ കണ്ടെത്തിയതെന്ന് ചുരുക്കം.\nഒന്ന് ആലോചിക്കണം, ബംഗ്ലാദേശുകാർ (ബംഗാളികൾ) കൂട്ടത്തോടെ കുടിയേറി തങ്ങളുടെ ഭാഷയും, സംസ്കാരവും കല്ലു പുല്ലായി പോയേ എന്ന് നിലവിളിച്ചോണ്ടിരുന്ന ആസാമിൽ നിന്നാണ് അഞ്ചു ലക്ഷം പേരെ കണ്ടെത്തിയത്. നെഞ്ചത്തടീം ബഹളോം ഒക്കെ കേട്ടപ്പോൾ ജനസംഖ്യയുടെ പകുതി എങ്കിലും അനധികൃത കുടിയേറ്റക്കാർ ഉണ്ടെന്നാണ് എല്ലാവരും കരുതിയത്. എന്നിട്ടാണ് ഈ 1.6% വും ആയി എത്തിയിരിക്കുന്നത്. ഇവിടെ എടുത്ത് പറയണ്ട കാര്യം. ആസാമിലെ NRC ബി.ജെ.പി ഗവണ്മെന്റിന്റെ ബുദ്ധിയിൽ ഉദിച്ചതല്ല. സുപ്രീം കോടതിയുടെ നേരിട്ടുള്ള നിരീക്ഷണത്തിൽ നടന്ന ഒരു പരിപാടിയാണ്. ഏതെങ്കിലും രാഷ്ട്രീയ പാർട്ടികളുടെ റെട്ടറിക്കുകളൊ, മുൻവിധികളൊ ഒന്നും സുപ്രീം കോടതിയെ ബാധിച്ചിതായി വിശ്വസിക്കുന്നില്ല. എന്നിട്ടും നമുക്ക് ലഭിച്ച റിസൾട്ടിന്റെ കാര്യമാണ് ഈ പറഞ്ഞത്.\nഇനി ഇൻഡ്യ ഒട്ടുക്ക് NRC നടത്താനുള്ള ചിലവ് ആലോചിച്ചു നോക്കുക. ആസാമിൽ തന്നെ 9600 കോടി ചിലവായി.6വർഷവും നഷ്ടപ്പെട്ടു. ഇൻഡ്യ മുഴുവൻ നടത്തുമ്പോൾ6വർഷം കൊണ്ട് തീരുമെന്ന് പ്രതീക്ഷിക്കരുത്. ചിലപ്പോൾ പത്തും ഇരുപതും വർഷങ്ങൾ എടുക്കും. ആസാമിൽ നിന്ന് മാത്രം 1.6% മാണ് ലഭിച്ചതെങ്കിൽ രാജ്യമൊട്ടുക്കും നടത്തുമ്പോൾ ഇത് 1 ശതമാനത്തിൽ താഴെ ആയിരിക്കും എന്ന് ഏകദേശം ഉറപ്പാണ്. ആസാമിലെ ചിലവ് ഒരു സൂചികയായി എടുത്താൽ ഇൻഡ്യ ഒട്ടുക്ക് നടത്തുന്നതിന്റെ പണചിലവിലെ പൂജ്യങ്ങളുടെ എണ്ണം കണ്ടിട്ട് തന്നെ തല കറങ്ങുന്നു.\nഅങ്ങനെ അവസാനം പത്തിരുപത് കൊല്ലം 130 കോടി ജനങ്ങളെ നെട്ടോട്ടം ഓടിച്ച് മൂഞ്ചി തെറ്റി കഴിയുമ്പോൾ നമ്മൾ കേക്കാൻ പോകുന്നത് ഞാൻ ഇപ്പഴേ പ്രവചിക്കാം.\n“ഉഗ്രൻ ഐഡിയ ആയിരുന്നു, പക്ഷെ ഇമ്പ്ലിമെന്റേഷൻ പാളി”\nPrevious articleആർനോൾഡ് തന്റെ പ്രശസ്തമായ വെങ്കല പ്രതിമയുടെ കീഴിൽ തെരുവിൽ ഉറങ്ങുന്നു, കാലങ്ങൾ പോയ പോക്കേ …\nNext articleസന്ദീപ് വാര്യർ പറഞ്ഞ ആ ടാക്സ് വെട്ടിപ്പ് നടത്തിയ സിനിമാക്കാരൻ സുരേഷ് ഗോപിയാണ് (video)


2018ലെ പ്രളയത്തില് കുട്ടനാട്ടിലേയ്ക്ക് ഡാമുകളില് നിന്ന് വെള്ളം ഇരമ്പിപ്പാഞ്ഞ് വന്നപ്പോള്, കൈനകരിയിലെ ഒരു ക്യാമ്പില് ഷാജിയുടേയും, ജെസിയുടേയും മനസ്സില് പ്രണയം ഇരമ്പിപ്പാഞ്ഞു വരുകയായിരുന്നു. പ്രളയജലം കലിതുള്ളിവന്നപോലെ, പ്രണയവും കലിതുള്ളിയാണ് വന്നതെന്ന് ദൃക്‌സാക്ഷികളായ കുട്ടനാട്ടുകാര് പറയുന്നു. നയാഗ്ര മൂവീസിനുവേണ്ടി ദേവസ്യ കുര്യാക്കോസ് അടിമാലി നിര്‍മ്മിച്ച് നവാഗതനായ രതീഷ് രാജു എം. ആര് സംവിധാനം ചെയ്യുന്ന’മൂന്നാം പ്രളയം’ എന്ന ചിത്രത്തിലാണ് ഷാജിയുടേയും, ജെസിയുടേയും വ്യത്യസ്തമായ പ്രണയം കടന്നുവരുന്നത്.ഷാജിയായി അഷ്‌കര് സൗദാനും, ജെസിയായി സനൂജ സോമനാഥും വേഷമിടുന്നു.\nകൈനകരിയിലെ വാവക്കാടന് പാപ്പച്ചന്റെ (സായികുമാര്) മകളാണ് ജെസി. ചെങ്ങളം കോളനിയിലെ നാടകക്കാരി ചെങ്ങളം സരസുവിന്റെ (ബിന്ദു പണിക്കര്) മകനാണ് ഷാജി. പ്രളയജലം കുട്ടനാടിനെ മുക്കുന്നതിന് മുമ്പുതന്നെ ഷാജിയും,ജെസിയും തമ്മിലുള്ള പ്രണയം തുടങ്ങിയിരുന്നു. ഷാജി അന്ന് എം. ബി. ബി എസിന് പഠിക്കുകയായിരുന്നു. ജെസിക്കായിരുന്നു അന്ന് കൂടുതല് പ്രണയം. അമ്മൂമ്മയും, കൂട്ടുകാരികളും പ്രണയത്തിന് സപ്പോര്‍ട്ടുമായിരുന്നു. അതുകൊണ്ട് ജെസി ബെല്ലും ബ്രയിക്കുമില്ലാതെ പ്രേമിച്ചു നടന്നു. ഷാജിക്ക് പ്രണയത്തില് താല്‍പര്യമുണ്ടായിരുന്നെങ്കിലും, അത്ര പ്രതികരിച്ചില്ല.പഠനത്തിലായിരുന്നു അവന്റെ ശ്രദ്ധ.ജെസിയുടെ പിതാവ് വാവക്കാടന് പാപ്പച്ചന് മകളുടെ പ്രണയത്തൊട് എതിര്‍പ്പായിരുന്നു. അയാള് പ്രണയം കലക്കാന് ഓരോ തരികിടപണികളും ചെയ്തുകൊണ്ടിരുന്നു. ഒടുവില് ഷാജിയെ ഒരു കേസില് കുടുക്കുകയും ചെയ്തു.\nപക്ഷേ,ഇതുകൊണ്ടൊന്നും ഷാജിയുടേയും, ജെസിയുടേയും പ്രണയത്തിന് തടയിടാന് കഴിഞ്ഞില്ല. അത് വളര്‍ന്ന്\nപന്തലിച്ചുകൊണ്ടിരുന്നു. ഇതിനിടയിലാണ് പ്രളയജലം കുട്ടനാടിനെ മൂടിയത്. കുട്ടനാട്ടിലെ കൈനകരിക്കാരെല്ലാം ഒരു ക്യാമ്പിലെത്തി. വാവക്കാടന് പാപ്പച്ചനും, ചെങ്ങളം സരസുവുമെല്ലാം ഒരു സ്‌കൂള് കെട്ടിടത്തില് ജാഡകളെല്ലാം മറ്റിവച്ച് ഒതുങ്ങിക്കഴിഞ്ഞു. സരസുവിന്റെ പിതാവ് നാടകരചയിതാവ് കണ്ണപ്പനാശാന്റെ നാടകഫലിതങ്ങളും, നാടകഗാനങ്ങളും ക്യാമ്പിന് ഉണര്‍വ്വ് നല്‍കി.ക്യാമ്പിലെത്തിയതോടെ, ഷാജിക്കും, ജെസിക്കും എപ്പോഴും കാണാമെന്നായി. ജെസിക്കായിരുന്നു അതില് കൂടുതല് സന്തോഷം. ഷാജി ക്യാമ്പിലെ അംഗങ്ങളും ക്ഷേമം അന്വേഷിക്കുന്നതിലും, അവര്‍ക്ക് ഭക്ഷണം വിളമ്പുന്നതിലും വ്യാപൃതനായിരുന്നു. ഇതിനിടയില് ചില നോട്ടത്തിലൂടെയും, തലോടലിലൂടെയും, ഇവരുടെ മനസ്സില് പ്രണയം ഇരമ്പിയെത്തി. പലപ്പോഴും ജെസി പരിസരം മറന്നെങ്കിലും ഷാജി പരിധി ലംഘിച്ചില്ല. പ്രളയജലംവീണ്ടും ഇരമ്പിപ്പാഞ്ഞ്\nകുട്ടനാടിനെ മൂടിക്കൊണ്ടിരുന്നു. ഷാജിയുടേയും. ജെസിയുടേയും പ്രണയവും പ്രളയജലം പോലെ\nഇരമ്പിപ്പാഞ്ഞുകൊണ്ടിരുന്നു. പ്രളയം പോലെ എന്തും സംഭവിക്കാവുന്ന അവസ്ഥ.\n‘പ്രളയത്തിന്റെ പശ്ചാത്തലത്തില്, കുട്ടനാട്ടിലെ ഒരു പ്രളയ ക്യാമ്പില് അരങ്ങേറുന്ന സംഭവങ്ങള് തീവ്രതയോടെ അവതരിപ്പിക്കുകയാണ് ഈ ചിത്രം’ ചിത്രത്തിന്റെ രചയിതാവായ എസ്. കെ. വില്വന് പറഞ്ഞു. പ്രളയവും, പ്രതീകാരവും, പ്രളയ ഭീതിയും ചേര്‍ന്ന സംഘര്‍ഷഭരിതമായ മുഹൂര്‍ത്തങ്ങളിലൂടെ വികസിക്കുന്ന കഥ, തികച്ചും, വ്യത്യസ്തമായ ഒരു മൂഡിലാണ് ചിത്രീകരീക്കുന്നത്. പ്രളയത്തിന്റെ തീവ്രത ചിത്രീകരിക്കാന് വമ്പന് സെറ്റുകള് അടിമാലിയില് തയ്യാറാക്കിയിരുന്നു. സായികുമാറും, ബിന്ദു പണിക്കരും, ഒരു ഇടവേളയ്ക്ക് ശേഷം ശക്തമായ കഥാപാത്രങ്ങളുമായി ഒരു തിരിച്ചു വരവ് നടത്തുന്ന ചിത്രമാണിത്.നയാഗ്ര മൂവിസിനുവേണ്ടി ദേവസ്യാ കുര്യാക്കോസ് അടിമാലി നിര്‍മ്മിക്കുന്ന’മൂന്നാം പ്രളയം’ എന്ന ചിത്രം രതീഷ് രാജു എം.ആര് സംവിധാനം ചെയ്യുന്നു.\nരചന- എസ്.കെ. വില്വന്, ക്യാമറ-റസാഖ് കുന്നത്ത്, എക്‌സിക്യൂട്ടിവ് പ്രൊഡ്യൂസര്- വിവേക്, ഗാനങ്ങള്- സച്ചിദാനന്ദന് പുഴക്കര, മണിത്താമര, സംഗീതം-രഘുപതി,ആലാപനം-സച്ചിന് വാര്യര്, മണിത്താമര, മേക്കപ്പ്- ലാല് കരമന, പ്രൊഡഷന് കണ്‍ട്രോളര്- പ്രകാശ് തിരുവല്ല, മാനേജര്-സലിം, കോസ്റ്റ്യൂമര്- നിയാസ് പാരി, ഷിജു താനൂര്, ചീഫ് അസോസിയേറ്റ് ഡയറക്ടര്- അനീഷ്, അസോസിയേറ്റ്-സാജന് ജോര്‍ജ്, അസിസ്റ്റന്റ് ഡയറക്ടര്-അര്‍ജുന് വിജയ്, അരുണ് കെ.വാണിയംകുളം, അജിത്ത്, ലിജോ ജോണ്, ക്യഷ്ണ പുഷ്‌കരന്, സ്റ്റില്- ഷാലു പേയാട്, പി.ആര്.ഒ അയ്മനം സാജന്,അഷ്‌ക്കര് സൗദാന്, സായികുമാര്, അനില് മുരളി, അരിസ്റ്റോ സുരേഷ്, ശശികുമാര്, (കാക്കിമുട്ടൈ) അനീഷ് ആനന്ദ്, അനില് ഭാസ്‌ക്കര്, സനൂജ സോമനാഥ്, കുളപ്പുള്ളി ലീല, സാന്ദ്രനായര്, ഐവാ, മഞ്ജു സുഭാഷ്, തുടങ്ങിയവരൊടോപ്പം മറ്റ് പ്രമുഖ താരങ്ങളും അഭിനയിക്കുന്നു.\nTags:moonnam pralayam moviebest malayalam videosmalayalam movie trailer latestBest Malayalam moviesMalayalam Full moviemoonnam pralayammalayalam movie videoslatest from mollywoodlatest cinema newsmalayalam cinema


ഒരു സമൂഹം സാംസ്‌കാരികമായി ഉയര്‍ന്നുനില്‍ക്കുന്നു, പുരോഗതി പ്രാപിച്ചിരിക്കുന്നു എന്നതിന്റെ ഏറ്റവും പ്രധാന മാപിനികളില് ഒന്ന് ആ സമൂഹത്തില് സ്ത്രീകള് എത്രത്തോളം സുരക്ഷിതരാണ്, അവരുടെ ജീവിതം എത്രത്തോളം അഭിമാനകരമാണ് എന്നതാണ്. ഇസ്‌ലാം അതിന്റെ സാമൂഹികവും സാംസ്‌കാരികവുമായ ഔന്നത്യത്തിന്റെ അളവുകോലായി സ്ത്രീകളുടെ പദവിയെയും നിശ്ചയിച്ചിട്ടുണ്ട്. ഇസ്‌ലാമിക നാഗരികതയുടെ ചരിത്രം പരിശോധിച്ചാലും ഇസ്‌ലാമിക ദര്‍ശനം പരിശോധിച്ചാലും നമുക്കത് മനസ്സിലാവും. 'നിങ്ങളില് ഉത്തമന് സ്ത്രീകളോട് നല്ല നിലയില് വര്‍ത്തിക്കുന്നവനാണ്' എന്ന പ്രവാചക അധ്യാപനം ഇതിന് തെളിവാണ്. ഇവിടെ വ്യക്തികളുടെ സാമൂഹിക പദവി അളക്കുന്നത് സ്ത്രീകളോടുള്ള അവരുടെ പെരുമാറ്റം ആധാരമാക്കിയാണ്.\nഅദിയ്യിബ്‌നു ഹാതിം റിപ്പോര്‍ട്ട് ചെയ്ത ഒരു നബിവചനം ഇങ്ങനെ: ''നീ കുറേ കാലം കൂടി ജീവിക്കുകയാണെങ്കില് തീര്‍ച്ചയായും ഒരു സ്ത്രീ ഹീറയില് (ഇറാഖിലുണ്ടായിരുന്ന ഒരു സ്ഥലം) നിന്ന് മക്കയില് വന്നു ത്വവാഫ് ചെയ്യുന്നത് നിനക്ക് കാണാം ..അല്ലാഹുവിനെയല്ലാതെ മറ്റൊന്നിനെയും ഭയപ്പെടാതെ...'' അറബികള് സ്ത്രീകളെ വിളിക്കുന്നത് തന്നെ ലംഘിക്കാനാവാത്തത്, പവിത്രമായത് എന്നൊക്കെ അര്‍ഥം വരുന്ന 'ഹുര്‍മ' എന്നാണ്. 'പുരുഷന്മാര് സ്ത്രീകളുടെ കൈകാര്യ കര്‍ത്താക്കള് ആണ്' എന്ന് മലയാളത്തില് ഏകദേശം അര്‍ഥം പറയാവുന്ന വിശുദ്ധ ഖുര്‍ആനിലെ സൂക്തം (4:34) യഥാര്‍ഥത്തില് പുരുഷന് സ്ത്രീയുടെ മേല് അധികാരം സ്ഥാപിക്കേണ്ടവനല്ല, മറിച്ച് സ്ത്രീയെ സംരക്ഷിക്കേണ്ടവനാണ് എന്ന ബോധ്യമാണ് നല്‍കുന്നത്. പുരുഷന്റെ ഭാഗത്തുനിന്ന് സ്ത്രീക്ക് കിട്ടേണ്ടത് സംരക്ഷണവും സുരക്ഷിതത്വബോധവുമാണ് എന്നര്‍ഥം. ഇതിന് ഉതകുന്ന നിയമനിര്‍ദേശങ്ങളാണ് ഖുര്‍ആനിലും പ്രവാചക വചനങ്ങളിലും നാം കാണുന്നത്.\nമോശമായ ചിന്തകളിലേക്കും പൈശാചിക പ്രവണതകളിലേക്കും മനുഷ്യനെ നയിക്കുന്ന ഒന്നാമത്തെ കവാടമാണ് നോട്ടം. അതുകൊണ്ടുതന്നെ ഖുര്‍ആന് പുരുഷനോട് നോട്ടം നിയന്ത്രിക്കാന് ശക്തമായി ആഹ്വാനം ചെയ്തു: ''നബിയേ, താങ്കള് സത്യവിശ്വാസികളോട് അവരുടെ ദൃഷ്ടികള് താഴ്ത്താനും ഗുഹ്യാവയവങ്ങള് കാത്തുസൂക്ഷിക്കാനും പറയുക. അതാണ് അവര്‍ക്ക് ഏറെ പരിശുദ്ധമായിട്ടുള്ളത്. തീര്‍ച്ചയായും അല്ലാഹു അവര് പ്രവര്‍ത്തിക്കുന്നതിനെപ്പറ്റി സൂക്ഷ്മമായി അറിയുന്നവനാകുന്നു'' (24:30). കാഴ്ചയിലൂടെ ലൈംഗികമായി ഉത്തേജിപ്പിക്കപ്പെടുന്ന പ്രകൃതമാണ് പുരുഷന്റേതെന്ന് പല പഠനങ്ങളും തെളിയിച്ചിട്ടുള്ളതാണ്. ഈ പ്രവണത സമൂഹത്തില് ഒരു ദുരന്തമാവാതിരിക്കാന് വേണ്ടിയാണ് ഇത്തരമൊരു നിയന്ത്രണം ഖുര്‍ആന് മുന്നോട്ടുവെച്ചത്. സ്ത്രീക്ക് അരോചകമാകുന്ന നോട്ടങ്ങള് പുരുഷന് ഒഴിവാക്കണമെന്ന കര്‍ശന നിര്‍ദേശമാണ് പ്രവാചക വചനങ്ങളിലും വന്നിട്ടുള്ളത്. പുരുഷന്റെ സാംസ്‌കാരികമായ ഔന്നത്യമായി ഇസ്ലാം അതിനെ കണ്ടു.\nഅഭിമാനവും സുരക്ഷിതത്വവും നല്‍കുന്ന വസ്ത്രം\nസ്ത്രീയുടെ ശരീരം മാത്രമല്ല അഭിമാനവും സുരക്ഷിതമാണെന്ന് ഉറപ്പുവരുത്തുക എന്നതാണ് മുഖവും മുന്‍കൈയും ഒഴിച്ചുള്ള ഭാഗങ്ങള് മറച്ചു കൊണ്ടുള്ള ഒരു വസ്ത്രധാരണരീതി നിര്‍ണയിക്കുന്നതിലൂടെ ഇസ്‌ലാം ചെയ്തിട്ടുള്ളത്. സ്ത്രീക്ക് മാത്രമല്ല, പുരുഷനും മാന്യമായ വസ്ത്രധാരണരീതി നിര്‍ബന്ധമാണ്. ''ആദം സന്തതികളേ, നിങ്ങള്‍ക്ക് നാം നിങ്ങളുടെ ഗോപ്യസ്ഥാനങ്ങള് മറയ്ക്കാന് ഉതകുന്ന വസ്ത്രവും അലങ്കാര വസ്ത്രവും നല്‍കിയിരിക്കുന്നു. ധര്‍മനിഷ്ഠയാകുന്ന വസ്ത്രമാകട്ടെ, അതാണ് കൂടുതല് ഉത്തമം'' (ഖുര്‍ആന് 7:26).\n''നബിയേ, താങ്കളുടെ പത്‌നിമാരോടും പുത്രിമാരോടും സത്യവിശ്വാസികളിലെ സ്ത്രീകളോടും അവരുടെ മൂടുപടങ്ങള് തങ്ങളുടെ മേല് താഴ്ത്തിയിടാന് പറയുക. അവര് തിരിച്ചറിയപ്പെടാനും അങ്ങനെ അവര് ശല്യം ചെയ്യപ്പെടാതിരിക്കാനും അതാണ് ഏറ്റവും അനുയോജ്യമായത്. അല്ലാഹു ഏറെ പൊറുക്കുന്നവനും കരുണാനിധിയുമാകുന്നു'' (ഖുര്‍ആന് 33:59).\n"My dress tells you that I amaMuslim and I expect to be treated respectfully as much asaWall Street banker would say thatabusiness suit defines him as an executive to be taken seriously' (എന്റെ വസ്ത്രം നിങ്ങളോട് പറയുന്നു ഞാന് ഒരു മുസ്‌ലിം ആണെന്നും എന്നെ നിങ്ങള് ആദരവോടെ കാണണമെന്നും. വാള് സ്ട്രീറ്റിലെ ഒരു ബാങ്കര് തന്റെ ബിസിനസ് സ്യൂട്ടിലൂടെ മറ്റുള്ളവര് ഗൗരവത്തോടെ കാണേണ്ട ഒരു എക്‌സിക്യൂട്ടീവാണ് താനെന്ന് സ്വയം നിര്‍വചിക്കുന്നത് പോലെ) എന്നുപറയാന് പ്രമുഖ ബ്രിട്ടീഷ് പത്രപ്രവര്‍ത്തകയായ യിവോണ് റിഡ്‌ലിക്ക് ധൈര്യം നല്‍കിയത് ഇസ്‌ലാം നിര്‍ദേശിക്കുന്ന ഈ വസ്ത്രധാരണ രീതിയാണ്. യഥാര്‍ഥത്തില് ഹിജാബ് ഒരു രാഷ്ട്രീയ പ്രഖ്യാപനമാണ്. ബഹുമതിയുടെ മുദ്രപത്രമാണ്. സ്ത്രീ, സമൂഹത്തില് അവള് തിരിച്ചറിയപ്പെടേണ്ടത് തന്റെ ശാരീരിക സൗന്ദര്യം കൊണ്ടോ സൗന്ദര്യം ഇല്ലായ്മ കൊണ്ടോ അല്ല, മറിച്ച് അവളുടെ വ്യക്തിത്വം കൊണ്ടും സ്വഭാവ സംസ്‌കരണം കൊണ്ടുമാണ് എന്നതിന്റെ പ്രഖ്യാപനമാണത്. മ്ലേഛമായ തുറിച്ചു നോട്ടങ്ങളില്‍നിന്നും സൗന്ദര്യ സങ്കല്‍പങ്ങളില്‍നിന്നും ഈ വസ്ത്രധാരണരീതി അവള്‍ക്ക് മോചനം നല്‍കുന്നു.\nസ്ത്രീ-പുരുഷ ഇടകലരലുകളില് നിയന്ത്രണം\n'ഒരു സ്ത്രീയും പുരുഷനും ഒറ്റക്ക് ആവുന്നില്ല, അവരുടെ ഇടയില് മൂന്നാമനായി പിശാച് ഉണ്ടായിക്കൊണ്ടല്ലാതെ' എന്ന പ്രവാചകവചനം സ്ത്രീ- പുരുഷ ബന്ധങ്ങളില് പുലര്‍ത്തേണ്ട മര്യാദകളും പാലിക്കേണ്ട അകലത്തിന്റെ രീതിയും സൂചിപ്പിക്കുന്നു. മി ടൂ കാമ്പയിനോടനുബന്ധിച്ച് വാള്‍സ്ട്രീറ്റിലെ ഉന്നത ഉദ്യോഗസ്ഥരില് ബ്ലൂംസ്ബര്‍ഗ് മാഗസിന് നടത്തിയ സര്‍വേയില് ഇത്തരം ആരോപണങ്ങള്‍ക്ക് വിധേയരാകാതിരിക്കാന് വേണ്ടി അവര് എടുത്ത ചില മുന്‍കരുതലുകളെ കുറിച്ച് പറയുകയുണ്ടായി. 'ഇനി ഒരിക്കലും ഒരു സ്ത്രീയുമായി ഒറ്റക്ക് ഒരു അടച്ചിട്ടമുറിയില് ഉണ്ടാവാതിരിക്കാന് ശ്രദ്ധിക്കും', 'വിമാനത്തിലും തീവണ്ടിയിലുമൊക്കെ യാത്ര ചെയ്യുമ്പോള് സ്ത്രീകള് ഇരിക്കുന്നതിന്റെ തൊട്ടടുത്ത സീറ്റില് ഇരിക്കാതിരിക്കാന് ശ്രദ്ധിക്കും', 'പെണ്ണിന്റെ കൂടെ ഒറ്റക്കുള്ള ഡിന്നറുകള് ഒഴിവാക്കും' എന്നിങ്ങനെ.\nഉഭയകക്ഷി സമ്മതപ്രകാരം ആണെങ്കിലും പരപുരുഷ/സ്ത്രീ ബന്ധത്തെ ഇസ്‌ലാം ഒരു കാരണവശാലും അംഗീകരിക്കുന്നില്ല. നമ്മുടെ സമൂഹത്തില് സ്ത്രീകളോട് എങ്ങനെ പെരുമാറിയാലും അതൊന്നും ഒരാളുടെ സാമൂഹിക പദവിയെ ബാധിക്കുന്നില്ല. വ്യക്തിപരം എന്ന് പറഞ്ഞ് മാറ്റിനിര്‍ത്തുകയാണ് ചെയ്യാറ്. എന്നാല് ഇസ്ലാം, വ്യക്തിപരം എന്ന് നാം മനസ്സിലാക്കുന്ന ഇത്തരം കാര്യങ്ങള് സമൂഹത്തിലും കുടുംബങ്ങളിലും ഉണ്ടാക്കുന്ന ദൂരവ്യാപകമായ പ്രത്യാഘാതങ്ങളെ മുന്നില്‍കണ്ടുകൊണ്ട് വിലക്കുകയാണ് ചെയ്തിട്ടുള്ളത്.\nസ്ത്രീയോടുള്ള മനോഭാവത്തില് മാറ്റം വരുത്തണം\nസ്ത്രീയെ നശിച്ച ജന്മമായും പിഴച്ചവളായും കാണുന്ന മനോഭാവം സമൂഹത്തില് നിലനില്‍ക്കുന്നത് കൊണ്ടാണ് പലപ്പോഴും അവള്‍ക്കെതിരെയുള്ള കൈയേറ്റങ്ങള് യാതൊരു കുറ്റബോധവും ഇല്ലാതെ നടത്താന് പലര്‍ക്കും കഴിയുന്നത്. പെണ്‍കുഞ്ഞുങ്ങളെ ശാപമായി കണ്ട് ജീവനോടെ കുഴിച്ചു മൂടിയിരുന്ന സമൂഹത്തില് ഇത്തരം മനോഭാവങ്ങളുടെ കടയ്ക്കല് കത്തിവെക്കുന്ന താക്കീതുകളാണ് ഖുര്‍ആനും പ്രവാചകനും നല്‍കിയത്. പെണ്‍കുഞ്ഞിന്റെ ജന്മത്തെ ആഘോഷമാക്കി കൊണ്ടാണ് ഇസ്‌ലാം അവളുടെ ജനിക്കാനും ജീവിക്കാനുമുള്ള അവകാശം സംരക്ഷിച്ചത്. ''അവരില് ആര്‍ക്കെങ്കിലും പെണ്‍കുഞ്ഞ് പിറന്നതായി സന്തോഷവാര്‍ത്ത ലഭിച്ചാല് ദുഃഖത്താല് അവന്റെ മുഖം കറുത്തിരുളും. തനിക്കു ലഭിച്ച സന്തോഷവാര്‍ത്ത ഉണ്ടാക്കുന്ന അപമാനത്താല് ആളുകളില്‍നിന്ന് ഒളിഞ്ഞ് മറയുന്നു. അയാളുടെ പ്രശ്‌നം അപമാനം സഹിച്ച് അതിനെ നിലനിര്‍ത്തണമോ അതല്ല മണ്ണില് കുഴിച്ചു മൂടണമോ എന്നതാണ്. അറിയുക അവരുടെ തീരുമാനം വളരെ നീചം തന്നെ'' (ഖുര്‍ആന് 16:58,59).\n''കുഴിച്ചുമൂടപ്പെട്ട പെണ്‍കുട്ടിയോട് ചോദിക്കുന്ന സന്ദര്‍ഭം, ഏതൊരു പാപത്തിന്റെ പേരിലാണ് താന് വധിക്കപ്പെട്ടത് എന്ന്'' (ഖുര്‍ആന് 81:8,9).\n'ഒരാള് രണ്ടോ മൂന്നോ പെണ്‍മക്കളെ അല്ലെങ്കില് സഹോദരിമാരെ ജീവിതകാലം മുഴുവന് അല്ലെങ്കില് അവര് മരിക്കുവോളം സംരക്ഷിച്ചു എങ്കില് സ്വര്‍ഗത്തില് അവരും ഞാനും ഇപ്രകാരമായിരിക്കും. തുടര്‍ന്ന് പ്രവാചകന് അദ്ദേഹത്തിന്റെ നടുവിരലും ചൂണ്ടുവിരലും ഉയര്‍ത്തിക്കാട്ടി' പോലുള്ള നബിവചനങ്ങള് പെണ്‍കുഞ്ഞിന്റെ ജനനം ആഘോഷമാക്കാന് വിശ്വാസികള്‍ക്ക് പ്രേരണയാകുന്നു.\nആണ്-പെണ് സൃഷ്ടിപ്പില് സമത്വം ദര്‍ശിക്കാന് സാധിക്കാതെ പോയതാണ് സ്ത്രീയോടുള്ള കടുത്ത വിവേചനത്തിന്റെ മറ്റൊരു കാരണം. അറേബ്യയില് മാത്രമല്ല ലോകം മുഴുവനും സ്ത്രീയെ അടിമയായോ ആത്മാവില്ലാത്തവളായോ അടിമച്ചന്തയിലെ വെറും ചരക്കായോ ഒക്കെ കൈകാര്യം ചെയ്യാവുന്ന ഒരു സൃഷ്ടി മാത്രമായി കണ്ടുപോന്നിരുന്ന ഏഴാം നൂറ്റാണ്ടിലാണ് ഖുര്‍ആനിലൂടെ സ്ത്രീ വിമോചനത്തിന് തുടക്കം കുറിക്കുന്ന വിപ്ലവകരമായ ആ ദിവ്യവചനം മുഴങ്ങിക്കേട്ടത്: ''മനുഷ്യരേ, നിങ്ങളെ ഒരേ ആത്മാവില്‍നിന്ന് സൃഷ്ടിക്കുകയും അതില്‍നിന്നുതന്നെ അതിന്റെ ഇണയെയും സൃഷ്ടിക്കുകയും അവര് ഇരുവരില്‍നിന്നുമായി ധാരാളം പുരുഷന്മാരെയും സ്ത്രീകളെയും വ്യാപിപ്പിക്കുകയും ചെയ്തവനായ നിങ്ങളുടെ രക്ഷിതാവിനെ നിങ്ങള് സൂക്ഷിക്കുവിന്. ഏതൊരു അല്ലാഹുവിന്റെ പേരില് നിങ്ങള് അന്യോന്യം ചോദിച്ചു കൊണ്ടിരിക്കുന്നുവോ അവനെ നിങ്ങള് സൂക്ഷിക്കുക, കുടുംബബന്ധങ്ങളെയും. തീര്‍ച്ചയായും അല്ലാഹു നിങ്ങളെ നിരീക്ഷിച്ചുകൊണ്ടിരിക്കുന്നവനാകുന്നു''\nസ്ത്രീയും പുരുഷനും ഒരേ ഇനമാണ്, ഒരേ പദാര്‍ഥമാണ്, ഒരേ വംശമാണ് എന്ന് സ്ഥാപിക്കുകയാണ് ഖുര്‍ആന് ഇതിലൂടെ ചെയ്തത്.\nപെണ്ണിനെ നീചയായി കാണാന് പ്രേരിപ്പിക്കുന്ന മറ്റൊരു സങ്കല്‍പം ആദി പാപവുമായി ബന്ധപ്പെട്ടതാണ്. ആദമിനെ പിഴപ്പിച്ചവള് സ്ത്രീ, പിശാചിന്റെ പ്രേരണക്ക് എളുപ്പത്തില് വശംവദയായവള് സ്ത്രീ തുടങ്ങിയ സങ്കല്‍പ്പങ്ങളെ റദ്ദ് ചെയ്യുന്നതാണ് ഖുര്‍ആന് വചനങ്ങള്. ഖുര്‍ആന് പറഞ്ഞത് അവര് രണ്ടു പേരും തെറ്റ് ചെയ്തു, രണ്ടു പേരും പശ്ചാത്തപിച്ചു, രണ്ടു പേര്‍ക്കും അല്ലാഹു പൊറുത്തു കൊടുത്തു എന്നാണ്. സ്ത്രീയെ ഇകഴ്ത്തുന്ന പണ്ടോര, ആഫ്രോഡൈറ്റ് സങ്കല്‍പങ്ങളോ, മനുവാദമോ, അപശകുനമെന്ന കാഴ്ചപ്പാടോ ഒന്നും തന്നെ ഇസ്‌ലാം അംഗീകരിക്കുന്നില്ല. പാപത്തിലും ചാപല്യത്തിലും അന്തര്‍ലീനമായ ഒരു സ്വത്വമായി അവളെ കാണുന്നില്ല (2:35-36, 7:19-27, 20: 117-123 തുടങ്ങിയ ഖുര്‍ആനിക സൂക്തങ്ങള് കാണുക).\nകുടുംബിനി എന്ന നിലയില് പ്രസവം, സന്താന പരിപാലനം തുടങ്ങിയ ജൈവ പ്രക്രിയകളെ മോശമായോ സമയം കൊല്ലുന്ന ഏര്‍പ്പാടായോ അല്ല ഇസ്ലാം കാണുന്നത്. മറിച്ച്, സമൂഹത്തിന്റെ നല്ല ഭാവി ഉറപ്പുവരുത്തുന്ന ഏറ്റവും ഉത്തമമായ പ്രക്രിയയായിട്ടാണ്. അതിനാല് തന്നെ അതിനുതകുന്ന കുടുംബാന്തരീക്ഷം സൃഷ്ടിച്ചു കൊണ്ടും അതിന് അര്‍ഹമായ സാമൂഹികാംഗീകാരം സ്ത്രീക്ക് നല്‍കിക്കൊണ്ടും മാതൃത്വത്തെ മനുഷ്യസമൂഹത്തില് ഏറ്റവും ആദരിക്കപ്പെടുന്ന ഒരു പദവിയായി ഉയര്‍ത്തിക്കാട്ടുകയാണ് ഇസ്‌ലാം ചെയ്തത്. സൃഷ്ടികര്‍ത്താവിന് തൊട്ടു താഴെയാണ് ആദരവിന്റെ കാര്യത്തില് മാതാവിന്റെ സ്ഥാനം. 'സ്വര്‍ഗം മാതാവിന്റെ കാല്‍ച്ചുവട്ടില്' എന്ന പ്രവാചക വചനം സ്ത്രീയെ കുറിച്ച് പുരുഷ മനസ്സില് വേരൂന്നിയിട്ടുള്ള അധമ വികാരങ്ങള്‍ക്ക് തടയിടാന് പോന്നതാണ്. ആദരവിന്റെയും ബഹുമാനത്തിന്റെയും ഉത്തമ വികാരങ്ങള് മനസ്സില് വേരൂന്നിയാല് സ്ത്രീക്ക് വേദന ഉണ്ടാക്കിയേക്കാവുന്ന ഏതൊരു പ്രവൃത്തിയെ കുറിച്ചും ചിന്തിക്കാന് തന്നെ പുരുഷന് ഭയപ്പെടും. അതാണ് അറേബ്യയില് സംഭവിച്ചത്.\nമനുഷ്യന്റെ ജൈവിക തൃഷ്ണയെ വിലക്കുന്നതിനു പകരം പ്രോത്സാഹിപ്പിക്കുകയും അതിന് ഉചിതമായ മാര്‍ഗങ്ങള് നിര്‍ദേശിക്കുകയുമാണ് ഇസ്‌ലാം. വ്യഭിചാരം വിലക്കിയപ്പോള് വിവാഹം പ്രോത്സാഹിപ്പിച്ചു. നിര്‍ണിത അവകാശങ്ങളും ഉത്തരവാദിത്തങ്ങളുമുള്ള പവിത്രവും ബലിഷ്ഠവുമായ കരാറായി വിവാഹത്തെ പരിചയപ്പെടുത്തി. വിവാഹത്തിനു മുമ്പ് സ്ത്രീപുരുഷന്മാര് പരസ്പരം കാണുകയും പെണ്ണിന്റെ ഇഷ്ടം കൂടി പരിഗണിക്കുകയും വേണം എന്നത് ഇസ്‌ലാമിക ചര്യയുടെ ഭാഗമായി നിശ്ചയിക്കപ്പെട്ടു. വിവാഹവുമായി ബന്ധപ്പെട്ട സാമ്പത്തികമായ എല്ലാ ബാധ്യതകളും പുരുഷന്റേതായിരിക്കുമെന്ന് പ്രഖ്യാപിച്ചു. സ്ത്രീയുടെ സാമ്പത്തിക സുരക്ഷ ഉറപ്പുവരുത്തുന്നതിനായി മഹ്ര് അഥവാ വിവാഹമൂല്യം വരന് വധുവിന് നല്‍കണമെന്ന് നിര്‍ദേശിച്ചു. വൈവാഹിക ബന്ധത്തിന് അടിസ്ഥാനം പ്രേമത്തെ പോലെതന്നെ കാരുണ്യവുമാണെന്ന് പഠിപ്പിച്ചു.\n''അല്ലാഹു നിങ്ങളില് നിന്നുതന്നെ നിങ്ങള്‍ക്ക് ഇണകളെ സൃഷ്ടിച്ചുതന്നു. നിങ്ങള്‍ക്ക് സമാധാനത്തോടെ ഒത്തുചേരാന്. നിങ്ങള്‍ക്കിടയില് സ്നേഹവും കാരുണ്യവും ഉണ്ടാക്കി. ഇതൊക്കെയും അല്ലാഹുവിന്റെ ദൃഷ്ടാന്തങ്ങളില് പെട്ടവയാണ്. സംശയമില്ല; വിചാരശാലികളായ ജനത്തിന് ഇതിലെല്ലാം നിരവധി തെളിവുകളുണ്ട്'' (ഖുര്‍ആന് 30:21).\nദമ്പതികള് പരസ്പരം വഴക്കിട്ട് കഴിയേണ്ടവരല്ല വിട്ടുവീഴ്ചയും ഗുണകാംക്ഷയും പുലര്‍ത്തേണ്ടവരാണെന്ന് പഠിപ്പിച്ചു. ''സത്യവിശ്വാസികളേ, സ്ത്രീകളെ ബലാല്‍ക്കാരമായി അനന്തരാവകാശ സ്വത്തായി എടുക്കല് നിങ്ങള്‍ക്ക് അനുവദനീയമല്ല. അവര്‍ക്ക് നിങ്ങള് കൊടുത്തിട്ടുള്ളത് ഒരുഭാഗം തട്ടിയെടുക്കാന് വേണ്ടി നിങ്ങള് അവരെ മുടക്കി ഇടുകയും ചെയ്യരുത്. അവര് പ്രത്യക്ഷമായ വല്ല മ്ലേഛവൃത്തിയും ചെയ്‌തെങ്കില് അല്ലാതെ അവരോട് നിങ്ങള് മര്യാദയോടെ വര്‍ത്തിക്കേണ്ടതുമാണ്. നിങ്ങള്‍ക്ക് അവരോട് വെറുപ്പ് തോന്നുന്ന പക്ഷം (നിങ്ങള് മനസ്സിലാക്കുക) നിങ്ങള് ഒരു കാര്യം വെറുക്കുകയും അതേ കാര്യത്തില് അല്ലാഹു ധാരാളം നന്മ നിശ്ചയിക്കുകയും ചെയ്തു എന്ന് വരാം'' (ഖുര്‍ആന് 4:19).\nനബി (സ) പറഞ്ഞു: ''സത്യവിശ്വാസി സത്യവിശ്വാസിനികളോട് കോപിക്കരുത്. അവളില്‍നിന്ന് ഒരു സ്വഭാവം അവന് വെറുത്താല് തന്നെയും മറ്റു പലതിലും തൃപ്തിപ്പെടാന് ഇടയുണ്ട്.'' ഗാര്‍ഹിക പീഡനത്തിന് പിന്നെ എന്ത് പഴുതാണ് അവശേഷിക്കുന്നത്? ലൈംഗികാസ്വാദനം പുരുഷനെപ്പോലെ തന്നെ സ്ത്രീക്കും അവകാശപ്പെട്ടതാണെന്നും അതിനാല് തന്നെ സ്ത്രീയുടെ കൂടി ഇഷ്ടവും സൗകര്യവും പരിഗണിച്ച് കൊണ്ടാവണം ലൈംഗിക വൃത്തിയില് ഏര്‍പ്പെടേണ്ടത് എന്നും പഠിപ്പിച്ചു.\n'നിങ്ങളിലാരെങ്കിലും തന്റെ ഭാര്യയുമായി ലൈംഗികബന്ധത്തില് ഏര്‍പ്പെടുകയാണെങ്കില് പക്ഷികളെപ്പോലെ ആവരുത്. സാവകാശം കാണിക്കുകയും ക്ഷമ പാലിക്കുകയും ചെയ്യുക' എന്ന പ്രവാചകവചനം പുരുഷനെ അപേക്ഷിച്ച് സ്ത്രീയുടെ ലൈംഗിക ഉത്തേജനം സാവധാനം സംഭവിക്കുന്ന ഒന്നാണെന്നും അതിനാല് തന്നെ ക്ഷമയോടെ അതിനു വേണ്ടി കാത്തുനില്‍ക്കുക എന്നത് പുരുഷന്റെ ബാധ്യതയാണെന്നും പഠിപ്പിക്കുന്നു.\nപെണ്ണിന്റെ പവിത്രതക്കും അഭിമാനത്തിനും കോട്ടം തട്ടുന്ന ഏതു പ്രവൃത്തിയും കഠിനമായ ശിക്ഷ അര്‍ഹിക്കുന്ന കുറ്റമാണ് ഇസ്‌ലാമിക നിയമപ്രകാരം. സ്ത്രീകളെക്കുറിച്ച് അപവാദം പറയുന്നത് വന് പാപങ്ങളുടെ കൂട്ടത്തില് എണ്ണുകയും പരദൂഷണം, പരസ്പരം കളിയാക്കല് തുടങ്ങിയവ ആരെക്കുറിച്ചായാലും കൊടിയ പാപങ്ങളും വെറുക്കപ്പെടേണ്ടവയുമാണെന്ന് പഠിപ്പിക്കുകയും ചെയ്തു.\n''പരിശുദ്ധരും ദുര്‍നടപടിയെക്കുറിച്ചാലോചിക്കുകപോലും ചെയ്യാത്തവരുമായ സത്യവിശ്വാസിനികളെ സംബന്ധിച്ച് ദുരാരോപണമുന്നയിക്കുന്നവര് ഇഹത്തിലും പരത്തിലും ശപിക്കപ്പെട്ടിരിക്കുന്നു. അവര്‍ക്ക് കഠിനമായ ശിക്ഷയുണ്ട്'' (ഖുര്‍ആന് 24:23).\n''നാലു സാക്ഷികളെ ഹാജരാക്കാതെ ചാരിത്രവതികളുടെ മേല് കുറ്റമാരോപിക്കുന്നവരെ നിങ്ങള് എണ്‍പത് അടിവീതം അടിക്കുക. അവരുടെ സാക്ഷ്യം പിന്നീടൊരിക്കലും സ്വീകരിക്കരുത്. അവര് തന്നെയാണ് തെമ്മാടികള്'' (ഖുര്‍ആന് 24:4).\nഇസ്‌ലാമിക നിയമത്തിന്റെ അടിസ്ഥാന തത്ത്വം തെറ്റ് ചെയ്തതായി തെളിയിക്കപ്പെടുന്നതുവരെ എല്ലാവരും നിരപരാധികളാണ് എന്നതാണ്. അവരെ കുറിച്ച് അപവാദം പറയല് വന് പാപമാണ്. കുറ്റം തെളിയിക്കപ്പെട്ടു കഴിഞ്ഞാല് ശിക്ഷ നടപ്പാക്കുന്നതിന് യാതൊരു ദാക്ഷിണ്യവും പാടില്ല എന്നും ഖുര്‍ആന് കല്‍പ്പിക്കുന്നു.\n''വ്യഭിചാരിണിയെയും വ്യഭിചാരിയെയും നൂറടി വീതം അടിക്കുക. അല്ലാഹുവിന്റെ നിയമവ്യവസ്ഥ നടപ്പാക്കുന്ന കാര്യത്തില് അവരോടുള്ള ദയ നിങ്ങളെ പിടികൂടാതിരിക്കട്ടെ, നിങ്ങള് അല്ലാഹുവിലും അന്ത്യദിനത്തിലും വിശ്വസിക്കുന്നവരെങ്കില്. അവരെ ശിക്ഷിക്കുന്നതിന് സത്യവിശ്വാസികളിലൊരു സംഘം സാക്ഷ്യംവഹിക്കുകയും ചെയ്യട്ടെ'' (24:2).\nവിദ്യ അഭ്യസിച്ചേ തീരൂ\nആണിന് എന്നപോലെ പെണ്ണിനും ആത്മാഭിമാനത്തോടെ സമൂഹത്തിനു മുന്നില് എഴുന്നേറ്റ് നില്‍ക്കാനും സ്വന്തം അവകാശങ്ങള് തിരിച്ചറിയാനും വിദ്യാഭ്യാസം അനിവാര്യമാണ്. 'വായിക്കുക, സൃഷ്ടിച്ച നിന്റെ നാഥന്റെ നാമത്തില്' (96:1) എന്നതാണ് വിശുദ്ധ ഖുര്‍ആനിലെ മനുഷ്യരോടുള്ള ഒന്നാമത്തെ കല്‍പ്പന. 'അറിവ് നേടുക എന്നത് മുസ്‌ലിം സ്ത്രീയുടെയും പുരുഷന്റെയും മേല് നിര്‍ബന്ധമാക്കപ്പെട്ട ബാധ്യതയാണ്' എന്ന് പറഞ്ഞ പ്രവാചകന് സ്ത്രീക്ക് അതിനു വേണ്ട സൗകര്യങ്ങള് ചെയ്തു കൊടുത്തു.\nഅങ്ങനെ ശബ്ദമില്ലാത്ത, അടിമകളേക്കാള് മോശമായ അവസ്ഥയില് നിന്നും ഉറച്ച നിലപാടുള്ള, ശക്തമായി പ്രതികരിക്കുന്ന, സ്വന്തം അവകാശങ്ങള്‍ക്കുവേണ്ടി ശബ്ദമുയര്‍ത്തുന്ന വ്യക്തിത്വമായി സ്ത്രീയെ ഉയര്‍ത്തി.\nസ്വന്തം പ്രശ്‌നങ്ങള് മാത്രമല്ല മുഴുവന് സമൂഹത്തിന്റെയും പ്രശ്‌നങ്ങള് സമൂഹമധ്യത്തിലും ഭരണാധികാരികളുടെ ശ്രദ്ധയിലും കൊണ്ടുവരാനും തെറ്റ് ചെയ്തത് ഉന്നതരാണെങ്കിലും ശക്തമായി ഇടപെടാനും തിരുത്തിക്കാനുമുള്ള സ്വാതന്ത്ര്യവും സ്ത്രീക്കുണ്ട്. 'സത്യവിശ്വാസികളായ സ്ത്രീപുരുഷന്മാര് പരസ്പരം സഹായികളാണ്. അവര് നന്മ കല്‍പിക്കുന്നു. തിന്മ തടയുന്നു...' (9:71), 'തന്റെ ഭര്‍ത്താവിനെക്കുറിച്ച് നിന്നോട് തര്‍ക്കിക്കുകയും അല്ലാഹുവോട് ആവലാതിപ്പെടുകയും ചെയ്യുന്നവളുടെ വാക്കുകള് അല്ലാഹു കേട്ടിരിക്കുന്നു; തീര്‍ച്ച. അല്ലാഹു നിങ്ങളിരുവരുടെയും സംഭാഷണം ശ്രവിക്കുന്നുണ്ട്. നിശ്ചയമായും അല്ലാഹു എല്ലാം കേള്‍ക്കുന്നവനും കാണുന്നവനുമാകുന്നു' (58:1) തുടങ്ങിയ ഖുര്‍ആന് വചനങ്ങള് ശ്രദ്ധേയമാണ്.\nപിഞ്ചുകുഞ്ഞിനെ പോലും ലൈംഗിക തൃഷ്ണയോടെ സമീപിക്കാന് പ്രേരിപ്പിക്കുന്ന, ലൈംഗിക അരാജകത്വത്തിലേക്കും വഴിവിട്ട ബന്ധങ്ങളിലേക്കും നയിക്കുന്ന എല്ലാ സാഹചര്യങ്ങളെയും ഇസ്‌ലാം വിലക്കി. മദ്യം, മയക്കുമരുന്ന്, അശ്ലീലത തുടങ്ങി മനസ്സുകളെ പൈശാചികവല്‍ക്കരിക്കുന്ന എല്ലാ കവാടങ്ങളും കൊട്ടിയടച്ചു.\nനിയമനടപടികളും ശിക്ഷയും അവസാനത്തെ ആയുധമാണ്. യഥാര്‍ഥ പ്രതിവിധി മനസ്സുകളുടെ ശുദ്ധീകരണമാണ്. അല്ലാഹുവിലുള്ള വിശ്വാസവും പരലോകത്തെ കുറിച്ച ഉറച്ച ബോധവും കൊണ്ട് മാത്രമേ അത് സാധ്യമാവൂ. അതിനുള്ള മാര്‍ഗം ഖുര്‍ആന് പറഞ്ഞ് തരുന്നുണ്ട്:\n''ജനങ്ങളേ, നിങ്ങളുടെ നാഥനെ സൂക്ഷിക്കുക. ഒരൊറ്റ സത്തയില്‍നിന്ന് നിങ്ങളെ സൃഷ്ടിച്ചവനാണവന്. അതില്‍നിന്നുതന്നെ അതിന്റെ ഇണയെ സൃഷ്ടിച്ചു. അവ രണ്ടില്‍നിന്നുമായി ധാരാളം പുരുഷന്മാരെയും സ്ത്രീകളെയും അവന് വ്യാപിപ്പിച്ചു. ഏതൊരു അല്ലാഹുവിന്റെ പേരിലാണോ നിങ്ങള് അന്യോന്യം അവകാശങ്ങള് ചോദിക്കുന്നത് അവനെ സൂക്ഷിക്കുക; കുടുംബബന്ധങ്ങളെയും. തീര്‍ച്ചയായും അല്ലാഹു നിങ്ങളെ സദാ ശ്രദ്ധിച്ചുകൊണ്ടിരിക്കുന്നവനാണ്'' (4:1).


'ആമി' 'പാഡ് മാന്' 'റോസാപ്പൂ'; വെള്ളിത്തിരയില് മാറ്റുരയ്ക്കാന് മൂന്നു ചിത്രങ്ങള്-Aami, Pad Man, Rosapoo hits theaters tomorrow\nAami Pad Man Rosapoo Hits Theaters Tomorrow\n'ആമി' 'പാഡ്മാന്' 'റോസാപ്പൂ'; വെള്ളിത്തിരയില് മാറ്റുരയ്ക്കാന് മൂന്നു ചിത്രങ്ങള്\nപ്രേക്ഷകർ ഏറെ ആകാംക്ഷയോടെ കാത്തിരിക്കുന്ന മൂന്നു ചിത്രങ്ങളാണ് നാളെ തിയേറ്ററുകളിൽ എത്തുന്നത്.\nFebruary 08, 2018 10:58:10 am\nമലയാളത്തിന്റെ മണമുള്ള എഴുത്തുകാരി മാധവിക്കുട്ടിയുടെ ജീവിതം ആസ്‌പദമാക്കി കമല് ഒരുക്കുന്ന ചിത്രം ‘ആമി’ നാളെ (ഫെബ്രുവരി 9) തിയേറ്ററുകളിലെത്തുന്നു. മഞ്ജുവാര്യര് മാധവിക്കുട്ടിയായി എത്തുന്ന ചിത്രത്തെ തുടക്കം മുതലേ വിവാദങ്ങള് പിന്തുടര്‍ന്നിരുന്നു, കഥാകാരിയുടെ ജീവിതം പോലെ.\nപ്രണയവും വിരഹവും സ്‌നേഹവും സ്വപ്‌നങ്ങളുമെല്ലാം മറയില്ലാതെ അവതരിപ്പിച്ച എഴുത്തുകാരിയായിരുന്നു മാധവിക്കുട്ടി. നേരത്തേ സിനിമയിലേക്ക് മാധവിക്കുട്ടിയായി പരിഗണിച്ചിരുന്നത് ബോളിവുഡ് താരം വിദ്യാബാലനെയായിരുന്നു. എന്നാല് ചില കാരണങ്ങളാല് വിദ്യ ചിത്രത്തില് നിന്നും പിന്മാറുകയും പിന്നീട് ഈ വേഷം മഞ്ജുവിലേക്ക് എത്തുകയുമായിരുന്നു. ചിത്രത്തിലെ ശ്രേയാ ഘോഷാല് ആലപിച്ച രണ്ടു ഗാനങ്ങളും ഇതിനോടകം പ്രേക്ഷകര് ഏറ്റെടുത്തു കഴിഞ്ഞു.\nഅക്ഷയ് കുമാറിനെ നായകനാക്കി ആര് ബാല്‍കി സംവിധാനം ചെയ്യുന്ന ചിത്രം പാഡ്മാന് പ്രേക്ഷകര് ഏറെ ആകാംക്ഷയോടെയാണ് കാത്തിരിക്കുന്നത്. സാനിറ്ററി നാപ്കിനുകള് നിര്‍മ്മിക്കുന്ന കോയമ്പത്തൂരിലെ അരുണാചലം മുരുകാനന്ദന്റെ ജീവിതത്തെ ആസ്‌പദമാക്കിയാണ് ചിത്രം ഒരുക്കുന്നത്. ട്വിങ്കിള് ഖന്നയും ഗൗരി ഷിണ്ടെയും ചേര്‍ന്നാണ് ചിത്രത്തിന്റെ നിര്‍മ്മാണം. രാധിക ആപ്‌തെയാണ് ചിത്രത്തിലെ നായിക.\nചിത്രത്തിന്റെ പ്രോമോഷന്റെ ഭാഗമായി ട്വിറ്ററിലും ഫെയ്സ്ബുക്കിലും നടത്തുന്ന പാഡ്മാന് ചലഞ്ച് ഇതിനോടകം തന്നെ സോഷ്യല് മീഡിയ ഏറ്റെടുത്തു.\nബിജു മേനോന്-സണ്ണി വെയ്ന് കൂട്ടുകെട്ടില് ഒരുങ്ങുന്ന ചിത്രം ‘റോസാപ്പൂ’ ആണ് നാളെ തിയേറ്ററുകളിലെത്തുന്ന മറ്റൊരു ചിത്രം. സൗബിന് ഷാഹിര്, നീരജ്, സലീംകുമാര് എന്നിവര് മുഖ്യകഥാപാത്രങ്ങളെ അവതരിപ്പിക്കുന്ന ചിത്രത്തിലെ നായിക തെന്നിന്ത്യന് താരം അഞ്ജലിയാണ്. വിനു ജോസഫ് കഥയും തിരക്കഥയും സംവിധാനവും നിര്‍വ്വഹിക്കുന്ന ചിത്രം ഷിബു തമീന്‍സാണ് നിര്‍മ്മിക്കുന്നത്. പുലി, ഇരുമുഗന് തുടങ്ങിയ ബ്രഹ്മാണ്ഡചിത്രങ്ങളൊരുക്കിയ നിര്‍മ്മാതാവാണ് ഷിബു തമീന്‍സ്. ദുല്‍ഖര് സല്‍മാന് നായകനായ എബിസിഡിക്ക് ശേഷം ഷിബു തമീന്‍സ് നിര്‍മ്മിക്കുന്ന രണ്ടാമത്തെ ചിത്രമാണിത്.\nTags: Akshay Kumar, Biju Menon, Madhavikutty, Manju Warrier


കാലം എങ്ങോട്ടാണ് സഞ്ചരിക്കുന്നത്?\nThiruvananthapuram, First Published 2, Jan 2019, 1:54 PM\nഷിബു അങ്ങനെ പറഞ്ഞപ്പോൾ ആണ് അവൻ മുസ്ലിം ആണെന്ന് ഞാനറിഞ്ഞത്. ഇത്രയും കാലമായി ഷിബുവിന്‍റെ മതമോ ജാതിയോ എനിക്കറിയാമായിരുന്നില്ല. പ്രീഡിഗ്രിക്ക് രണ്ടു വർഷം ഒരുമിച്ചു പഠിച്ചതാണ് ഞങ്ങൾ. സയൻസ് ഗ്രൂപ്പ് ആയിരുന്നതിനാൽ ക്ലാസ്സിൽ ചുരുക്കം ആണുങ്ങളേ ഉണ്ടായിരുന്നുള്ളു.\nചില നേരം രോഷം വരാറില്ലേ? സങ്കടങ്ങള്. പ്രതിഷേധങ്ങള്. അമര്‍ഷങ്ങള്. മൗനം കുറ്റകരമാണെന്ന് തോന്നുന്ന നേരങ്ങളില്, വിഷയങ്ങളില്, സംഭവങ്ങളില് ഉള്ളിലുള്ളത് തുറന്നെഴുതൂ. കുറിപ്പുകള് submissions@asianetnews.in എന്ന വിലാസത്തില് ഫോട്ടോ സഹിതം അയക്കൂ. സബ്ജക്ട് ലൈനില് 'എനിക്കും ചിലത് പറയാനുണ്ട്!' എന്നെഴുതാന് മറക്കരുത്. വ്യക്തിഹത്യ, അസഭ്യങ്ങള്, അശ്ലീലപരാമര്‍ശങ്ങള് തുടങ്ങിയവ ഒഴിവാക്കണം.\n"ഞാനവളോട് വല്യ കൂട്ടില്ല കാരണം, അവള് ......... മതത്തിലുള്ളതാണ്", ഈ അടുത്ത ദിവസം മക്കളെ സ്കൂളിൽ നിന്ന് കൂട്ടാൻ ചെന്നപ്പോൾ അരികിൽ കൂടി നടന്നുപോയ വെറും എട്ടോ ഒൻപതോ വയസ് മാത്രമുള്ള ഒരു കുട്ടി അവന്‍റെ അച്ഛനോടു ഇങ്ങനെ പറഞ്ഞത് കേട്ടപ്പോൾ, എനിക്ക് വായനയുടെ, എഴുത്തിന്‍റെ വിത്തുകൾ എന്നിൽ പാകിയ എന്‍റെ സ്കൂൾ കാലത്തെ സുഹൃത്ത് രഞ്ജിത്തിനെ ഓർമ്മ വന്നു. ചിത്രരചനക്ക് എന്നും വാശിയോടെ ഒപ്പത്തിനൊപ്പം മത്സരിക്കുമ്പോളും തോളിൽ കയ്യിട്ടു നടന്ന വിനോദിനെ ഓർമ്മ വന്നു. നാടകമത്സരങ്ങൾക് ഒപ്പമുണ്ടായിരുന്ന സജിയേയും പ്രസാദിനെയും മോൻസിയെയും ഓർമ്മവന്നു. പ്രീഡിഗ്രി പഠനകാലത്ത് ഒപ്പമുണ്ടായിരുന്ന ഷിബുവിനെയും സത്യനെയും കബീറിനെയും ഓർമ്മ വന്നു.\nകാന്‍റീനില് ക്ലാസ് കട്ട് ചെയ്തിരുന്ന സമയത്ത് പെട്ടെന്ന് പ്രിൻസിപ്പൽ കടന്നു വന്നപ്പോൾ, മേശപ്പുറത്ത് കിടന്നിരുന്ന പഴത്തൊലിയെടുത്തു കയ്യിൽ പിടിച്ചിട്ട് 'കഴിക്കുവായിരുന്നു സാറെ ഇപ്പൊ ക്ലാസ്സിൽ കയറിക്കോളാം' എന്നുപറഞ്ഞ നവാസിനെ ഓർമവന്നു. ഇവരുടെ ആരുടേയും മതം നോക്കിയല്ല ഞങ്ങൾ ഒരുമിച്ച് ക്രിക്കറ്റ് കളിച്ചത്. 'കാലൻജോയിയുടെ മരണമണി മുഴങ്ങുന്നച്ചോ പൊന്നച്ചോ' എന്ന് സമരത്തിന് ഒരുമിച്ച് മുദ്രാവാക്യം വിളിച്ചത്. സോണിയെ ഇടിച്ചിട്ട് നിർത്താതെ പോയ ബസിനു കല്ലെറിഞ്ഞത്. മകളെ സ്ഥിരം കാറിനു കോളേജിൽ കൊണ്ട് വിട്ടിരുന്ന ഡോക്‌ടറുടെ വണ്ടിതടഞ്ഞ് 'മീനേയ് മീനേയ്'എന്ന് ആർത്തുവിളിച്ചത്, മോളെ ബസിന് വിട്ടാൽമതിയെന്നു പറഞ്ഞത്.\nമക്കളെ ആനപ്പുറത്ത് കയറ്റാമെന്ന് ഷിബു പറഞ്ഞു\nനവാസിനും കബീറിനും ഷിബുവിനും ജോബിക്കും പ്രിൻസിനും സത്യനുമെല്ലാം അന്നൊരു മതമേ ഉണ്ടായിരുന്നുള്ളൂ: സൗഹൃദം... ഇപ്പോഴും അത് അങ്ങനെത്തന്നെ.\nരണ്ടുവർഷം മുമ്പ് നാട്ടിൽപോയപ്പോൾ കുടുംബമൊരുമിച്ച് തേക്കടി കാണാൻ പോയി. അവിടെ സ്‌പൈസസ് ബിസ്സിനസ്സ് ആണ് ഷിബുവിന്. മക്കളെ ആനപ്പുറത്ത് കയറ്റാമെന്ന് ഷിബു പറഞ്ഞു. അങ്ങനെ ഷിബു വിദേശടൂറിസ്റ്റുകളെ ആകർഷിക്കാൻ നടത്തുന്ന ആനസവാരിക്ക് ഞങ്ങളും പോയി. സവാരിയൊക്കെ കഴിഞ്ഞു സംസാരിക്കുന്നതിനിടയിൽ ഞാൻ ചോദിച്ചു\n"ഡാ നിന്‍റെ താമസം ഇപ്പൊ എവിടെയാ, പഴേ സ്ഥലത്തുതന്നെ ആണോ?"\n"നീ ആ പെട്രോൾ പമ്പ് കണ്ടോ അതിന്‍റെ സൈഡിൽ കൂടി ഒരു റോഡ് ഉണ്ട്. അതിലെ താഴേയ്ക്ക് പോകുന്ന വഴിയരികിൽ ഞാൻ വീട് വയ്ക്കാൻ പത്തു സെന്‍റ് സ്ഥലം വാങ്ങിയിട്ടിട്ടുണ്ട്. പക്ഷെ, ആ ഭാഗത്ത് അടുത്തെങ്ങും മോസ്‌ക് ഇല്ല. അതുകൊണ്ടു അവിടെ വീട് വയ്ക്കുന്നില്ല എന്ന് തീരുമാനിച്ചു. അത് വിൽക്കാൻ ഇട്ടേക്കുവാ. എന്നിട്ട് വേണം വീട് ഒന്ന് പുതുക്കിവയ്ക്കാൻ..."\nഷിബു അങ്ങനെ പറഞ്ഞപ്പോൾ ആണ് അവൻ മുസ്ലിം ആണെന്ന് ഞാനറിഞ്ഞത്. ഇത്രയും കാലമായി ഷിബുവിന്‍റെ മതമോ ജാതിയോ എനിക്കറിയാമായിരുന്നില്ല. പ്രീഡിഗ്രിക്ക് രണ്ടു വർഷം ഒരുമിച്ചു പഠിച്ചതാണ് ഞങ്ങൾ. സയൻസ് ഗ്രൂപ്പ് ആയിരുന്നതിനാൽ ക്ലാസ്സിൽ ചുരുക്കം ആണുങ്ങളേ ഉണ്ടായിരുന്നുള്ളു. മുസ്ലിം മാനേജ്‌മെന്‍റ് കോളേജിലായിരുന്നു പ്രീഡിഗ്രി പഠനം. അടുത്ത് തന്നെ മോസ്‌ക് ഒക്കെയുണ്ടായിരുന്നു. ഷിബു പള്ളിയിൽ പോകാറുണ്ടായിരുന്നിരിക്കാം, ശ്രദ്ധിച്ചിട്ടില്ല. അഥവാ ശ്രദ്ധിച്ചിട്ടുണ്ടെങ്കിൽ തന്നെ അവർ മുസ്ലിം ആണെന്ന് മനസിൽ രജിസ്റ്റർ ചെയ്യണമെന്ന് ആ കാലഘട്ടം എന്നെ പഠിപ്പിച്ചിട്ടുണ്ടായിരുന്നില്ല.\nപ്രീഡിഗ്രി അവസാന ദിവസങ്ങളിൽ എന്നെ സുവോളജി പഠിപ്പിക്കുന്ന കോയാസാർ ക്ലാസ്സിൽ നിന്ന് പുറത്താക്കുകയും എക്സാം എഴുതാൻ അനുവദിക്കില്ലെന്ന് പറഞ്ഞപ്പോൾ, വഴിയിൽ കണ്ട ഒരാളെ എന്‍റെ ചേട്ടൻ ആണെന്ന് പറഞ്ഞു കൂട്ടിക്കൊണ്ടു വന്നു കോയസാറിനെ അനുനയിപ്പിച്ചത് ഈ ഷിബുവും സത്യനും പ്രിൻസും ഉല്ലാസും കഴിഞ്ഞവർഷം അകാലത്തിൽ വിട്ടുപിരിഞ്ഞ ഞങ്ങളുടെ പ്രിയഗായകൻ ഗോപിയും ഒക്കെ ചേർന്നാണ്.\nഇന്ന് ഈ കുഞ്ഞുങ്ങളുടെ വാക്കുകൾ എന്നെ വല്ലാതെ പേടിപ്പെടുത്തുന്നത്\nമതം സ്പൈഡർമാന്‍റെ ജെട്ടി പോലെ അല്ലാതിരുന്ന ഒരു കാലഘട്ടത്തിൽ പഠിക്കാനും സുഹൃത്തുക്കളെ സമ്പാദിക്കാനും സാധിച്ചതിൽ ഇപ്പോൾ അഭിമാനം തോന്നുന്നു. മതങ്ങൾ കുഞ്ഞു ശിരസ്സുകളിൽ കൂടുകൂട്ടാൻ ആരംഭിച്ചിട്ടില്ലാത്ത, നിശ്വാസങ്ങളിൽ വിഷഗന്ധം പടർത്താത്ത കാലത്ത് വളർന്നതുകൊണ്ടാകാം ഇന്ന് ഈ കുഞ്ഞുങ്ങളുടെ വാക്കുകൾ എന്നെ വല്ലാതെ പേടിപ്പെടുത്തുന്നത്.\nകാലം പിറകോട്ടാണോ ചലിക്കുന്നത്, സമയം എന്ന മഹാപ്രഹേളികയെ മനസ്സിലാക്കാൻ നമുക്ക് കഴിയാത്തതുകൊണ്ട് ഞാനും നിങ്ങളും അതിനിടയിൽ പെട്ട് ഞെരിഞ്ഞമർന്ന് പോകുകയാണോ? കാലത്തിന്റെ ചുവരെഴുത്തുകൾ നമ്മുക്കിനിയും കണ്ടില്ലെന്നു നടിക്കാം, മക്കളെ മതംതിരിച്ച് സെന്‍റ് മേരീസ് സ്കൂളിലും സരസ്വതി വിദ്യാലയത്തിലും ദാറുൽ ഹുദാ സ്കൂളിലും മാത്രം ചേർക്കാം. എന്നിട്ട് ഘോരഘോരം വർഗീയതക്കെതിരെ പ്രസംഗിക്കാം.\nLast Updated 30, Mar 2019, 12:56 PM\nenikkum chilath parayanund\nകുങ്കുമപ്പൂവ് നട്ടുവളര്‍ത്തിയിട്ടുണ്ടോ? ജൂണ് മുതല് സെപ്റ്റംബര് വരെ യോജിച്ച സമയം\nസൈന്യത്തില് ചേരാന് സ്ത്രീകള്‍ക്ക് അനുവാദമില്ല; പുരുഷവേഷത്തില് യു എസ് ആര്‍മ്മിയില് ചേര്‍ന്ന സ്ത്രീ...\nമൂന്നാം വയസ് മുതല് കാര്‍ണിവലുകളുടെ ഭാഗം; ഏറ്റവും അധികകാലം ജീവിച്ചിരുന്ന സായാമീസ് ഇരട്ടകള് ഓര്‍മ്മയാവുമ്പോള്\nമരിക്കാന് പോകുന്നതിന് തൊട്ടുമുമ്പ് ആ എഴുത്തുകാരി ഭര്‍ത്താവിന് ഇണയെത്തേടി ഒരു പരസ്യം തയ്യാറാക്കുകയായിരുന്നു\n'ഇക്കോ വില്ലേജാ'യി പുനര്‍ജന്മം, ഒരു ഗ്രാമത്തെയാകെ മാറ്റിത്തീര്‍ത്തത് ഈ ഫോറസ്റ്റ് ഓഫീസര്...\nഅന്ന് മോട്ടോര് സൈക്കിളില് രാജ്യം ചുറ്റിയ ആഫ്രിക്കന്- അമേരിക്കന് യുവതി; കാണാം ചിത്രങ്ങള്


പ്രവാചക ശബ്‌ദം - ദൈവത്താല് പ്രത്യേകം അയയ്ക്കപ്പെട്ട വ്യക്തിയായിരുന്നു വിശുദ്ധ ജോണ്‍പോള് രണ്ടാമന്: ഫ്രാന്‍സിസ് പാപ്പ\n19-05-2020 - Tuesday\nവത്തിക്കാന് സിറ്റി: ദൈവത്താല് പ്രത്യേകം അയയ്ക്കപ്പെട്ട വ്യക്തിയായിരുന്നു വിശുദ്ധ ജോണ്‍പോള് രണ്ടാമന് എന്ന് ഫ്രാന്‍സിസ് മാര്‍പാപ്പ. ജോണ്‍പോള് രണ്ടാമന്റെ ജന്മശതാബ്ദി ദിനമായ ഇന്നലെ വിശുദ്ധ പത്രോസിന്റെ ബസിലിക്കയില് ദിവ്യബലിയര്‍പ്പണമധ്യേ സന്ദേശം നല്‍കുകയായിരുന്നു മാര്‍പാപ്പ. രണ്ടു മാസത്തിനുശേഷമാണു ബസിലിക്കയില് പൊതുദിവ്യബലി നടന്നത്. സാമൂഹിക നിയന്ത്രണം പാലിച്ചുകൊണ്ട്, വളരെ ചുരുക്കം പേരേ ദിവ്യബലിയില് സംബന്ധിച്ചിട്ടുള്ളൂ.\nപ്രയാസ വേളകളില് പ്രവാചകരെയും വിശുദ്ധാത്മാക്കളെയും ദൈവം അയയ്ക്കാറുണ്ട്. അങ്ങനെ അയയ്ക്കപ്പെട്ട ഒരാളാണു വിശുദ്ധ ജോണ്‍പോള് രണ്ടാമന്. ദൈവം അദ്ദേഹത്തെ അതിനായി ഒരുക്കി. ദൈവം തന്റെ ജനത്തെ സന്ദര്‍ശിച്ചു എന്ന് ഇന്നു നമുക്കു പറയാന് അവസരമൊരുക്കി. ഫ്രാന്‍സിസ് മാര്‍പാപ്പ പറഞ്ഞു.\nപ്രാര്‍ത്ഥന, കാരുണ്യം, അടുപ്പം എന്നീ മൂന്നു സവിശേഷതകള് വിശുദ്ധ ജോണ്‍പോള് രണ്ടാമന് ഉണ്ടായിരുന്നു. മെത്രാന്റെ പ്രഥമ ചുമതല പ്രാര്‍ത്ഥനയാണെന്നു മനസിലാക്കി പ്രവര്‍ത്തിച്ചയാളാണദ്ദേഹം. അദ്ദേഹം എപ്പോഴും പ്രാര്‍ത്ഥനയ്ക്കു സമയം കണ്ടെത്തി. എല്ലായ്‌പ്പോഴും ജനങ്ങളോട് അടുപ്പവും സാമീപ്യവും പുലര്‍ത്തി. കാരുണ്യത്തിനും അതിനാല് നീതിക്കും വേണ്ടി നിലകൊണ്ടയാളാണ് ജോണ്‍പോള് രണ്ടാമനെന്നും ഫ്രാന്‍സിസ് മാര്‍പാപ്പ അനുസ്മരിച്ചു.\nസന്ദേശത്തിന്റെ സംക്ഷിപ്ത രൂപം ഫ്രാന്‍സിസ് പാപ്പ ട്വിറ്ററിലും പങ്കുവെച്ചിട്ടുണ്ട്. “നൂറു വർഷങ്ങൾക്ക് മുമ്പ് കർത്താവ് തന്റെ ജനത്തെ സന്ദർശിച്ചു. ഒരു അജപാലകനെ അയച്ചു. പ്രാർത്ഥനയിലും, ജനത്തോടുള്ള സാമീപ്യത്തിലും, കരുണയോടൊപ്പം എപ്പോഴും ഒന്നിച്ചു പോകുന്ന നീതിയോടുള്ള സ്നേഹത്തിലായിരുന്ന നമ്മുടെ ഇടയനായ വിശുദ്ധ ജോൺ പോൾ രണ്ടാമന്.”- ഇതായിരിന്നു പാപ്പയുടെ ട്വീറ്റ്. ഇറ്റാലിയൻ, ഫ്രഞ്ച്, ലാറ്റിൻ, ജർമ്മൻ, ഇംഗ്ലിഷ്, പോർച്ചുഗീസ്, സ്പാനിഷ്, പോളിഷ്, അറബി എന്നീ9ഭാഷകളിൽ സന്ദേശം പാപ്പ പങ്കുവെച്ചിട്ടുണ്ട്.


കുഞ്ഞുങ്ങള്‍ക്ക് സൗദി ഇഖാമ ലഭിക്കാന് ഒമ്പത് വ്യവസ്ഥകള് | Malayalam News\nകുഞ്ഞുങ്ങള്‍ക്ക് സൗദി ഇഖാമ ലഭിക്കാന് ഒമ്പത് വ്യവസ്ഥകള്\nറിയാദ്- സൗദി വിസയുള്ള ദമ്പതികള്‍ക്ക് വിദേശത്തു പിറക്കുന്ന കുഞ്ഞുങ്ങള്‍ക്ക് ഇഖാമ ലഭിക്കുന്നതിനുള്ള നടപടിക്രമങ്ങള് വ്യക്തമാക്കി ജവാസാത്ത്. ഒമ്പതു വ്യവസ്ഥകളാണ് ഇക്കാര്യത്തിലുള്ളത്. സൗദിയില് പിറക്കുന്ന നവജാത ശിശുക്കള്‍ക്ക് ഇഖാമ ലഭിക്കുന്നതിന് നാലു നടപടികളും വ്യവസ്ഥ ചെയ്യുന്നതായി ജവാസാത്ത് ഡയറക്ടറേറ്റ് വ്യക്തമാക്കി.\nവിദേശത്തു പിറക്കുന്ന കുട്ടികളെ ഇഖാമയില് ചേര്‍ക്കുന്നതിന് ആദ്യമായി ഓണ്‍ലൈന് പേയ്‌മെന്റ് സംവിധാനമായ സദ്ദാദ് വഴി രണ്ടായിരം റിയാല് വിസ ഫീസ് ആയി ഒടുക്കുകയാണ് വേണ്ടത്. കുട്ടികള്‍ക്ക് ഹെല്‍ത്ത് ഇന്‍ഷുറന്‍സ് ഏര്‍പ്പെടുത്തുകയും കുട്ടിയുടെ പേരില് അപേക്ഷാ ഫോറം പൂരിപ്പിച്ച് രണ്ടു ഫോട്ടോകള് സഹിതം സമര്‍പ്പിക്കുകയും വേണം. സൗദിയില് പ്രവേശിച്ച് മൂന്നു മാസത്തിനകം നവജാത ശിശുക്കളെ ഇഖാമയില് ചേര്‍ത്തിരിക്കണം. ഇതില് വീഴ്ച വരുത്തുന്നപക്ഷം മൂന്നു മാസത്തിനുശേഷം ഇഖാമ നിയമത്തിലെ 55 ാം വകുപ്പ് പ്രകാരം പിഴ ചുമത്തും. ഇഖാമയില് ചേര്‍ക്കുന്ന സമയത്ത് കുട്ടികള് സൗദിയില് ഉണ്ടായിരിക്കണം. നവജാത ശിശുക്കള്‍ക്ക് സ്വതന്ത്രമായി പാസ്‌പോര്‍ട്ട് ഉണ്ടായിരിക്കണം എന്നതാണ് ഏഴാമത്തെ വ്യവസ്ഥ. കുട്ടികളുടെ മാതാപിതാക്കള് നിയമാനുസൃത ഇഖാമയില് സൗദിയില് താമസിക്കുന്നവരായിരിക്കണം. ഭാര്യ ഭര്‍ത്താവിന്റെ സ്‌പോണ്‍സര്‍ഷിപ്പിലായിരിക്കണം എന്നതാണ് അവസാനത്തെ വ്യവസ്ഥ.\nസൗദിയില് പിറക്കുന്ന കുഞ്ഞുങ്ങള്‍ക്ക് എംബസികളില്‍നിന്ന് പാസ്‌പോര്‍ട്ടുകള് നേടുകയാണ് ആദ്യം വേണ്ടത്. ജനന സര്‍ട്ടിഫിക്കറ്റും ഇതിന്റെ കോപ്പിയും ഹാജരാക്കണം. കുഞ്ഞിനെ ഇഖാമയില് ചേര്‍ക്കുന്നതിനുള്ള അപേക്ഷാ ഫോറം പൂരിപ്പിച്ചു നല്‍കുകയും രണ്ടു ഫോട്ടോകള് സഹിതം സമര്‍പ്പിക്കുകയും വേണം. പ്രസവം നടന്ന് ഒരു വര്‍ഷത്തിനകം കുഞ്ഞുങ്ങളെ ഇഖാമയില് ചേര്‍ത്തില്ലെങ്കില് ഇഖാമ നിയമത്തിലെ 61 ാം വകുപ്പ് പ്രകാരം ആയിരം റിയാല് പിഴ ചുമത്തുമെന്നും ജവാസാത്ത് ഡയറക്ടറേറ്റ് വ്യക്തമാക്കി.\nSaudi Law Saudi Arabia Iqama iqama for kids


ചാലയില് സാധനം വാങ്ങാന് പോയ പെരുമാതുറ സ്വദേശിയെ കാണാതായതായി പരാതി – Chandrika Daily\nBy web desk 1 Wednesday September 9, 2020 22:51 pm\nചാലയില് സാധനം വാങ്ങാന് പോയ പെരുമാതുറ സ്വദേശിയെ കാണാതായതായി പരാതി\nപെരുമാതുറ സ്വദേശി ഇടപ്പള്ളി മസ്ജിദിന് സമീപം തെരുവില് വീട്ടില് സുള്‍ഫിക്കര് (49) നെയാണ് ഇക്കഴിഞ്ഞ തിങ്കളാഴ്ച മുതല് കാണാതായതായി കഠിനംകുളം പോലീസില് പരാതി ലഭിച്ചത്\nതിരുവനന്തപുരം: ചാലയില് സാധനം വാങ്ങാന് പോയ പെരുമാതുറ സ്വദേശിയെ കാണാതായതായി പരാതി. പെരുമാതുറ സ്വദേശി ഇടപ്പള്ളി മസ്ജിദിന് സമീപം തെരുവില് വീട്ടില് സുള്‍ഫിക്കര് (49) നെയാണ് ഇക്കഴിഞ്ഞ തിങ്കളാഴ്ച മുതല് കാണാതായതായി കഠിനംകുളം പോലീസില് പരാതി ലഭിച്ചത്.\nവീട്ടില് തന്നെ നടത്തിയിരുന്ന ചെറിയ പെട്ടിക്കടയിലേക്ക് സാധനം വാങ്ങാനായി ചാലയില് എത്തിയ ശേഷം കാണാതാവുകയായിരുന്നു എന്ന് ബന്ധുക്കള് നല്‍കിയ പരാതിയില് പറയുന്നു.\nകോവിഡുമായി ബന്ധപ്പെട്ട് പെരുമാതുറയില് നിന്നുള്ള ബസ്സ് സര്‍വീസ് നിര്‍ത്തി വച്ചിരിക്കുന്നതിനാല് ചിറയിന്‍കീഴില് പോയി അവിടെ നിന്ന് ആറ്റിങ്ങല് വഴിയാണ് ഇദ്ദേഹം ചാലയില് എത്തിയത്. കടയിലേക്കുള്ള സാധനം വാങ്ങിയ ശേഷം രാവിലെ പതിനൊന്നരയോടെ വീട്ടിലേക്ക് വിളിച്ചിരുന്നു. അതിന് ശേഷമാണ് യാതൊരു വിവരവും ലഭിക്കാതായത്. തുടര്‍ന്നാണ് കഴിഞ്ഞ ദിവസം കഠിനംകുളം സ്റ്റേഷനില് ഇത് സംബന്ധിച്ച് വീട്ടുകാര് പരാതി നല്‍കിയത്. ഹൃദ്രോഗമുള്ള ആളായതിനാല് മെഡിക്കല് കോളേജിലും ജനറല് ആശുപത്രിയിലും ബന്ധുക്കള് അന്വേഷിച്ചിരുന്നു.\nഅവിടെയൊന്നും ഇങ്ങനെ ഒരാളെ അഡ്മിറ്റ് ചെയ്തതായി വിവരമില്ല. കാണാതാവുമ്പോള്\nവെള്ളയില് കറുത്ത പുള്ളിയുള്ള ഷര്‍ട്ടും മുണ്ടുമായിരുന്നു ധരിച്ചിരുന്നത്.5അടി ഉയരവും മെലിഞ്ഞ പ്രകൃതക്കാരനുമാണ്. കാണാതാവുമ്പോള് 96333 26496 എന്ന മൊബൈല് നമ്പരാണ് ഉപയോഗിച്ചിരുന്നത്. ഭാര്യയും നാലു മക്കളുമടങ്ങുന്ന കുടുംബം\nസുള്‍ഫിക്കറിനെ കണ്ടെത്തുവാനുള്ള നെട്ടോട്ടത്തിലാണ്. നാട്ടുകാരും സന്നദ്ധ പ്രവര്‍ത്തകരും സമൂഹ മാധ്യമങ്ങളിലടക്കം വിവരം പങ്കു വെച്ച് അന്വേഷണത്തിലാണ്. വിവരം ലഭിക്കുന്നവര് 77367 58882,89211 94678 എന്നീ നമ്പരുകളില് ബന്ധപ്പെടുക.


സിബി തോമസ് എഴുതുന്ന നോവല് | കുറ്റസമ്മതം- ഭാഗം 19 | Kuttasammatham Novel by Sibi Thomas part 18\nOct 14, 2021, 10:01 AM IST\nവിക്രമനോടൊന്നിച്ച് രാവിലെ കുറച്ചു താമസിച്ചാണ് അന്ന് സ്റ്റേഷനിലേക്കു പുറപ്പെട്ടത്. സ്റ്റേഷനു മുന്നിലെത്താറായപ്പോള് വെളിയില് ഇടതു വശത്തെ മതിലിനോടു ചേര്‍ന്ന് ഒരു സ്‌കോര്‍പിയോ നിര്‍ത്തിയിട്ടത് കണ്ടു.\n'സാര്, അതു നമ്മുടെ ഗോപിയേട്ടന്റെ വീട്ടില് കണ്ട വണ്ടിയാണല്ലോ!'\nവിക്രമന് ഉറപ്പിച്ചു പറഞ്ഞു. വണ്ടിയുടെ മുന്‍ഭാഗം എതിര്‍ദിശയിലേക്ക് ഇട്ടിട്ടുള്ളതുകൊണ്ട് പിന്‍ഭാഗം മാത്രമേ കാണാനാകുന്നുള്ളൂ. നമ്പര് ഞാന് കൃത്യമായി ഓര്‍ത്തു വെച്ചിട്ടുമില്ല. ജീപ്പ് സ്റ്റേഷനു മുന്നില് നിര്‍ത്തിയപ്പോഴേക്കും പിന്നില്‍നിന്നും 'സാറേ'എന്നൊരു വിളി കേട്ട് ഞാന് തിരിഞ്ഞു നോക്കി. ശങ്കുണ്ണി നമ്പ്യാരും പാന്റും ഫുള് സ്ലീവ് ഷര്‍ട്ടിട്ട് ഇന് ചെയ്ത് നല്ല രീതിയില് വസ്ത്രധാരണം ചെയ്ത ഒരു മധ്യവയസ്‌കനും ഗേറ്റ് കടന്നു വരുന്നുണ്ട്.\n'ശങ്കുണ്ണിയേട്ടാ. ഇതെപ്പോഴെത്തി? ഞാനിന്നു വിളിക്കണമെന്ന് വിചാരിച്ചിരുന്നതാണ്.\n'ഇപ്പോഴെത്തീതേയുള്ളൂ. ഞങ്ങള് അതിരാവിലെത്തന്നെ അവിടുന്ന് പുറപ്പെട്ടിരുന്നു.'\nമറുപടി പറഞ്ഞ ശേഷം ശങ്കുണ്ണി നമ്പ്യാര് കൂടെയുള്ളയാളെ പരിചയപ്പെടുത്തി.\n'ഇത് എന്റെ ക്ലാസ്‌മേറ്റും ഉറ്റ സുഹൃത്തുമാണ്. അഡ്വക്കേറ്റ് ശങ്കരന് നമ്പ്യാര്. ഹൈക്കോര്‍ട്ടിലാണ്. കഴിഞ്ഞ ഗവണ്‍മെന്റിന്റെ കാലത്തെ പ്ലീഡറായിരുന്നു.'\n'അറിയാം സാര്. ഈ പേര് പലതവണ കേട്ടിട്ടുണ്ട്. നേരില് കണ്ടിട്ടില്ലെന്നേയുള്ളൂ.'\nഞാന് രണ്ടുപേരെയും കൂട്ടി എസ്.ഐയുടെ മുറിയിലേക്കു കടന്നു. എബിന് സബ് ഡിവിഷന് നൈറ്റ് ചെക്ക് കഴിഞ്ഞ് റെസ്റ്റിലാണ്.\nഅവര് രണ്ടുപേരും അഭിമുഖമായുള്ള കസേരകളില് ഇരുന്നു.\n'ഗോപിക്കുട്ടനെ.... ഇന്നലെ ഹാജരാക്കിയെന്ന് ഇവിടുന്ന് പറഞ്ഞിരുന്നു. '\n'ഉവ്വ,് ഇന്നലെത്തന്നെ വിളിച്ചറിയിക്കണമെന്ന് കരുതിയതാണ്. പിന്നെക്കരുതി ഇങ്ങോട്ട് വിളിപ്പിച്ച് നേരില് പറയാമെന്ന്.'\n'ഒരുവിധത്തില് അത് നന്നായി സാര്, ഏടത്തിയമ്മ സദാസമയവും ചോദിച്ചുകൊണ്ടിരിക്കുകയാ.'\nനമ്പ്യാര് വക്കീലിന്റെ മുഖത്തേക്കു നോക്കിയ ശേഷം പറഞ്ഞു,\n'ബെയില് അപ്ലിക്കേഷന് മൂവ് ചെയ്തുകൊണ്ട് കാര്യമൊന്നുമില്ലെന്നറിയാം. എന്നാലും ഒന്നും ചെയ്തില്ലെന്നു വരുമ്പോള് ഒരു സമാധാനം കിട്ടുന്നില്ല.'\n'അത് ഞാന് പറഞ്ഞില്ലേ ശങ്കു, അതുകൊണ്ട് പ്രയോജനമൊന്നുമില്ല. ഇവര്‍ക്ക് ഒഫിഷ്യലായി മാത്രമേ റിപ്പോര്‍ട്ട് കൊടുക്കാനാവൂ,'വക്കീല് നമ്പ്യാരെ ഓര്‍മിപ്പിച്ചു.\n'ഞങ്ങള്‍ക്ക് ഇനിയൊരു പതിനഞ്ചു ദിവസങ്ങള്‍കൂടി വേണ്ടിവരും. ഒരു മാസത്തിനുളളില്‍ത്തന്നെ അന്വേഷണം പൂര്‍ത്തിയാക്കി കുറ്റപത്രം സമര്‍പ്പിക്കാം.'\n'യെസ്. ദാറ്റ്‌സ് ഗുഡ്. അങ്ങിനെയെങ്കില് എത്രയും പെട്ടെന്ന് സി.പിയാക്കി വലിയ താമസമില്ലാതെ സെഷന്‍സ് കേസ് നമ്പറിടുവിച്ച് ട്രയലിന്റെ നടപടിക്കായുള്ള സംവിധാനമാക്കാം.'\nവക്കീലിന്റെ സംസാരത്തില് തികഞ്ഞ ആത്മവിശ്വാസമുണ്ട്.\n'തീര്‍ച്ചയായും സാര്. ഇവിടെ കോടതിയില് കസ്റ്റഡി ട്രയല് സ്പീഡ് അപ്പ് ചെയ്യാനാകുന്ന എല്ലാ കാര്യങ്ങളും ഞങ്ങളും ചെയ്തുതരാം,'\nഞാന് സന്തോഷത്തോടെ പറഞ്ഞു.\n'എഫ്.ഐ.ആറിന്റെ കോപ്പിയോ മറ്റോ വേണോ സാര്?'\n'വേണ്ട. എല്ലാത്തിന്റെയും സര്‍ട്ടിഫൈഡ് കോപ്പിയെടുക്കാനുള്ള ഏര്‍പ്പാട് ചെയ്തിട്ടുണ്ട്.'\nവക്കീല് മറുപടി പറഞ്ഞ ശേഷം നമ്പ്യാരെ നോക്കി ഇറങ്ങാം എന്ന രീതിയില് തല കുലുക്കി.\n'എങ്കില് ഞങ്ങളിറങ്ങട്ടേ സാര്. കോടതിയിലും ശേഷം സബ്ജയിലിലുമൊന്നു പോകണം.' നമ്പ്യാര് എഴുന്നേറ്റു.\n'നമ്പ്യാരേട്ടാ, ചായ വരുത്തിക്കാം. കുടിച്ചിട്ട് പോയാല് മതി. '\nഞാന് ടേബിള് ബെല്ലില് വിരലമര്‍ത്തി. ജി.ഡി. ഹാഫ്‌ഡോര് തുറന്ന് അകത്തേക്കു വന്നു.\n'വേണ്ട സാര്, സാര് വരാന് സമയമുണ്ടെന്നു പറഞ്ഞപ്പോള് ഞങ്ങള് താഴെ ചെന്ന് ചായയും സീറയും കഴിച്ചിരുന്നു,' നമ്പ്യാര് കൈകൂപ്പിക്കൊണ്ട് തിരിഞ്ഞു. വക്കീലും പിന്നാലെ പുറത്തേക്കിറങ്ങി. സ്‌കോര്‍പിയോ തിരിച്ചുപോകുന്നതിന്റെ ശബ്ദം കേട്ടുകൊണ്ട് ഞാന് മുകളിലേക്കുളള സ്റ്റെപ്പുകള് കയറി. മുകളില് ബാലകൃഷ്ണനും വിക്രമനും മറ്റൊരു പോലീസുകാരനും ചേര്‍ന്ന് കേസ്ഫയലിന്റെ പണിപ്പുരയിലാണ്.\n'സര്, ഇന്ന് ആഫ്റ്റര്‍നൂണ് ചെന്നാല് പോലീസ് സര്‍ജന് ഉണ്ടാവുമെന്ന് പറഞ്ഞു. പിന്നെ ഫിംഗര് പ്രിന്റ് എക്‌സ്‌പെര്‍ട്ടിന്റെയും ടെസ്റ്റര് ഇന്‍സ്‌പെക്ടറുടെയും മൊഴി ഞാന് ഫോണിലൂടെ ചോദിച്ച് എഴുതിയിട്ടിട്ടുണ്ട്. എസ്.പി. സാറെ വിളിച്ച് ആര്.എഫ്.എസ്.എല്ലില് ഒന്ന് വിളിപ്പിക്കണം. കൂടാതെ ഞാനൊരു റിമൈന്‍ഡര് റെഡിയാക്കിയിട്ടുണ്ട്. സി.എയെ വിളിച്ച് എസ്.പിയുടെ സൈന് വാങ്ങിച്ച് ആര്.എഫ്.എസ്.എല്ലിലേക്ക് അയപ്പിക്കണം. അങ്ങിനെയെങ്കില് മാത്രമേ സീനിയോറിറ്റി മറികടന്ന് ഫോറന്‍സിക് റിപ്പോര്‍ട്ട് കിട്ടുകയുള്ളു.'\n'ഓക്കേ. അപ്പോള് ഞങ്ങള് ഇന്ന് ഇക്കാര്യങ്ങളെല്ലാം നടത്തിയിട്ട് വരാം.'\nഞാന് വിക്രമനെയും വിളിച്ച് താഴേക്കിറങ്ങി. എബിന് നൈറ്റ് റെസ്റ്റ് കഴിഞ്ഞ് സ്റ്റേഷനിലെത്തിയിട്ടുണ്ട്.\n'എബിന്, ഞാനൊന്ന് മെഡിക്കല് കോളജ് വരെ പോവുകയാണ്. പോലീസ് സര്‍ജന്റെ മൊഴി രേഖപ്പെടുത്താനുണ്ട്.'\nഅയാള് സല്യൂട്ട് ചെയ്തു.